জাবির কলা ও মানবিকী অনুষদ : মাদরাসা শিক্ষার্থীরা ভয়াবহ বৈষম্যের শিকার - bd Metro News\nজাবির কলা ও মানবিকী অনুষদ : মাদরাসা শিক্ষার্থীরা ভয়াবহ বৈষম্যের শিকার\nমুহাম্মদ মূসা, জাবি প্রতিনিধি: জাহাঙ্গীরনগর বিশ্ববিদ্যালয়ে স্নাতক (সম্মান) শ্রেণীতে ভর্তিতে আসন বরাদ্দের ক্ষেত্রে মাদরাসা বোর্ডের শিক্ষার্থীদের সাথে ব্যাপক বৈষম্য করা হয়েছে। গত কয়েক বছরের তুলনায় এ বছর (২০১৮-১৯ শিক্ষাবর্ষে) বৈষম্য কয়েকগুণ বেড়েছে।\nমঙ্গলবার প্রকাশিত কলা ও মানবিকী অনুষদভুক্ত সি ইউনিটের ফলাফল বিশ্লেষণ করে এ তথ্যের প্রমাণ মিলেছে। এ অনুষদে মোট ৩৩৭ টি আসনের মধ্যে মাদরাসার শিক্ষার্থীদের জন্য মাত্র ১৩টি আসন বরাদ্দ রাখা হয়েছে। এছাড়া মানবিক বিভাগের শিক্ষার্থীদের সাথে মাদ্রাসার বোর্ডের সিলেবাসের পুরোপুরি মিল থাকলেও মাদরাসা বোর্ডের শিক্ষার্থীদেরকে আলাদা শাখায় বিভক্ত করে কারিগরি শিক্ষা বোর্ডের সঙ্গে একত্রিত করা হয়েছে।\nজানা যায়, কারিগরি শিক্ষা বোর্ডের সিলেবাসের সঙ্গে মাদরাসা শিক্ষা বোর্ডের মিল উল্লেখযোগ্য নয়।\nএদিকে সি ইউনিট কলা ও মানবিকী অনুষদভুক্ত হলেও বিজ্ঞান বিভাগের শিক্ষার্থীদের জন্য তুলনামূলক বেশি আসন বরাদ্দ রাখা হয়েছে। কলা ও মানবিকী অনুষদভুক্ত ’সি’ ইউনিটের প্রকাশিত ফলাফল বিশ্লেষণ করে দেখা যায়, এ অনুষদের মোট আসনের বিপরীতে দশগুণ মেধা তালিকা প্রকাশ করা হয়েছে। সে হিসেবে বিজ্ঞান বিভাগের ছেলে ৭৯, মেয়ে ৭৯; মানবিক বিভাগের ছেলে ৭৭, মেয়ে ৭৭; ব্যবসায় শিক্ষা বিভাগের ছেলে ২১, মেয়ে ১৭ এবং মাদরাসা ও টেকনিক্যাল বিভাগের ছেলে ১১ এবং মাত্র ২ জন মেয়ের প্রকাশ করা হয়েছে।\nপ্রকাশিত ফলাফলের মেধা তালিকাকে ১০ ভাগ করলে ভিন্ন ভিন্ন বিভাগের শিক্ষার্থীদের জন্য এমন সংখ্যক আসন বরাদ্দের কথা রয়েছে। ‘মানবিক’ ও ‘বিজ্ঞান’ বিভাগের শিক্ষার্থীদের জন্য প্রায় সমান সংখ্যক সিট বরাদ্দ রাখা হয়েছে। ভর্তিচ্ছুদের অভিভাবকরা বলছেন, কোন সুনির্দিষ্ট কারণ ও আইনত ভিত্তি ছাড়াই উদ্দেশ্যপ্রণোদিতভাবে মাদরাসা বোর্ডের শিক্ষার্থীদেরকে তাঁদের প্রাপ্ত অধিকার থেকে বঞ্চিত রাখা হয়েছে।\nতাঁদের অভিযোগ, কলা ও মানবিকী অনুষদে সাতটি বিভাগের বিপরীতে মাদরাসা ও টেকনিক্যাল বোর্ডের ২ জন ছাত্রী রাখার বিষয়টি প্রশাসনিক উদ্দেশ্যপ্রণোদিত বৈষমের প্রমাণ দেয়।\nবিশ্ববিদ্যালয়ের রেজিস্ট্রার অফিস সূত্র জানায়, ২০১০ সালের ভর্তি পরীক্ষায় বাংলা এবং ইংরেজি বিষয়ে স্কুল-কলেজের মতো মাদরাসার সিলেবাসে ২০০ নম্বর না থাকায় মাদরাসার শিক্ষার্থীদের এ বিশ্ববিদ্যালয়ে খ ও গ ইউনিটের ৯টি বিভাগে ভর্তির সুযোগ বাতিল করে প্রশাসন। কিন্তু হাইকোর্টের নির্দেশে পরবর্তীতে আবার মাদরাসা শিক্ষার্থীদের ভর্তি করানো শুরু করে বিশ্ববিদ্যালয় কর্তৃপক্ষ।\nকলা ও মানবিকী অনুষদের ডিন অফিসের সূত্র বলছে, কিভাবে মাদ্রাসার শিক্ষার্থীদের কম ভর্তি করানো যায় সে লক্ষ্যে প্রতি বছরই ভিন্ন ভিন্ন ফন্দি আঁটছে কলা ও মানবিকী অনুষদ কর্তৃপক্ষ। এমনকি ২০১১ পরবর্তী বছরগুলোতেও নানা শর্ত ও ভিন্ন ক্যাটাগরিতে ভাগ করে মাদরাসা শিক্ষার্থীদের ভর্তির ক্ষেত্রে সুযোগ সীমিত করা হয়।\nএছাড়া ২০১৪ সালের ১ ডিসেম্বর ‘ জাবিতে ভর্তির ক্ষেত্রে মাদরাসা শিক্ষার্থীদের সাথে বিদ্যমান বৈষম্য কেন অবৈধ ও বেআইনী হবে না’ জানতে চেয়ে রুল জারি করে হাইকোর্ট। এতে মাদরাসা শিক্ষার্থীদের ফলাফল সম্মিলিত মেধা তালিকায় না রেখে ‘মাদরাসা ও অন্যান্য’ ক্যাটাগরিতে রাখাকে অবৈধ ও বৈষম্যমূলক বলে ঘোষণা করা হয়। অন্যান্য শিক্ষার্থীদের চেয়ে ভর্তি পরীক্ষায় বেশি নম্বর পেয়েও কলা ও মানবিকী অনুষদে ভর্তি হতে না পেরে এ রিট আবেদন করেন মো. সাইফুল ইসলাম ও ইসমাইল হোসেন নামের দুই শিক্ষার্থী।\nখোঁজ নিয়ে জানা যায়, ২০১৮-১৯ সেশনের ভর্তিচ্ছু মাদরাসা শিক্ষার্থীরা মাধ্যমিক ও উচ্চ মাধ্যমিক সমপর্যায়ে বাংলা ও ইংরেজি বিষয়ে ২০০ নম্বর সিলেবাস পড়ে উত্তীর্ণ হয়েছে। তারপরও কোন যৌক্তিকতা ছাড়াই মাদরাসা শিক্ষার্থীদের সাথে এমন বৈষম্যমূলক আচরণ করেছে বিশ্ববিদ্যালয়ের কলা ও মানবিকী অনুষদ কর্তৃপক্ষ।\nএবার বিশ্ববিদ্যালয়ের সকল অনুষদ ও ইনস্টিটিউটের ফলাফল বিশ্লেষণ করে দেখা যায়, শুধু মাত্র কলা ও মানবিকী অনুষদে মাদরাসা শিক্ষার্থীদের সাথে এমন বৈষম্যমূলক আচরণ করা হয়েছে। অন্য বিভাগে সবার জন্য সমান সুযোগ দেয়া হয়েছে।\nকলা ও মানবিকী অনুষদের ডিন অধ্যাপক মো. মোজাম্মেল হক এসব দায় স্বীকার করে বলছেন, ‘বিভাগগুলো মাদরাসা বোর্ডেও শিক্ষার্থীদের নিতে চাননা। আমি আমার সর্বোচ্চ চেষ্টা করেছি, বিভাগ না নিলে আমার কিছুই করার থাকে না।’\nআর কয়েকটি বিভাগের সভাপতি জানান ডিনের গাফিলতির কারনে এ বিষয়টি বিশ্ববিদ্যালয়ের ভর্তি পরিচালনা কমিটির নজরে আনা হয়নি। দর্শন বিভাগের সভাপতি অধ্যাপক মোস্তফা নাজমুল মানসুর বলেন, ‘হাইকোর্ট এ বিষয়ে সুস্পষ্ট নির্দেশনা দিয়েছে। কিন্তু প্রশাসনের পক্ষ থেকে আমাদেরকে কখনো অবহিত করা হয়নি। তবে এখনো সুযোগ আছে, কেন্দ্রীয় ভর্তি পরিচালনা কমিটি চাইলে এ বৈষম্য দূর করা সম্ভব।’\nউপ-উপাচার্য (শিক্ষা) অধ্যাপক নূরুল আলম বলেন, ‘বিষয়টি আমি শুনেছি। বিশ্ববিদ্যালয়ের কেন্দ্রীয় ভর্তি পরিচালনা কমটির সাথে বিষয়টি নিয়ে আলাপ করব।’\n← জেমকন সাহিত্য পুরস্কারের সংক্ষিপ্ত তালিকা প্রকাশ\n২১ আগস্ট গ্রেনেড হামলা মামলার রায় বুধবার →


২০২২ মে ২৭ ১৮:০১:৫৪\nচট্টগ্রাম প্রতিনিধি : আগামী ১৫ জুন চরপাথরঘাটা ইউনিয়ন পরিষদের নির্বাচন। কর্ণফুলী উপজেলার এই ইউনিয়নের ৬নং ওয়ার্ডের মেম্বার পদপ্রার্থী হিসেবে মনোনয়ন নিয়েছেন বিশিষ্ট সমাজসেবক ও তরুণ ব্যক্তিত্ব মো. আবদুন নুর। যার পিতাও এক সময় জনপ্রতিনিধি ছিলেন।\nআবদুন নুর জনসেবার কারণে সাধারণ মানুষের কাছে অল্প সময়ে সু-পরিচিতি লাভ করেছেন। দীর্ঘদিন ধরে তিনি নিজেকে ব্যস্ত রেখেছেন মানুষের সেবায়। সাধারণ মানুষের পাশে থেকে বিভিন্ন ধরনের সাহায্য সহযোগিতা করে যাচ্ছেন। তিনি নিজেকে মানুষের সেবায় উৎসর্গ করে দিতে চান।\nইউপি সদস্য পদপ্রার্থী মো. আবদুন নুর বলেন, ‘আমাকে যদি জনগণ তাদের সেবা করার সুযোগ দেয়, তাহলে আমি নির্বাচিত হয়ে ৬নং ওয়ার্ডকে একটি রোল মডেল ওয়ার্ড হিসেবে উপহার দিবো এলাকাবাসীকে। আমার স্বপ্ন এলাকাবাসীর সেবা করা ও সুখে- দুঃখে সবসময় তাদের পাশে থাকা।\nতিনি আরো বলেন, আমার ধ্যান ও জ্ঞান মানুষের উপকার করা। আমি আজীবন আপনাদের হৃদয়ে স্থান করে নিতে বদ্ধ পরিকর। আপনাদের মহামূল্যবান ভোটে জয় লাভ করলে দলমত নির্বিশেষে সকলের কাঁধে কাঁধে মিলিয়ে কাজগুলো অগ্রাধিকার ভিত্তিতে সম্পন্ন করার দৃঢ় অঙ্গীকার ব্যক্ত করছি। মানুষের কল্যাণে কাজ করে যেতে চাই।’\nওই ওয়ার্ডের কয়েকজন বাসিন্দারা বলেন , ‘গরিব ও মেহনতি মানুষের সুখে দুঃখে সব সময় আবদুন নুর দাঁড়ান। তিনি একজন সাধারণ পরিবারের সন্তান। তাকে আমরা সকলেই ভালোবাসি। মেম্বার হিসেবে আমরা আবদুন নুরকে চাই।\nআরেক বাসিন্দা জাফর আলম বলেন, আবদুন নুর আমাদের প্রিয় একজন মানুষ। তাঁর দ্বারা সমাজের মানুষের উপকার হয়েছে। সে দিন-রাত মানুষের সেবায় নিয়োজিত থাকে।


প্রকাশিত: ২৬ মে ২০১৯ রবিবার, ০১:৩০ পিএম\nবান্দরবানে আওয়ামী লীগ নেতা হত্যার ঘটনায় আজ রোববার অর্ধ দিবস হরতাল পালন করা হয়েছে। সকাল ৬টা থেকে শুরু হয়ে হরতাল চলেছে বেলা ১২টা পর্যন্ত। হরতাল শেষ হলেও এখনও বান্দরবানজুড়ে থমথমে অবস্থা বিরাজ করছে।\nহরতালের কারণে সকাল থেকে বান্দরবান হতে দূর পাল্লার কোন যানবাহন ছেড়ে যায়নি। কোন দূর পাল্লার যানবাহন বান্দরবান জেলায় প্রবেশ করেনি। এতে সাধারণ যাত্রীরা ভোগান্তিতে পড়লেও এখনো হরতালের কারণে কোথাও কোন ধরণের অপ্রীতিকর ঘটনার খবর পাওয়া যায়নি।\nউল্লেখ্য, গত ২২ মে বুধবার রাত সাড়ে নয়টায় সাবেক কমিশনার ও পৌর আওয়ামীলীগের সহ সভাপতি চ থোয়াই মং মারমাকে বালাঘাটার উজিমুখ হেডম্যান পাড়া থেকে অস্ত্রের মুখে অপহরণ করা হয়। গতকাল শনিবার দুপুরে জর্ডান পাড়া থেকে তার লাশ উদ্ধার করে পুলিশ।\nআলাউদ্দিন নাসিমের অর্থায়নে করোনা ইউনিটের কাজ শেষ পর্যায়ে\n১৯ লাখ টাকা মেরে খেতে চট্টগ্রাম রেলে এ কেমন কাণ্ড!\nআবার অস্থির খাগড়াছড়ি\nএ কেমন নিষ্ঠুরতা! লাশ নিল না স্বজনরা, শিক্ষকের দাফন ভিন গাঁয়ে


অযোধ্যায় 'শেষ' ধর্ম মহাসভা! উত্তেজনা সামাল দিতে কড়া নিরাপত্তার বন্দোবস্ত | Two lakhs of their workers in Ayodhya, claims VHP and RSS - Bengali Oneindia\n12 min ago রাতের অন্ধকারে লাইনের পার থেকে স্টোনম্যানের হামলা, ফের আতঙ্ক\n17 min ago কোচবিহারে তৃণমূলের পার্টি অফিস ভাঙচুর\n30 min ago পাক অধিকৃত কাশ্মীরে প্রবল বিক্ষোভ! জরুরি অবস্থা জারি মুজফফরাবাদে, দেখুন ভিডিও\n45 min ago রায়গঞ্জে বটগাছকেই দেবীরূপে চলে পুজো, সম্প্রীতি যার মূল লক্ষ্য\n| Published: November 24 2018, 9:43 [IST]\nঅযোধ্যায় বাড়ছে উত্তেজনা। আরএসএস আর ভিএইচপি-র দাবি ইতিমধ্যেই তাদের প্রায় দুলক্ষ সমর্থক অযোধ্যায় উপস্থিত। উপস্থিত হওয়া আরএসএস ও ভিএইচপি কর্মীদের অনেককেই শিবের পোশাকের আদলে পোশাক পড়েছেন। রবিবার সকাল হতেই সবাই মন্দিরের উদ্দেশে যাত্রা শুরু করবেন বলে জানিয়েছেন। সেখানে বসছে বিশ্ব হিন্দু পরিষদের ধর্মসভা।\nআরএসএস ও ভিএইচপি-র দাবি\nআরএসএস আর ভিএইচপি-র দাবি ইতিমধ্যেই তাদের প্রায় দুলক্ষ সমর্থক অযোধ্যায় উপস্থিত। এছাড়াও সাধু, সন্ত ধর্মগুরুতাও সেখানে উপস্থিতি থাকবেন বলে জানানো হয়েছে। আরএসএস জানিয়েছে ১৩০০-র বেশি বাস ও ১৫০০-র বেশি চার চাকার গাড়িতে তাদের সমর্থকরা শহরে আসছেন।\nভিএইচপির তরফে জানানো হয়েছে, রবিবারের জন্য তারা তিনলক্ষ খাবারের প্যাকেট তৈরি রাখছে। আরএসএস এবং ভিএইচপির এই উদ্যোগ ২০১৯-এর নির্বাচনের আগে বিজেপিকে অনেকটাই সুবিধা করে দেবে বলে মনে করছেন দেশের রাজনৈতিক মহলের একাংশ। রামমন্দির তৈরিতে কেন্দ্রকে চাপ দিতেও তা সাহায্য করবে।\nশিবসেনা স্লোগান দিচ্ছে পেহলে মন্দির ফির সরকার। অন্যদিকে, ভিএইচপির স্লোগান, মন্দির ওহি বানায়েঙ্গে। একই সঙ্গে তাদের স্লোগান মন্দির জলদি বানায়েঙ্গে।\nঅযোধ্যায় ১৪৪ ধারা, কড়া নিরাপত্তা ব্যবস্থা\nইতিমধ্যে যোগী সরকারের তরফে অযোধ্যায় ১৪৪ ধারা জারি করা হয়েছে। সংখ্যালঘু সম্প্রদায়ের অনেকেই ভয়ে শহর ছেড়েছেন বলে সূত্রের খবর। যদিও ভিএইচপির দাবি, সংখ্যালঘু সম্প্রদায়ের শহর ছাড়ার খবর সম্পূর্ণ ভুয়ো। রামমন্দির তৈরিরে বাধা সৃষ্টি করতেই রটানো হচ্ছে নানা কথা। শুক্রবারের প্রশাসনের তরফে শহরের সংখ্যালঘু অধ্যুষিত এলাকাগুলিতে নিরাপত্তা আশ্বাস দেওয়া হয়েছে।\nউত্তরপ্রদেশ সরকারের তরফ থেকে লখনৌ জোনের এডিজি আশুতোষ পান্ডে এবং ঝাঁসির আইজি এসএস বেঘালকে সেখানে মোতায়েন করা হয়েছে। রয়েছে আধাসামরিক বাহিনী। ২০ কোম্পানি পিএসি( উত্তরপ্রদেশ পুলিশ) মোতায়েন করা হয়েছে। রয়েছে র‍্যাফও। শহরকে নিরাপত্তার স্বার্থে আটটি জোনের পাশাপাশি ষোলোটি সেক্টরে ভাগ করা হয়েছে। স্পর্শকাতর এলাকাগুলিতে ব্যারিকেড করে দেওয়া হয়েছে।\nশিবসেনা এবং ভিএইচপি জানিয়েছে, তারা তাদের সমর্থকদের দায় নেবে। আরএসএস-এর তরফে জানানো হয়েছে, এটাই অযোধ্যায় তাদের শেষ ধর্মসভা।\nঅযোধ্যা যাচ্ছেন উদ্ধব\nউদ্ধব থ্যাকারে এবং তাঁর ছেলে দুটি আলাদা আলাদা চাটার্ড বিমানে শনিবার দুপুরে ফৈজাবাদে পৌঁছনোর কথা রয়েছে। বিকেলে সরযূর তীরে আরতিতে তাঁর অংশ নেওয়ার কথা রয়েছে। সাধুদের সঙ্গেও দেখা করার কথা রয়েছে। রবিবার রাম জন্মভূমি পরিদর্শন করে মুম্বই ফিরে যাওয়ার কথা রয়েছে।\nphoto feature rss ayodhya ram mandir vhp shiv sena অযোধ্যা রাম মন্দির আরএসএস ভিএইচপি শিবসেনা\nTwo lakhs of their workers in Ayodhya, claims VHP and RSS\nStory first published: Saturday, November 24, 2018, 9:43 [IST]


Alia Bhatt Says 'I Love You' To Ranbir Kapoor At Filmfare Award Show Wasn't An 'Announcement' | রনবীরকে ‘আই লাভ ইউ’ বলার ব্যাখ্যা চাওয়ায় ফুঁসে উঠলেন আলিয়া ভাট - NDTV Movies\nফিল্মফেয়ার অনুষ্ঠানের একটি মুহূর্তে রনবীর ও আলিয়া\nএ বছর বেশ অনেকগুলি পুরস্কার পেয়েছেন আলিয়া ও রনবীর\nআলিয়া বলেন, ‘‘এটা কোনও ঘোষণা ছিল না’’\nব্রহ্মাস্ত্র সিনেমায় দু’জনকে একসঙ্গে দেখা যাবে\nবলিউডের পুরস্কার মরশুমে ট্রেন্ডিং তালিকায় বেশ পাকাপাকিভাবে নাম লিখিয়ে ফেলেছেন আলিয়া ভাট এবং রণবীর কাপুর (Alia Bhatt and Ranbir Kapoor trended)। প্রেমঘন পোস্ট, মাখোমাখো ছবি এবং একে অন্যের প্রতি বার্তা দিয়ে তারা ট্রেন্ডিং তালিকায় বার বার ফিরে এসেছেন। সম্প্রতি মুম্বই মিররকে আলিয়া ভাট বলেন, তিনি এই সব বিষয়ের কোনওটি সম্পর্কে ব্যাখ্যা দেবেন না কারণ এগুলো তার ভীষণ ব্যক্তিগত বিষয় (Alia Bhatt told Mumbai Mirror that she won't "defend" any of it as it was "very personal.")। ফিল্মফেয়ার অ্যাওয়ার্ডে সেরা অভিনেত্রীর পুরস্কার জিতেছিলেন আলিয়া ভাট। তখন তিনি বলেছিলেন, ‘‘আজকের রাত ভালোবাসার রাত। (তারপর দর্শক আসনে বসে থাকা রণবীরের প্রতি ও গুলি নিক্ষেপ করে বলেছিলেন) ওইখানে আমার বিশেষ মানুষটি বসে। আই লাভ ইউ রণবীর।'' আলিয়াকে জিজ্ঞাসা করা হয়েছিল এটা কি তার অফিসিয়াল ঘোষণা? উত্তরে আলিয়া বলেন, ‘‘এটা কোনও ঘোষণা ছিল না। আর এটা নিয়ে আমার কোনও ব্যাখ্যা করার প্রয়োজন নেই। কারণ এটা একান্ত ব্যক্তিগত বিষয়।''\nএরপরেই জি সিনে অ্যাওয়ার্ড অনুষ্ঠানেও আলিয়া এবং রণবীরের একটি আলগোছে চুমু খাওয়ার ভিডিও ভাইরাল হয়েছিল। ভিউয়ার্স চয়েস বিভাগে ‘রাজি' সিনেমার জন্য সেরা অভিনেত্রী নির্বাচিত হয়েছিলেন আলিয়া। তার পরেই এই দুর্ঘটনাটি ঘটে। আবার যখন রণবীর পুরস্কার নিতে মঞ্চে উঠে বাবা ঋষি কাপুরের কথা বলছিলেন তখনও আলিয়া চোখের জল ধরে রাখতে পারেননি।\n‘কবির সিং'কে শুভেচ্ছা জানালেন ‘অর্জুন রেড্ডি'\nবিভিন্ন ছবি এবং ভিডিও দেখে বারবারই আলিয়া এবং রণবীরের বিয়ে নিয়ে অজস্র গুঞ্জন শোনা গিয়েছে। এমনও শোনা গিয়েছে তাদের বিয়ে উপলক্ষে ঋষি কাপুর দ্রুত চিকিৎসা শেষ করে আমেরিকা থেকে দেশে ফিরে আসবেন। তবে আলিয়ার মা সোনি রাজদান সম্প্রতি একটি অনুষ্ঠানে মিডিয়ার সাথে কথা বলতে গিয়ে বলেছিলেন, ‘‘জীবনের কোনও বড় সিদ্ধান্ত নেওয়ার জন্য আলিয়া এখনো যথেষ্ট ছোট।''\nমায়ের সে কথা প্রসঙ্গে জিজ্ঞাসা করায় আলিয়া বলেন, ‘‘মা কি প্রসঙ্গে কোন কথা বলেছেন, আমি জানি না। সে সম্পর্কে আমি মন্তব্য করতে পারব না।''\n১৭ এপ্রিল মুক্তি পাবে আলিয়া ভাট অভিনীত ‘কলঙ্ক' সিনেমাটি। আলিয়া ভাট এবং রণবীর কাপুরকে ‘ব্রহ্মাস্ত্র' সিনেমাতে একসঙ্গে দেখা যাবে। ছবিটি এ বছরই মুক্তি পাবে।\nalia ranbir reports\nআলিয়া ও রনবীর রিপোর্ট


ক্যাথরিন শোয়ার্জনেগার এবং ক্রিস প্র্যাট তাদের প্রথম সন্তানের প্রত্যাশার সাথে, আর্নল্ড তার উত্তেজনা লুকিয়ে রাখতে পারবেন না - বিরল বিনোদন\nএটি একটি মেয়ে! তাদের প্রথম সন্তানের জন্ম দেওয়ার বিষয়ে ক্যাথরিন শোয়ার্জনেগার এবং ক্রিস প্র্যাটকে অভিনন্দন\nইনস্টাগ্রামের মাধ্যমে: @prattprattpratt\nসম্পাদকের দ্রষ্টব্য: এই নিবন্ধটি মূলত 20 মে, 2020-এ প্রকাশিত হয়েছিল। এটি 2020 সালের 10 আগস্ট আপডেট হয়েছিল যখন ক্যাথরিন শোয়ার্জনেগার এবং ক্রিস প্র্যাট তাদের প্রথম সন্তানের জন্ম দিয়েছিলেন, একটি শিশুসন্তান।\nআর্নল্ড শোয়ার্জনেগার এবং মারিয়া শ্রীবর এবং ক্রিস প্রেটের স্ত্রী ক্যাটরিন শোয়ার্জনেগার তার প্রথম সন্তানের জন্ম দিয়েছেন, একটি কন্যাসন্তান। লায়লা মারিয়া শোয়ার্জনেগার প্র্যাট সপ্তাহান্তে ক্যালিফোর্নিয়ার সান্টা মনিকার সেন্ট জনস হাসপাতালে স্নেহের সাথে বিশ্বকে স্বাগত জানালেন।\nআমরা আমাদের মেয়ে লায়লা মারিয়া শোয়ার্জনেগার প্রেটের জন্মের কথা জানাতে পেরে শিহরিত। আমরা সুখী হতে পারি না এবং আমরা অত্যন্ত ধন্য মনে করি! প্রেম, ক্যাথরিন এবং ক্রিস\nএকটি পোস্ট শেয়ার করেছেন ক্যাথরিন শোয়ার্জনেগার (@ কেদারিনেশ্বরজেনেগার) আগস্ট 10, 2020 সকাল 8:42 এ পিডিটি\nএকটি সূত্র ইটিকে জানিয়েছে , '' জন্ম দেওয়া ক্যাথরিনের জন্য এমন একটি বিশেষ মুহূর্ত ছিল। তিনি যখন প্রথমবার মেয়েকে ধরেছিলেন তখন তিনি আবেগের সাথে কাটিয়ে উঠেছিলেন এবং ক্রিসকে সেখানে পেয়েছিলেন বলে তিনি কৃতজ্ঞ ছিলেন। ক্যাথরিনের জন্য সবকিছুই নতুন এবং তিনি খুশি হন যে ক্রিস সবকিছুর মধ্য দিয়ে তাকে সহায়তা করার জন্য উপস্থিত আছেন। '\nক্যাথরিনের ছোট ভাই প্যাট্রিক শোয়ার্জনেগারও ইটিকে বলেছিলেন, 'তারা দুর্দান্ত কাজ করছে - ক্যালিফোর্নিয়ার সান্তা বার্বারায় একটি মার্কেট ছেড়ে যাওয়ার সময় তিনি একটি প্যাকেজ নিয়ে গোলাপী ফিতা রেখেছিলেন। আর্নল্ড এবং মারিয়াকে বাচ্চা জন্মের পরে ক্যাথরিন এবং ক্রিসের বাড়িতে বেড়াতে দেখা গেছে। তারা তাদের নতুন নাতনীর প্রত্যাশায় অত্যধিক উচ্ছ্বসিত হয়েছে। মারিয়া ইটিকে বলেছিল, “আমি তার জন্য সত্যিই গর্বিত। স্পষ্টতই তিনি এবং ক্রিস খুব খুশি। তারা একে অপরের জন্য আশীর্বাদ ”\nলেডি গাগা হাওয়ার্ড স্টার্ন জেপেলিনের নেতৃত্বে\nক্যাথরিন এর আগে তার মা মারিয়া শ্রীবর কীভাবে তাকেও একজন মা হতে অনুপ্রেরণা দিয়েছিল তা নিয়ে কথা বলেছিলেন। ক্যাথরিন বিগত মাদার্স ডে উপলক্ষে তাঁর মাকে উত্সর্গীকৃত একটি ইনস্টাগ্রাম পোস্টে লিখেছিলেন, 'আপনার কাছ থেকে শিখতে পেরে আমি অনেক বেশি ধন্য এবং আপনি যতক্ষণ মনে করতে পারছেন ততদিনে আপনি আমাকে মামা হতে চেয়েছিলেন” '\nপুরো বিশ্বের সর্বকালের সর্বশ্রেষ্ঠ এবং উল্লেখযোগ্য মামার জন্য মা দিবসের শুভেচ্ছা! আপনাকে আমাদের মামা হিসাবে রাখার জন্য আমরা পুরো বিশ্বের ভাগ্যবান4বাচ্চা। আপনার কাছ থেকে শিখতে পেরে আমি অনেক ধন্য and আপনি মা কেবল আমাদের4জনই নন, আপনি যার সাথে যোগাযোগ করেন। তুমি সকলের কাছে রানী মা এবং আমি তোমাকে আমার মা হিসাবে পেয়েছি বলে আমি খুব ভাগ্যবান। আমি তোমাকে ভালোবাসি!  \nএকটি পোস্ট শেয়ার করেছেন ক্যাথরিন শোয়ার্জনেগার (@ ক্যাটরিনেশ্বরজেনেগার) 10 ই মে, 2020 পিএমটি পিটিটি 12:50 এ\nএই শক্তি পরিবারকে অভিনন্দন! এখানে কিছু বড় জিন পাস হচ্ছে এবং আমরা ছোট লায়লা বড় হওয়ার জন্য অপেক্ষা করতে পারি না!\nনীচে মূল গল্প\nশোয়ার্জনেগার পরিবারে অনেক আদর চলছে এবং এটি হাইলাইট করার মতো। ক্যাথরিন শোয়ার্জনেগার এবং ক্রিস প্র্যাট সম্প্রতি এপ্রিলে ফিরে তাদের প্রথম সন্তানের সাথে ক্যাথরিনের গর্ভাবস্থা ঘোষণা করেছিলেন। আর আর্নল্ড শোয়ার্জনেগার গর্ভাবস্থার সংবাদ সম্পর্কে তার উত্তেজনা প্রকাশ করতে দ্বিধা করেননি।\nক্যাথরিন শোয়ার্জনেগার এবং ক্রিস প্র্যাট বিয়ে করেছিলেন জুন 2019 সালে, এর এক বছর পরে আকাশগঙ্গা অভিভাবকরা তারা ‘অক্টোবরে 2018-এ প্রাক্তন স্ত্রী আনা ফারিসের কাছ থেকে বিবাহবিচ্ছেদ হয়েছে। ক্রিস এবং আন্না বছরের ছেলে জ্যাককে ভাগাভাগি করেছেন, যিনি ক্রিস এবং ক্যাথরিনের বিবাহের“ ছোট বর ”ছিলেন। ই অনুসারে! খবর , 2020 এর প্রথম দিকে ক্যাথরিন তাদের প্রথম সন্তানের সাথে গর্ভবতী হওয়ার আশা করেছিল এবং ঠিক এটি ঘটেছিল।\nক্যাথরিন হয় আর্নল্ড শোয়ার্জনেগার এবং তার মা মারিয়া শ্রিভারের বড় সন্তান । আর সোশ্যাল মিডিয়ায় যা দেখতে লাগে তা থেকে মারিয়া স্পষ্টতই তার এখনের স্বামী ক্রিস প্র্যাটের সাথে ক্যাথরিনকে সেট আপ করেছিলেন। এবং বিশেষত জিমি ফ্যালনের সাথে তার সাক্ষাত্কারের পরে, স্পষ্টত ক্রিসেরও আর্নল্ডের অনুমোদন রয়েছে।\nগিলিগান দ্বীপের কাস্ট সদস্যদের\nবিখ্যাত টার্মিনেটর তারকা উপস্থিত হতে সেট করা হয়েছিল জিমি ফ্যালন অভিনীত আজ রাতের শো । যাইহোক, COVID-19 মহামারীটি সবাইকে পৃথকীকরণে প্রেরণ করে, তারা একটি ভিডিও চ্যাটের জন্য স্থির হন। জিমি ফ্যালন স্বাভাবিকের সাথে শুরু করেছিলেন, আর্নল্ডকে জিজ্ঞাসা করেছিলেন যে তিনি তার সুনামের সময়ে কী করছেন? আর্নল্ড মোটামুটিভাবে তার বাইকের বাইরের ভিডিওগুলি তার প্রাণীদের সাথে ভাগ করে নিয়েছে এবং এটি হাস্যকর সুন্দর। তারপরে জিমি তার কন্যা ক্যাথরিনকে নিয়ে এসেছিলেন এবং আর্নল্ড তার প্রথম নাতনি সম্পর্কে তার উত্তেজনা রাখতে পারেন নি।\nআর্নল্ড জানিয়েছিলেন যে তিনি তার প্রথম নাতির সাথে খেলার জন্য অপেক্ষা করছেন। তবে হাসিখুশি বিষয়টি যখন তিনি ক্যাথরিনের প্রথম সন্তানের যে অবিশ্বাস্য 'জিন পুল' সম্পর্কে কথা বলতে শুরু করেছিলেন।\n“তবে আমি জিন পুল সম্পর্কে ভাবছিলাম। মানে, এক সেকেন্ডের জন্য এটি সম্পর্কে চিন্তা করুন। এটি অংশ কেনেডি, এবং অংশ - আপনি জানেন, এখানে তিনটি জিন পুল রয়েছে। আপনি কেনেডি, শোয়ার্জনেগার এবং প্র্যাট করতে পারেন। মানে আমরা কিছু করতে পারি anything আমরা কিউবার ক্ষেপণাস্ত্রের সংকট সমাধান করতে পারি, আমরা গিয়ে খালি হাতে প্রেরেটরদের মেরে ফেলতে পারি, এবং আমরা গিয়ে ডাইনোসরদের প্রশিক্ষণ দিতে পারি। মানে, এই সম্পর্কে চিন্তা করুন। এটি এখানে অনেক শক্তি। সবচেয়ে খারাপ বিষয় হ'ল যদি এই বাচ্চাটি শেষ হয় তবে আপনি জানেন আমার উচ্চারণটি। আমরা চাই না এটাই ”'\nপর্বটি অব্যাহত ছিল আর্নল্ডকে প্রথমবারের বাবার জন্য পরামর্শ প্রদান এবং নতুন স্নাতকদের জন্য প্রারম্ভিক বক্তৃতা প্রদান করে তাঁর অভিজ্ঞতা ভাগ করে নেওয়া। দেখে মনে হচ্ছে ক্রিসের জিনগুলি ক্যাথরিনকে বিয়ে করতে বাবার অনুমোদন পেতে তাকে বাঁচিয়েছে। আমার স্ত্রীর বাবা টার্মিনেটর হলে আমি সম্ভবত কিছুটা নার্ভাস বোধ করব।\nঘড়ি: আর্নল্ড শোয়ার্জনেগার ভার্চুয়াল শুরু করার সময় বক্তৃতার সময় ডোনাল্ড ট্রাম্পকে উপহাস করেছিলেন\nঘন চুলের জন্য সেরা স্ট্রেইটনার\nব্লেয়ার জাদুকরী প্রকল্প অভিনেতা\nবাচ্চাদের জন্য সংবেদনশীল হালকা খেলনা\nডি নিরো আমার সাথে কথা বলছে\nআমি একটি হট কুকুর একটি মহান ছাপ না


Bangla News Bank ধর্ষণের সর্বোচ্চ সাজা মৃত্যুদণ্ডে নাখোশ বিএনপি, ছড়ানো হচ্ছে গুজব! - Bangla News Bank ধর্ষণের সর্বোচ্চ সাজা মৃত্যুদণ্ডে নাখোশ বিএনপি, ছড়ানো হচ্ছে গুজব! - Bangla News Bank - Bangla News Bank\nপ্রচ্ছদ » Lead 1 » ধর্ষণের সর্বোচ্চ সাজা মৃত্যুদণ্ডে নাখোশ বিএনপি, ছড়ানো হচ্ছে গুজব!\nপরবর্তী কোন্দল মেটাতে বছর যায়-ছাত্রদলে যোগ্যরা পায়না মূল্যায়ন!\nধর্ষণের সর্বোচ্চ সাজা মৃত্যুদণ্ডে নাখোশ বিএনপি, ছড়ানো হচ্ছে গুজব!\nনিউজ ডেস্ক: ধর্ষণের সর্বোচ্চ সাজা বাড়িয়ে মৃত্যুদণ্ডের বিষয়টি মন্ত্রিসভায় অনুমোদন পেয়েছে। মৃত্যুদণ্ডের বিধান যুক্ত হওয়ায় ধর্ষণ প্রবণতা কমবে বলে মনে করছেন সংশ্লিষ্টরা। ধর্ষণরোধে সরকারের এমন কঠোর পদক্ষেপ সর্বমহলে প্রশংসিত হলেও বিএনপি নেতারা করছেন করছেন চরম বিরোধিতা। ইনিয়ে-বিনিয়ে সরকারের শুভ উদ্যোগকে বিতর্কিত করতে মিথ্যাচার ও গুজব ছড়াচ্ছে বিএনপির নেতা-কর্মীরা। ধর্ষণের সর্বোচ্চ শাস্তি মৃত্যুদণ্ড করার প্রক্রিয়া ক্ষমতাসীনদের ‘আইওয়াশ’ বলেও বিতর্ক ছড়ানো হচ্ছে দলটির পক্ষ থেকে।\nতথ্যসূত্র বলছে, ধর্ষণ, নারী ও শিশু নির্যাতন রোধে জিরো টলারেন্স নীতির বাস্তবায়ন হিসেবে আইন সংশোধন করেছে সরকার। যার কারণে ধর্ষণের সর্বোচ্চ শাস্তি মৃত্যুদণ্ড করতে মন্ত্রিসভায় অনুমোদনও দেয়া হয়েছে। সরকারের এমন উদ্যোগকে স্বাগত জানিয়েছেন সমাজের বিভিন্ন স্তরের মানুষ। সরকারের এমন সময়োপযোগী উদ্যোগে ধর্ষণ কমবে এবং মানুষ সচেতন হবে বলেও জানা গেছে। কিন্তু সরকারের যাবতীয় প্রশংসনীয় উদ্যোগের বিরোধিতার অংশ হিসেবে ধর্ষণের সর্বোচ্চ সাজার বিরোধিতা করে মনগড়া মন্তব্য করে বিভ্রান্তি ছড়াচ্ছেন বিএনপির শীর্ষ নেতারা। যার অংশ হিসেবে রোববার (১১ অক্টোবর) দুপুরে রাজধানীর নয়াপল্টনে বিএনপির কেন্দ্রীয় কার্যালয়ে অনুষ্ঠিত এক সংবাদ সম্মেলনে বিএনপির সিনিয়র যুগ্ম মহাসচিব রিজভী আহমেদ ধর্ষণের বিরুদ্ধে সর্বোচ্চ সাজা মৃত্যুদণ্ডকে আইওয়াশ বলে বিভ্রান্তি ছড়ানোর অপচেষ্টা করছেন।\nরিজভী আহমেদ দাবি করেছেন, ধর্ষণবিরোধী সামাজিক আন্দোলনকে প্রশমিত করতে সরকার কৌশলে এই আইন সংশোধন করেছে। যদিও রিজভীর এমন অনভিপ্রেত বক্তব্যকে রাজনৈতিক উদ্দেশ্যপ্রণোদিত বলেই মনে করছেন রাজনৈতিক বিশ্লেষকরা। তাদের মতে, সরকারের বিরোধিতার অংশ হিসেবেই ধর্ষণের সর্বোচ্চ সাজা নিয়েই অপরাজনীতি করার চেষ্টা করছে বিএনপি। জনবান্ধব উদ্যোগকে বিতর্কিত করতে কৌশলে বিএনপি মিথ্যাচার করছে। ধর্ষণরোধে বিএনপি-জামায়াত অতীতে কিছু না করলেও রাজনৈতিক ফায়দা লুটতে বর্তমান সরকারের প্রশংসনীয় উদ্যোগকে বাধাগ্রস্ত করার ষড়যন্ত্র চলছে। তবে দেশের সচেতন জনগণ বিএনপির পাতানো ফাঁদে পা দেবে না বলেও বিশ্বাস করেন রাজনৈতিক বিশ্লেষকরা।


প্রকাশিত: ১০:১৪, ১০ জুলাই ২০২০ আপডেট: ১০:৩৯, ২৫ আগস্ট ২০২০\nপাটকল (ফাইল ছবি)\nপাটের সুদিন ফিরিয়ে আনতে নতুন উদ‌্যোগ নেওয়ার পরামর্শ দিয়েছেন অর্থনীতিবিদরা। তারা বলছেন, পাটশিল্পকে নতুন আঙ্গিকে ঢেলে সাজাতে হবে। এজন‌্য ‘বিজনেস প্ল্যান’ তৈরিরও পরামর্শ দিয়েছেন তারা।\nতবে, এখন পাটকলগুলো বন্ধ করে দেওয়ার সরকারি সিদ্ধান্তকে সাধুবাদ জানালেন পলিসি রিসার্চ ইনস্টিটিউটের (পিআরআই) নির্বাহী পরিচালক ড. আহসান এইচ মনসুর। তিনি বলেন, ‘পাটকলগুলোকে নতুন আঙ্গিকে ঢেলে সাজাতে হলে অর্থনীতিবিদদের অভিমত নিতে হবে।’\nড. আহসান এইচ মনসুর বলেন, ‘এই শিল্পকে নতুন রূপ দিতে যে ফর্মুলা তৈরি করা হবে, সেখানে সরকারের মালিকানা রাখা যাবে না। পাটশিল্পকে পুরোপুরি বেসরকারি খাতে ছেড়ে দিতে হবে। সেখানে দেশি-বিদেশি দক্ষ উদ্যোক্তার অংশগ্রহণ নিশ্চিত করতে হবে। যা পরিচালিত হবে রফতানি প্রক্রিয়াজাত অঞ্চল (ইপিজেড)-এর মতো।’\nবেসরকারি গবেষণা সংস্থা সেন্টার ফর পলিসি ডায়ালগের (সিপিডি) সম্মানীয় ফেলো ড. মোস্তাফিজুর রহমান বলেন, ‘বিশ্বব‌্যাপী পাটের ব্যবহার দিনদিন বাড়ছে। বাংলাদেশি পাটের একটা সম্ভাবনাময় বাজার রয়েছে। একে ব্র্যাান্ডিংয়েরও উদ্যোগ জরুরি।’\nড. মোস্তাফিজুর রহমান বলেন, ‘পাটকলের জমিতে কেউ যেন আবাসন ব্যবসার সুযোগ না পায়। পুরনো মূলধনী যন্ত্রপাতির পুনঃব্যবহারের চেয়ে শতভাগ সক্ষমতা অর্জনে আধুনিক প্রযুক্তির যন্ত্রপাতি ব্যবহার করতে হবে। এজন‌্য কার্যকর বিজনেস প্ল্যান তৈরি করতে হবে।\nউল্লেখ‌্য, চলতি বছরের ২ জুলাই (বৃহস্পতিবার) প্রধানমন্ত্রীর কার্যালয়ে আয়োজিত সংবাদ সম্মেলনে প্রধানমন্ত্রীর মুখ্য সচিব ড. আহমদ কায়কাউস বলেন, ‘রাষ্ট্রায়ত্ত পাটকলের উৎপাদন কার্যক্রম বন্ধ ঘোষণা করেছে সরকার।’ শ্রমিকদের পাওনা বুঝিয়ে দিয়ে সংস্কার ও আধুনিকায়নের জন্য এই সিদ্ধান্ত নেওয়া হয়েছে বলেও তিনি জানান।


"এবার গভীর নিদ্রা থেকে উঠুন, মহিলাদের সুরক্ষা দিতে আপনি সম্পূর্ণ ব্যার্থ" ,মোদীকে ফের নিশানা নুসরতের! - BrightBengal\nহোম/নিউজ/“এবার গভীর নিদ্রা থেকে উঠুন, মহিলাদের সুরক্ষা দিতে আপনি সম্পূর্ণ ব্যার্থ” ,মোদীকে ফের নিশানা নুসরতের!\n“এবার গভীর নিদ্রা থেকে উঠুন, মহিলাদের সুরক্ষা দিতে আপনি সম্পূর্ণ ব্যার্থ” ,মোদীকে ফের নিশানা নুসরতের!\nনিজস্ব প্রতিবেদন:-ফের প্রধান মন্ত্রীর দিকে কটাক্ষ ছুড়ে দিলেন বাংলার অভিনেত্রী তথা সাংসদ নুসরাত জাহান। সম্প্রতি দেশ উত্তাল হয়েছে উত্তরপ্রদেশের গ-ণ ধ-র্ষ-ণে-র মামলা কে কেন্দ্র করে। দেশের তাবড় তাবড় রাজনৈতিক নেতা মন্ত্রীরা পথে নেমেছেন প্রতিবাদের। কেউ কেউ আবার প্রতিবাদ করছে সোশ্যাল মিডিয়ার মাধ্যমে। প্রশ্ন তুলছে উত্তরপ্রদেশ সরকারের বিরুদ্ধে ।\n.তাঁর সাথেসাথে প্রশ্ন আছে উত্তর প্রদেশের প্রদেশের উত্তর প্রদেশের প্রদেশের প্রশ্ন আছে উত্তর প্রদেশের প্রদেশের উত্তর প্রদেশের প্রদেশের প্রশাসনের বি-রু-দ্ধে । বেশ কয়েকদিন আগে উত্তরপ্রদেশের ১৯ বছরের মেয়েকে গণধ-র্ষ-ণ এবং হত্যাকাণ্ডে রীতিমতো রীতিমতো গণধ-র্ষ-ণ এবং হত্যা-কা-ণ্ডে রীতিমতো রীতিমতো উত্তাল গোটা দেশ । প্রতিবাদের ঝড় বয়ে চলেছে দেশের সর্বত্র । সেই ঘটটার পরিপ্রেক্ষিতে বাংলার সাংসদ নুসরাত জাহান আরো একবার কটাক্ষ করলেন প্রধানমন্ত্রী নরেন্দ্র মোদিকে।\nআমরা বিভিন্ন সময় বাংলার এই সাংসদকে দেখি এই সাংসদকে দেখি সাংসদকে দেখি দেখি বিভিন্ন অন্যায়ের প্রতিবাদে সরব হতে । কোনরকম তোয়াক্কা ছাড়াই একের পর এক তো-প দেগেছেন গেরুয়া শিবিরের বি-রু-দ্ধে । মিলেছে পাল্টা উত্তর। কিন্তু থেমে থাকেননি তিনি। এবারের ঘটনা আলিগড় ।। এবং এই ঘটনাকে কেন্দ্র করে ফের আরও একবার নিশানা করলেন প্রধানমন্ত্রীকে বাংলা সাংসদ নুসরাত জাহান।\nসম্প্রতি আলীগড়ে পাঁচ বছরের একটি শিশু একটি শিশু বছরের একটি শিশু একটি শিশু কন্যাকে ধ-র্ষ-ণ করে ১৫ বছরের একটি নাবালক। এবং পরবর্তীকালে শিশুটির মৃ-ত্যু ঘটে। ঘটনাটি সামনে আসতে শুরু হয় চা-ঞ্চ-ল্য । কোথাও যেন উত্তরপ্রদেশের ঘটনায় কে ত্বরান্বিত করছে এই আলিগড়ের ঘটনা । এবং এই ঘটনাকে কেন্দ্র করে প্রধানমন্ত্রীর বিরুদ্ধে সরব হন বাংলার অভিনেত্রী তথা সাংসদ নুসরাত জাহান । কোথাও যেন উত্তরপ্রদেশ সরকার এর রাজ্য পরিণত হয়েছে ধর্ষণ রাজ্যে। এমনটা মনে করছেন অভিনেত্রী।\nতিনি ঐদিন প্রধানমন্ত্রীকে উদ্দেশ্য করে একটি টুইট করেন এবং লেখেন আমি অত্যন্ত বি-ক্ষু-ব্ধ, বিরক্ত। মাত্র ছয় বছর বয়স ছিল মেয়েটির। শ্রী নরেন্দ্র মােদী জী দয়া করে এবার নিদ্রাভঙ্গ করুন নিজের । দেশের মেয়েদের রক্ষা করতে গিয়ে ক্রমাগত ব্যর্থ হচ্ছেন আপনি। মহিলাদের এ কী অবস্থা হচ্ছে বিজেপি শাসিত উত্তরপ্রদেশে। কেন এখনও নিরব আপনি।”\nযদিও নুসরাত জাহানের এই টুইট এর জবাব দেন বিজেপি নেতা সম্বিত পাত্র । তিনি বলেন উত্তরপ্রদেশে এসব কী ঘটে চলেছে। প্রতিটি জায়গায় ধর্ষ-ণে-র খবর।আর সহ্য করা যাচ্ছে না।” এই পাল্টা প্রতিক্রিয়া কে কেন্দ্র করে সে আরো একবার টুইট করেন বাংলার অভিনেত্রী। এবং সেই টুইটে সম্বিৎ পাত্র কে উদ্দেশ্য করে তিনি বলেন” অবশেষে কেউ তাে সাংঘাতিক সত্য স্বীকার করল। আপনি কেন প্রধানমন্ত্রী নরেন্দ্র মােদীকে, দলিত এবং দেশের মহিলাদের বিরুদ্ধে হওয়া অবিচার,অপরাধের জন্য দায়ী করছেন না।\nনিজের গুরুকে প্রশ্ন করতে কোথায় নিষেধাজ্ঞা রয়েছে আপনার।” নুসরতের এই টুইট যে কোনও বিস্ফোরনের চেয়ে কোনও অংশ কম নয় তা টুইটারে শুরু হওয়া যুদ্ধের থেকে প্রমাণিত।এখন দেখার দেশের “চৌকিদার” মোদীজি এই নৃ-শং-স ঘটনার কি ব্যাবস্থা নেন। যদিও এই ঘটনার পরিপ্রেক্ষিতে কোন পাল্টা প্রতিক্রিয়া মেলেনি বিজেপি থেকে প্রতিক্রিয়া মেলেনি বিজেপি থেকে ।\n17 অক্টোবর থেকেই ভারতে চলবে হাইপ্রোফাইল ট্রেন, কীকী থাকবে এই ট্রেনে? কোথা থেকে চলবে এই ট্রেন?


প্রধানমন্ত্রীর বক্তব্য গণতন্ত্রের জন্য অশনি সংকেত —-লেবার পার্টি চেয়ারম্যান ডা. মোস্তাফিজুর রহমান ইরান - comillaweb.com\nলেবার পার্টি চেয়ারম্যান ডা. মোস্তাফিজুর রহমান ইরান বলেছেন, দেশের চরম ক্রান্তিকালে প্রধানমন্ত্রী শেখ হাসিনা জনগণের উদ্দেশ্যে যে বক্তব্য দিয়েছেন তা উস্কানিমূলক ও গণতন্ত্রের জন্য অশনি সংকেত। মঈন-ফখরুদ্দিনের পাতানো নির্বাচনে ক্ষমতাশীন হয়ে লুটপাট ও প্রতিশোধের রাজনীতির মাধ্যমে দেশে আওয়ামী জাহিলিয়াত কায়েম করেছে। আওয়ামী বাকশালী অপশক্তি রাজপথে আন্দোলন সংগ্রাম ও অরাজকতা সৃষ্টির লক্ষ্যে ১৮ দলীয় জোটকে উস্কানী দিচ্ছে। দেশনেত্রী বেগম খালেদা জিয়া শান্তিপূর্ণ ভাবে জনগনের দাবী নির্দলীয় তত্ত্বাবধায়ক সরকার ব্যবস্থা পুর্নবহালে সুচিন্তিত কর্মসূচী ঘোষনা করায় বাকশালী ষড়যন্ত্রে চপেটাঘাত লেগেছে।\nতিনি বলেন-ক্ষমতা কারো বাপের ভিটে মাটি নয়। জনগণের স্বার্থ সুরক্ষায় সংবিধান একবার নয়, বার বার সংশোধন ও সংযোজন করতে হবে। এদেশ কারো একার নয় আঠারো কোটি মানুষের ক্ষুধা দারিদ্র,বেকারত্ত তথা মৌলিক চাহিদা আইনের শাসন সরকারের দায়িত্ব। সরকারকে জাতির ক্রান্তিকালে গনতান্ত্রিকপন্থায় ক্ষমতা হস্তান্তর,সুষ্ঠু ও নিরপেক্ষ নির্বাচনের লক্ষ্যে আসন্ন চলতি সংসদে নির্দলীয় সরকারের বিল আনতে হবে। অন্যথায় শুধু এক-এগারো নয় শেখ হাসিনাকে স্বৈরাচার এরশাদের চেয়ে করুন পরিণতি ভোগ করতে হবে।\nতিনি আজ (বৃহস্পতিবার) বিকাল ৪টায় মেজর জলিল মিলনায়তনে বাংলাদেশ লেবার পার্টির নির্বাহী কমিটির জরুরী সভায় প্রধান অতিথির বক্তব্যে একথা বলেন।\nলেবার পার্টির মহাসচিব হামদুল্লাহ আল মেহেদীর সভাপতিত্বে সভায় বক্তব্য রাখেন ভাইস চেয়ারম্যান প্রকৌশলী ফরিদ উদ্দিন, এমদাদুল হক চৌধুরী, সাংগঠনিক সম্পাদক মোঃ ফারুক রহমান, যুগ্ম-মহাসচিব এডভোকেট আমিনুল ইসলাম রাজু,মহানগর লেবার পার্টির সভাপতি শামসুদ্দিন পারভেজ, সহ-সাংগঠনিক সম্পাদক মোঃ মাহমুদ খান, মহিলা সম্পাদিকা মিসেস শামিমা চৌধুরী, ছাত্র ফোরাম আহ্বায়ক কামরুল ইসলাম সুরুজ প্রমুখ।\nসভায় ২৯ আগষ্ট মহানগর প্রতিনিধি সভা, ৩১ আগষ্ট কুমিল্লায় কর্মী সমাবেশ, ৬ সেপ্টেম্বর নরসিংদী প্রতিনিধি সম্মেলন অনুষ্ঠানের সিদ্ধান্ত গ্রহণ করা হয়েছে।\nPrevious কুমিল্লার বুড়িচংয়ে ট্রাক চাপায় মাদ্রাসা ছাত্র নিহত\nNext আইএফআইএল’এর ১৫৩তম পরিচালনা পর্ষদের সভা অনুষ্ঠিত


কুমিল্লার কাঁচা বাজারে আগুন ! - Amader Comilla কুমিল্লার কাঁচা বাজারে আগুন ! - Amader Comilla - Amader Comilla\nপ্রচ্ছদ » জেলা উপজেলার খবর » কুমিল্লার কাঁচা বাজারে আগুন !\nপূর্ববর্তী সমাবর্তনের উচ্চ ফি নির্ধারণ করার কুবি কর্তৃপক্ষকে উকিল নোটিশ\nপরবর্তী ট্রেনে কাটা পড়ে পৃথক স্থানে দুই নারীর মৃত্যু\nমাসুদ আলম।। পেঁয়াজের ঝাঁজ কিছুটা কমতে না কমতেই দাম বৃদ্ধির পাগলা ঘোলা এবার সওয়ার করেছে কুুিমল্লার কাঁচা বাজারে। কাঁচা বাজারের দাম বৃদ্ধির উত্তাপ যেন আগুনের উত্তাপকেও হার মানাচেছ। ৫০- ৬০ টাকার নিচে কোন সবজিই এখন পাওয়া যাচ্ছে না কুমিল্লার বাজারে।\nহঠাৎ কেজিতে ১০ থেকে ২০ টাকা বাড়ার কারণ জানতে চাইলে ওই ব্যবসায়ী জানান, গত ৩-৪ দিন যাবৎ সারাদেশে পরিবহন ধর্মঘট থাকায় বাজারে আমদানি ছিল খুবই কম। ধর্মঘটে চালক ও শ্রমিকদের আন্দোলনের কারণে সড়কে গণপরিবহন বন্ধ থাকায় চাহিদার তুলনায় বাজারে সবজির আমদানি কম ছিল। যার কারণে এমনটি হয়েছে। এছাড়াও পরিবহন সংকটের কারণে কৃষকরা উত্তোলনকৃত সবজি আড়তে না আনতে পারায় বিপুল পরিমানের সবজি নষ্ট হয়েছে। এতে করে কৃষক ও চাষীরা ক্ষতিগ্রস্ত হয়েছেন। অন্যদিক আমরা চাহিদার তুলনায় সবজি পাইনি।\nবাজারে সবজির দাম বাড়ার বিষয়ে ভোক্তা অধিকার সংরক্ষণ অধিদপ্তর কুমিল্লার সহকারী পরিচালক মো. আছাদুল ইসলাম বলেন, শুধু সবজির বাজার নয়, আমরা বাজারের প্রত্যেক দ্রব্যমূল্যের দাম মনিটরিং করে আসছি। কেজিতে ১০-২০ টাকা বেড়েছে সবজির দাম বিষয় আমরা মনিটরিং করে দেখবো। পেঁয়াজ, লবণ, চালসহ প্রত্যেক দ্রব্যমূল্যর দাম নির্দিষ্ট মূল্যের মধ্যে রাখতে আমাদের অভিযান অব্যাহত রয়েছে। নির্দিষ্ট মূল্যের বাহিরে অতিরিক্ত মূল্য নেওয়ার অভিযোগ আসলেই আমরা বিক্রিত ব্যক্তির বিরুদ্ধে ব্যবস্থা নিচ্ছি।


নিউজিল্যান্ডের কাছে হেরে শেষ হয়ে গেল বাংলাদেশের বিশ্বকাপ যাত্রা নিউজিল্যান্ডের কাছে হেরে শেষ হয়ে গেল বাংলাদেশের বিশ্বকাপ যাত্রা\nনিউজিল্যান্ডের কাছে হেরে শেষ হয়ে গেল বাংলাদেশের বিশ্বকাপ যাত্রা\nপ্রকাশিত : ২৯ ফেব্রুয়ারী , ২০২০ ১:২৫ অপরাহ্ন সর্বশেষ আপডেট : প্রকাশিত : ২৯ ফেব্রুয়ারী , ২০২০ ১:২৫ অপরাহ্ন\nশেষ হয়ে গেল বাংলা’দেশের বিশ্ব’কাপ যাত্রা! নারী টি-টুয়েন্টি বিশ্ব’কাপে দুই ম্যাচ হেরে আগেই সেমি’ফাইনালের দৌড় থেকে প্রায় ছিট’কেই গিয়েছিল বাংলা’দেশ নারী ক্রিকেট দল। নিজে’দের শেষ দুই ম্যাচে নিউ’জিল্যান্ড ও শ্রীল’ঙ্কার বি’পক্ষে জয় দিয়ে টুর্না’মেন্ট শেষ করতে চেয়ে’ছিল সালমা বাহিনী। কিন্তু নিজে’দের তৃতীয় ম্যাচেই কিউই নারী’দের সঙ্গে হেরে টুর্না’মেন্টের স্বপ্নই ভেস্তে গেল তাদের।\nশনি’বার (২৯ ফে’ব্রুয়ারি) বাংলা’দেশ স’ময় স’কাল ৬টায় শুরু হওয়া ম্যাচ’টি জিততে পারত বাংলা’দেশ। ম্যাচের শুরু থেকেই নিজে’দের নিয়’ন্ত্রিত বোলিং’য়ে ৯১ রানে কিউই’দের অল’আউট করে দেয় সাল’মারা। কিন্ত জয়ের খোঁজে থাকা বাংলা’দেশ এই রানও করতে ব্যর্থ! ৭৪ রানে অল’আউট হয়ে যায় সাল’মার দল। বাংলা’দেশের হয়ে নিগার সুল’তানা সর্বা’ধিক ২১ রান করেন। এছাড়া মুর্শিদা খাতুন ১১, রিতু মনি ১০ রান ছাড়া অন্য কেউ দুই অ’ঙ্কের ঘরে রান করতে পারে’নি।\nশুরু’র দিকে দ্রুত উই’কেট হারিয়ে চাপে পড়া’তে শেষের দিকে জয়ের সম্ভা’বনা থাকলেও রানের তুলনায় বল কম থা’কায় হারতে হয়েছে বাংলা’দেশকে। কিউই’দের হয়ে ৩টি করে উই’কেট পেয়ে’ছেন লেই কাস্পারেক ও হেলি জেন’সেন। এক উই’কেট শি’কার করেন সোফি ডিভা’ইন। আর শেষ উইকেটটি নেন এমেলিয়া কের। এর আগে, টস জিতে ব্যাট করতে নেমে নিউ’জিল্যান্ডের মেয়েরা ১৮.২ ও’ভার খেলে সব’কয়টি উই’কেট হারিয়ে ৯১ রান করে।\nদলের হয়ে মিশেল প্রিয়েস্টের সর্বা’ধিক ২৫ করেন। এ’ছাড়া সুইজ ব্যাটিস ১৫, অধিনায়ক ডিভাইনের ১২ এবং ম্যাডি গ্রি’নের ১১ রান ছাড়া অন্য কেউ দুই অ’ঙ্কের ঘরে রান করতে পারে’নি। বাংলা’দেশের হয়ে রিতু মনি ৪ ও’ভার করে ১৮ রান দিয়ে ৪টি, সালমা খাতুন ২.২ বল করে ৭ রান দিয়ে ৩টি এবং রুমানা আ’হমেদ ৪ ও’ভার বল করে ১৭ রান দিয়ে ২টি উই’কেট লাভ করেন। সং’ক্ষিপ্ত স্কোর: নিউ’জিল্যান্ড: ৯১ (১৮.২ ও’ভার), বাংলাদেশ: ৭৪ (১৯.৫ ও’ভার)\nআরও পড়ুন: পাকিস্তানের বিরুদ্ধে প্রতিদ্বন্দ্বিতাপূর্ণ ক্রিকেট খেলবে বাংলাদেশ


কলেজ জাতীয়করণ প্রসঙ্গে কিছু কথা - পাঠকের চিঠি - Premier News Syndicate Limited (PNS)\nকলেজ জাতীয়করণ প্রসঙ্গে কিছু কথা\n২৯ নভেম্বর ২০১৬, ২:৪৪ দুপুর\nমো. শরীফুর রহমান আদিল: স্বল্প খরচে মানসম্মত শিক্ষা, দেশের প্রান্তিক জনগণের কাছে সরকারি সেবা পৌঁছে দেওয়া, শিক্ষার্থী ঝরে পড়া রোধ এবং বাল্যবিবাহ রোধে সরকার প্রতিটি দেশের প্রতিটি উপজেলায় একটি করে স্কুল ও একটি করে কলেজকে জাতীয়করণ করার এক যুগান্তকারী পদক্ষেপ হাতে নিয়েছিল। কিন্তু সরকারের নেওয়া মহতী এ উদ্যোগ শেষ পর্যন্ত রাজনৈতিক উদ্যোগ হিসেবে পর্যবসিত হচ্ছে! কলেজের বয়স, শিক্ষার্থী সংখ্যা, কলেজের পাসের হার ইত্যাদি বিষয়কে প্রাধান্য না দিয়ে জাতীয়করণের জন্য বেশ কিছু কলেজকে মনোনয়ন দেওয়া হলো?\nসরকার চারটি শর্ত রেখে নীতিমালা প্রণয়ন করার কী দরকার ছিল, যদি সেই নীতিমালার কোনো প্রতিফলন না ঘটিয়ে কেবল এমপি, মন্ত্রীদের সুপারিশ আর আমলাদের সুপারিশের বিনিময়ে জাতীয়করণের জন্য প্রতিষ্ঠান মনোনয়ন পায়? কেনই বা সরকারের দেওয়া জাতীয়করণের জন্য প্রতিটি শর্ত থাকার পর অযোগ্য প্রতিষ্ঠানকে জাতীয়করণের আওতায় নিয়ে আসা হয়েছে? এমনও দেখা গেছে যে বিভিন্ন স্থানের মন্ত্রী, এমপি, শিক্ষা কর্মকর্তাসহ অনেকের অসচেতনতার কারণে অনেক যোগ্য ও মানসম্মত কলেজকেও জাতীয়করণের আওতায় নিয়ে আসা হয়নি। পরিশেষে এসব প্রতিষ্ঠানের সঙ্গে সংশ্লিষ্টরা প্রতিদিনই তাদের ক্ষোভ প্রকাশ করছে—বিভিন্ন ধরনের বিক্ষোভ, মানববন্ধন, স্মারকলিপি প্রদান কিংবা হরতালের মতো কর্মসূচি দিয়ে। আর এসব কর্মসূচি পালন করে কিছু কিছু কলেজ সফলও হয়েছে, অর্থাৎ ওই সব কলেজের নাম জাতীয়করণের তালিকায় অন্তর্ভুক্ত করা হয়েছে, আবার কোনো কোনো অযোগ্য কলেজের নাম জাতীয়করণের তালিকায় থাকলেও পরবর্তী সময়ে বিভিন্ন কর্মসূচি কিংবা সংবাদমাধ্যমে ওই সব কলেজের অযোগ্যতা আর টাকা লেনদেনের মাধ্যমে যোগ্য করানোর চেষ্টা বেরিয়ে এলে তাদের বাদ দেওয়া হয় এবং অন্য যোগ্য কলেজকে জাতীয়করণের আশ্বাস দেওয়া হয়, যেমন—তালিকায় নোয়াখালীর চরজব্বার কলেজকে বাদ দিয়ে তার বদলে সৈকত কলেজকে অন্তর্ভুক্ত করানো; আবার চট্টগ্রামের হাটহাজারী কলেজকে অন্তর্ভুক্ত করে নাজিরহাট কলেজকেও একই উপজেলা থেকে জাতীয়করণের আশ্বাস দেওয়া হচ্ছে! কিন্তু অযোগ্য কলেজকে মনোনয়ন দেওয়ায় কোনো শিক্ষা কর্মকর্তার বিরুদ্ধে কোনো ব্যবস্থা নেওয়া হয়নি।\nএ রকম একটি যোগ্য কলেজের নাম ময়মনসিংহের ফুলবাড়ীয়া ডিগ্রি কলেজ, যার আয়তন, প্রতিষ্ঠাকাল, শিক্ষার্থীর সংখ্যা, ফলাফল সব শর্তই পূরণ করেও তারা জাতীয় হয়ে উঠতে পারছে না। তাদের বাদ দিয়ে শেখ ফজিলাতুন্নেছা কলেজকে জাতীয়করণের আওতায় নিয়ে আসা হয়। এ জন্যই ক্ষোভে ফেটে পড়ে ফুলবাড়ীয়া উপজেলার ওই কলেজের সঙ্গে সংশ্লিষ্ট সকলে। দীর্ঘ ৪৩ দিন নিয়মতান্ত্রিক আন্দোলনের পরিসমাপ্তি ঘটে পুলিশের গুলি কিংবা বেধড়ক লাঠিপেটায় শিক্ষক ও ভ্যানচালকের মৃত্যুর মধ্য দিয়ে!\nস্বাভাবিকভাবেই প্রশ্ন জাগে, এ কোন সমাজে আমরা বাস করছি, যেখানে শিক্ষক কিংবা এর সঙ্গে সংশ্লিষ্টরা তাদের আঙিনায় আন্দোলন করতে পারবে না? বিভিন্ন পত্র-পত্রিকা, সোশ্যাল মিডিয়া এবং ইলেকট্রনিক মিডিয়ায় স্পষ্টই দেখা গেছে যে পুলিশ কলেজ ক্যাম্পাসের ভেতরে প্রবেশ করে ছাত্র-শিক্ষকদের বেধড়ক পেটাতে থাকে। কিন্তু প্রশ্ন হলো, শিক্ষক ও ভ্যানচালক হত্যাকারী অতি উৎসাহী পুলিশ সদস্যের বিচার হবে কি? প্রশ্ন জাগে, পুলিশ কীভাবে একজন শিক্ষকের গায়ে তাঁর কর্মস্থলে এসে লাঠির আঘাত দিতে পারে? কে দেবে এই উত্তর? শিক্ষকদের বেতন দিয়ে মূল্যায়ন করা যায় না, তার মানে তাঁকে মূল্যায়ন করতে হয় সম্মান দিয়ে; কিন্তু আপনি পুলিশের অ্যাকশনে শিক্ষকের মৃত্যুকে কীভাবে মূল্যায়ন করবেন? কেন সরকারি কর্মকর্তা-কর্মচারীদের জন্য সুরক্ষা আইন তৈরি হলেও শিক্ষকদের সেখানে আওতাভুক্ত করা হলো না? শিক্ষকরা কি এতই অবহেলিত? কেন জাতীয়করণ নিয়ে এই অসন্তোষ? কারা এই অসন্তোষ তৈরি করল, তাদের কি বিচার হবে?\nশিক্ষককে লাঠিপেটা করতে হবে কেন? কেনই বা শিক্ষকদের জন্য রাবার বুলেট ব্যবহার করতে হবে? তারা তাদের দাবি আদায়ে নিজের কর্মস্থলে শান্তিপূর্ণ আন্দোলন করতে পারবে না? তারা কি রাস্তায় নেমে গাড়ি ভাংচুর করছিল, নাকি জনজীবনের স্বাভাবিকতাকে বাধা দিচ্ছিল? আর কত শিক্ষকের প্রাণ গেলে উপযুক্ত বেতন না দিয়ে সম্মানের বুলি শোনাবেন শিক্ষামন্ত্রী? আর কত শিক্ষক লাঞ্ছিত হলে এই সম্প্রদায়ের জন্য সুরক্ষা আইন তৈরি করবেন? আর কত পুলিশের বুটের লাথি আর বন্দুকের নলের আঘাত কিংবা বুলেট খেলে সমগ্র শিক্ষাব্যবস্থাকে জাতীয়করণের আওতায় নিয়ে আসবেন? কেন মন্ত্রী-এমপিদের ডিও লেটারকে প্রাধান্য দেওয়া হচ্ছে? নীতিমালা থাকলে আবার ডিওর বিষয়টি আসবে কেন? এর দ্বারা কি বিষয়টিকে রাজনৈতিক বলে প্রমাণিত হয় না?\nতবে সবচেয়ে দুঃখের বিষয় হচ্ছে, কেউ কেউ ফুলবাড়ীয়ার ঘটনাকে রাজনৈতিক ফায়দা হাসিলের হাতিয়ার মনে করে শিক্ষক কিংবা ভ্যানচালকের মৃত্যুকে মূল্যহীন করার চেষ্টা চালাচ্ছেন। এ কোন সমাজ, যেখানে শিক্ষকের মৃত্যুর পরও আমরা রাজনৈতিক ফায়দা লোটার পথ খুঁজি? একজন শিক্ষকের করুণ মৃত্যুর পরও কোনো শিক্ষক সমিতির পক্ষ থেকে কোনো একটা বিবৃতি দেওয়ার সাহস দেখায়নি সেইসব শিক্ষক সমিতি।\nআমাদের মনে রাখা দরকার, পৃথিবীতে দুই সম্প্রদায়ের মানুষ একেবারে নিঃশর্তভাবে সন্তানের কল্যাণ চায়, এক হলো মাতা-পিতা আর অন্যটি হলো এই শিক্ষক সমাজ। অথচ এই তাদের নিয়ে আজ প্রশ্ন তোলা হচ্ছে! বলতে দ্বিধা নেই যে ফুলবাড়ীয়া ডিগ্রি কলেজের মতো দেশের সব মাধ্যমিক ও কলেজ শিক্ষকদের মনে জাতীয়করণ নিয়ে এ ধরনের ক্ষোভ বিদ্যমান, যার বহিঃপ্রকাশ দেখা যাচ্ছে গত কয়েক দিনে দেশের বিভিন্ন স্থানে শিক্ষকদের মানববন্ধনের মধ্য দিয়ে। যা হোক, শিক্ষামন্ত্রীসহ সংশ্লিষ্ট সবার কাছে সমগ্র শিক্ষক সম্প্রদায়ের দাবি ফুলবাড়ীয়া ডিগ্রি কলেজের ঘটনার দ্রুত ও সুষ্ঠু তদন্ত করে দোষীদের সর্বোচ্চ শাস্তি নিশ্চিত করে এ ধরনের অনাকাঙ্ক্ষিত ঘটনা যাতে পরবর্তী সময়ে না ঘটে, তার জন্য ২৬ হাজার প্রাথমিক বিদ্যালয়ের মতো ফুলবাড়ীয়া ডিগ্রি কলেজসহ সমগ্র শিক্ষাব্যবস্থাকে জাতীয়করণের আওতায় নিয়ে আসার ত্বরিত ঘোষণা দেওয়া।\nলেখক : প্রভাষক, দর্শন বিভাগ, ফেনী সাউথ ইস্ট ডিগ্রি কলেজ।\nউন্নয়ন ও রাজনীতি : গাধার চোখে যা দেখি\nপিএনএস (আসিফ নজরুল) : আমার বাবা ছিলেন বাংলাদেশ বেতারের একজন প্রকৌশলী। প্রথম শ্রেণির সরকারি কর্মকর্তা হয়েও তিনি সংসার চালানোর জন্য অফিস শেষে টিউশনি করতেন। তাঁর চরম কৃচ্ছ্র নিশ্চয়ই প্রভাব ফেলেছিল... বিস্তারিত\nক্লোনিং : দিশেহারা ডিজিটাল দেশবাসী


ফাইবার নাকি আপওয়ার্ক কোনটি ভালো মার্কেটপ্লেস ?\nকন্টেন্ট মার্কেটিং-Content Marketing\nসার্চ ইঞ্জিন অপটিমাইজেশন(SEO)\nটেক নিউজ(Tech News)\nডিজিটাল মার্কেটিং জবস\nby Md.Arifur Rahman\nফ্রীল্যান্সিং জগতের দুইটি জনপ্রিয় মার্কেটপ্লেস হলো ফাইভার এবং আপওয়ার্ক। ফ্রীল্যান্সাররা এই দুইটি মার্কেটপ্লেসেই সব চেয়ে বেশি কাজ খুঁজে থাকে। তবে এই দুইটি মার্কেটপ্লেসের মূল লক্ষ্য এক হলেও এদের ওয়ার্ক পলিসি একটু ভিন্ন। আজকের আর্টিকেলে আমরা\nফাইভার নাকি আপওয়ার্ক এই দুই মার্কেটপ্লেস এর মধ্যে কোনটি নতুন ফ্রীল্যান্সারদের জন্য বেশি কার্যকর সে বিষয়ে জানবো।\nফাইভার নাকি আপওয়ার্ক ? এই কোনটি একজন ফ্রীল্যান্সার এর জন্য বেশি কার্যকরী মার্কেটপ্লেস ?\nআমরা ফাইভার এবং আপওয়ার্ক এর মধ্যে ভিন্নতার একটি তালিকা তৈরী করেছি। যে তালিকার প্রথমেই রয়েছে :\nক্লাইন্ট খুঁজার পদ্ধতি :\nক্লাইন্ট খুঁজেবের করার পদ্ধতির মধ্যে এই দুইটি মার্কেটপ্লেসের পার্থক্য আছে। ফাইভারে একজন ফ্রীল্যান্সার তার স্কিলকে কেন্দ্র করে গিগ তৈরী করে তা পাবলিশ করে। এবং ক্লাইন্টরা সেই গিগ দেখে তাদের কাজের জন্য ফ্রীল্যান্সার হায়ার করে। অন্যদিকে আপওয়ার্কে ফ্রীল্যান্সার তার প্রোফাইলে স্কিল এবং আনুষাঙ্গিক সব কিছু এড করে প্রোফাইল তৈরী করে। এবং ক্লাইন্টরা আপওয়ার্কে ফ্রীল্যান্সারদের হায়ার করার জন্য জব পোস্ট দেয়। ফ্রীল্যান্সাররা সেইসব জব পোস্টে এপলাই করে এবং ইন্টারভিউর মাধ্যমে জব খুঁজে নেয়।\nকোন মার্কেটপ্লেসের খরচ কেমন :\nফাইভার এবং আপওয়ার্ক ফ্রীল্যান্সারদের কাজের পেমেন্টের কিছু অংশ কেটে নেয়। যেমন ফাইভারে ফ্রীলান্সার এবং ক্লাইন্ট উভয়ই ফাইভারকে পেমেন্ট করতে হয়। ৪০ ডলারের কোন টাস্কের জন্য ২ ডলার এবং ৪০ ডলার এর বেশি টাস্কের জন্য ৫% ফাইভারকে পেমেন্ট করতে হয়। অন্য দিকে আপওয়ার্কে এমন টা হয় না . কারণ আপওয়ার্ক একটি ঘন্টা ভিত্তিক অব প্রজেক্ট ভিত্তিক কাজের স্থান। ফ্রীল্যান্সাররা একজন ক্লাইন্টের কাজের জন্য এক সার্ভিস চার্জ ডিমান্ড করে তার মধ্যেই আপওয়ার্কের ফি যুক্ত থাকে। আপওয়ার্ক ফ্রীল্যান্সারদের কাজের উপর সর্বোচ্চ ২০% ফী ডিমান্ড করে থাকে।\nফাইভার এবং আপওয়ার্কের কোয়ালিটি :\nআপওয়ার্ক এবং ফাইভারে যেমন দক্ষ ফ্রীল্যান্সার পাওয়া যায় ঠিক তেমন অদক্ষ ফ্রীল্যান্সার ও পাওয়া যায়। ফাইভারে ক্লাইন্ট যে স্কিল সম্পন্ন ফ্রীল্যান্সার খুঁজছে সেই স্কিল লিখে সার্চ করেন তখন তার কাছে অনেক ফ্রীল্যান্সার এর প্রোফাইল চলে আসে। যেহেতু ফাইভারে প্রথম লেভেল, দ্বিতীয় লেভেল এবং টপ রেটেড ফ্রীল্যান্সারদের বিভক্ত করে দেয় তাই ক্লাইনদের ও দক্ষ ফ্রীল্যান্সার খুঁজে বের করতে বেশি টাইম লাগে না।\nঅন্য দিকে আপওয়ার্কে একজন ফ্রীল্যান্সার যখন কোনো জব পোস্টে এপলাই করে তখন ক্লাইন্ট দেখতে পারে যে এই ফ্রীল্যান্সার আপওয়ার্কে কতটা সময় দিয়েছে, তার প্রোটফোলিও কি এবং কোন কোন ক্লাইন্টের কাজ করেছে। যার ফলে আপওয়ার্কে ও ক্লাইন্ট তার জন্য একজন দক্ষ ফ্রীল্যান্সার খুঁজে নিতে পারবেন।\nফাইভার এবং আপওয়ার্ক দুইটি মার্কেটপ্লেসেই ফ্রীল্যান্সারদের জন্য রেটিং সিস্টেম রয়েছে। যা একজন ক্লাইন্টের জন্য খুবই জরুরি। কারণ এই রেটিং সিস্টেম এর মাধ্যমে একজন ক্লাইন্ট খুব সহজেই ফ্রীলান্সার এর কাজের ধরণ এবং তা দক্ষতা সম্পর্কে একটি ধারণা নিতে পারবে।\nপেমেন্ট সিস্টেম :\nফাইভার এবং আপওয়ার্ক থেকে আপনি পেনিওর এর মাধ্যমে পেমেন্ট কালেক্ট করতে পারবেন। এছাড়াও আপনি ব্যাংক এর মাধ্যমে এই দুইটি মার্কেটপ্লেস থেকে সরাসরি পেমেন্ট কালেক্ট করতে পারবেন।\nনতুন ফ্রীল্যান্সাররা ফাইভার দিয়েই তাদের ফ্রীলান্সিং ক্যারিয়ার শুরু করে থাকে। যেহেতো আপওয়ার্ক একটি প্রফেশনাল মার্কেটপ্লেস তা ফাইভার থেকে দক্ষতা অর্জনের পর ফ্রীল্যান্সাররা আপওয়ার্কে ফ্রীল্যান্সিং শুরু করে।\nআপনি কোন মার্কেটপ্লেসটিতে কাজ করছেন বা কাজ করতে আগ্রহী তা আমাদের কমেন্ট করে জানান। ফ্রীলান্সিং মার্কেটপ্লেস নিয়ে আপনার কোনো প্রশ্ন থাকলে তা আমাদের কমেন্ট এর মাধ্যমে জানাতে পারেন।\nPrevious Previous post: আপওয়ার্কে ফেক ক্লাইন্ট চেনার উপায়\nNext Next post: মোবাইল ফোনের ইতিহাস – মোবাইল ফোনে প্রথম কথা বলেছেন কারা ?\nফেসবুক মার্কেটিং কোর্স মাত্র ৪৫০ টাকা\nঘরে বসে ফ্রিল্যান্সিং কোর্স ফি মাত্র ৪৫০ টাকা\nওয়েব ডিজাইন কোর্স মাত্র ৪৫০ টাকা\nমাত্র ৪৫০ টাকায় হয়ে যান কার্টুনিস্ট\nমাত্র ৪৫০ টাকায় হয়ে যান POWER POINT এক্সপার্ট\nমাত্র ৪৫০ টাকায় হয়ে যান Microsoft Excel এক্সপার্ট\n© 2022 All Rights Reserved @ Bsocialtoday


খাগড়াছড়ি জেলা আ’লীগের কাউন্সিলে দিদারুল আলমের পক্ষে গণজোয়ার! | Online News Paper of CHT\nখাগড়াছড়ি জেলা আ’লীগের কাউন্সিলে দিদারুল আলমের পক্ষে গণজোয়ার!\nখাগড়াছড়ি জেলা আওয়ামীলীগের কাউন্সিল আগামী ২৪ নভেম্বর ২০১৯। কাউন্সিলকে ঘিরে উৎসব আমেজের পাশাপাশি আনন্দের বার্তা মুখোরিত হয়ে উঠেছে পার্বত্য এই জনপদ। দীর্ঘ সাত বছর পর বহুল এ প্রত্যাশিত কাউন্সিলকে ঘিরে ইতিমধ্যে প্রচার-প্রচারণা সামাজিক যোগাযোগ মাধ্যম ফেইজ বুকসহ সর্বত্রই ছড়িয়ে পড়েছে ।\nদলের জন্য ত্যাগী ও দূ-সময়ের কান্ডারী দিদারুল আলম দিদার বর্তমানে জেলা আওয়ামীলীগের শিক্ষা ও মানব সম্পদ বিষয়ক সম্পাদক হলেও তৃণমুলের নেতারা চায় তাকে সাধারন সম্পাদক হিসেবে। রাজনৈতিক ভাবে আওয়ামীলীগকে আরো সু-সংগঠিত ও গতিশীল করে সামনের দিকে এগিয়ে নিতে দিদারুল আলম দিদার এর বিকল্প নেই বলে মনে করছেন তৃণমুল নেতাকর্মীরা।


শিক্ষা অফিসারকে জুতার মালা পড়ানো সেই শিক্ষক চাকরিচ্যুত | বরিশালের ক্যাম্পাস | CampusLive24.com\nPublished: 2019-06-23 17:05:09 BdST, Updated: 2020-07-13 21:59:20 BdST\nলাইভ প্রতিবেদক: শিক্ষা অফিসারকে জুতার মালা পড়ানোর অভিযোগে এক প্রাথমিক শিক্ষককে চাকরিচ্যুত করা হয়েছে। জেলা প্রাথমিক শিক্ষা অফিসার স্বাক্ষরিত এক আদেশে সরকারি কর্মচারী শৃংখলা বিধিমালা, ২০১৮ এর বিধি মোতাবেক তাকে বরখাস্ত করা হয়েছে। পিরোজপুরের কাউখালী উপজেলার সরকারি প্রাথমিক বিদ্যালয়ের সহকারী শিক্ষক মো. উজ্জ্বল মিয়াকে বরখাস্ত করা হয়।\nজানা গেছে, শিক্ষক মো. উজ্জ্বল মিয়ার নেতৃত্বে পূর্ব পরিকল্পনা অনুসারে একছড়া জুতার মালা নিয়ে ২০০৯ সালের ৩ সেপ্টেম্বর তৎকালীন উপজেলা ভারপ্রাপ্ত শিক্ষা অফিসারের কক্ষে প্রবেশ করেন। তারা জোরপূর্বক ভারপ্রাপ্ত শিক্ষা অফিসারের গলায় জুতার মালা পড়ানোর চেষ্টা করেন। তারা নিজেরাই আবার এ ঘটনা নিজেদের ক্যামেরাম্যান দিয়ে ছবি তুলিয়ে সংবাদ মাধ্যমে সরবরাহ করেন।\nবিভাগীয় তদন্তে ঘটনা প্রাথমিকভাবে প্রমাণিত হওয়ায় ২০০৯ খ্রিষ্টাব্দে চার জন শিক্ষকের বিরুদ্ধে পৃথক পৃথক বিভাগীয় মামলা করা হয় এবং তাদের চাকরি থেকে সাময়িক বরখাস্ত করা হয়। বিভাগীয় মামলার তদন্তে চার জন শিক্ষকের বিরুদ্ধেই অভিযোগ প্রমাণিত হওয়ায় প্রত্যেককেই চাকরি থেকে চূড়ান্ত বরখাস্ত করার সিদ্ধান্ত গৃহীত হয় ।\nবাকি তিন শিক্ষকের বিভাগীয় মামলা প্রক্রিয়াধীন রয়েছে। এর মধ্যে শংকরপুর সরকারি প্রাথমিক বিদ্যালয়ের প্রধান শিক্ষক আব্দুল জলিল খান চাকরির ৫৯ বছর পূর্তি হওয়ায় বেতন ভাতা না পেয়েই অবসরে যান। অভিযুক্ত অন্য দু'জন হলেন, কেশরতা সুজাগঞ্জ সরকারি প্রাথমিক বিদ্যালয়ের সহকারী শিক্ষক বাদল হালদার ও মধ্য সোনাকুর সরকারি প্রাথমিক বিদ্যালয়ের সহকারী শিক্ষক শ্যামল হালদার।


সাইফুল ইসলাম রনি : রাইজিংবিডি ডট কম\nপ্রকাশ: ২০২০-০৬-০৪ ৫:২২:২৭ পিএম || আপডেট: ২০২০-০৬-০৪ ৭:১৪:১২ পিএম\nকরোনা মহামারির এই সময়টা নিশ্চয়ই কেটে যাবে একদিন। আমাদের বন্ধ থাকা শিক্ষাপ্রতিষ্ঠান আবারও প্রাণচাঞ্চল্য হয়ে উঠবে। শিক্ষক-শিক্ষার্থীদের আনাগোনায় মুখর হয়ে উঠবে প্রতিটি ক্যাম্পাসের আঙ্গিনা। কিন্ত বর্তমান সময়টা আরও দীর্ঘস্থায়ী হলে আগামীর শিক্ষাব্যবস্থা কেমন হবে? করোনার কারণে তৈরি হওয়া অনলাইন-আর অফলাইনের শিক্ষার এই বৈষম্য আমরা কি সমাধান করতে পারবো?\nসমাধান করতে গেলে শিক্ষক, শিক্ষার্থী ,অভিভাবক, শিক্ষায় উদ্ভাবনীয় ব্যক্তিদের ভূমিকা অথবা শিক্ষায় যারা নেতৃত্ব দিচ্ছেন তাঁদের ভূমিকাই বা কী হবে, তা নিয়েই আলোকিত হৃদয় ফাউন্ডেশনের শিক্ষকদের অনলাইন প্ল্যাটফর্ম আলোকিত টিচার্স আয়োজন করেছিলো ‘কোভিড-১৯ এবং এর পরবর্তী শিক্ষা পুনঃপরিকল্পনা’ শিরোনামে তিনটি প্যানেল ডিসকাশন। প্রথম প্যানেল ডিসকাসনটি ছিলো শিক্ষা উদ্ভাবনীয় ব্যক্তিদের ভূমিকা নিয়ে। অংশ নিয়েছিলেন শ্রেণির পাঠকে বাস্তবিক করে তোলার জন্য কাজ করে যাওয়া নেপালের ‘কারখানা’ নামক প্রতিষ্ঠানের প্রধান পবিত্র বাহাদুর, ছিলেন বাংলাদেশের শিক্ষা নিয়ে কাজ করা লাইট অব হোপের প্রধান ওয়ালিউল্ল্যাহ ভূঁইয়া। দ্বিতীয় প্যানেল ডিসকাশনে ছিলেন অভিভাবক, শিক্ষার্থী এবং শিক্ষকের ভূমিকা নিয়ে। প্যানেলে উপস্থিত ছিলেন ঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক ইমতিয়াজ আহমেদ, শিক্ষা বিশেষজ্ঞ আফজাল হোসেন সারোয়ার, যাত্রা বাংলাদেশের প্রতিষ্ঠাতা আনুশেহ অনাদলি, ঢাকা সিটি কলেজের দ্বাদশ শ্রেণির শিক্ষার্থী মেহরিন মোরশেদ এবং প্যানেলের মডারেটর ছিলেন আকিউম্যান একাডেমির ফেলো শাকিল আহমেদ।\nতৃতীয় প্যানেল ডিসকাসনটির বিষয় ছিলো শিক্ষা পুনঃপরিকল্পনায় শিক্ষায় নেতৃত্ব যাঁরা দিচ্ছেন তাঁদের ভূমিকা নিয়ে। প্যানেলে উপস্থিত ছিলেন প্রাথমিক শিক্ষা অধিদপ্তরের মহাপরিচালক মো. ফসিউল্লাহ, লেখক এবং শিক্ষাবিদ মুহাম্মদ জাফর ইকবাল, এটুআই প্রোগ্রামের পলিসি এডভাইসার আনির চৌধুরী, লিডারশীপ ফর ইকুইটি, ইন্ডিয়া-এর প্রতিষ্ঠাতা মাধুকর বানুরী এবং মডারেটর হিসেবে ছিলেন আলোকিত হৃদয় ফাউন্ডেশনের প্রতিষ্ঠাতা আযওয়া নাঈম। আমরা কীভাবে আগামীকালকের বিশ্বে একটি বৃহত্তর উদ্দেশ্য পরিবেশন করতে পারি, মহামারি চলাকালীন এবং পরবর্তী মহামারিগুলোর জন্য প্রচেষ্টার সম্মিলিত বুদ্ধি গঠনের কীভাবে একটি সুযোগ হবে, শিক্ষায় কতটুকু সংস্করণ করা প্রয়োজন অথবা সংস্করণ করতে হলে কোন কোন বিষয়গুলো আমাদের ভেবে দেখা দরকার, তা আলোচনায় উঠে আসে। শিক্ষা পুনঃসংস্ককরণে শিক্ষা কাঠামো, শিক্ষাক্রম ,পাঠ্যক্রমসহ শিক্ষক-শিক্ষার্থী বা বিদ্যালয়ের ভূমিকা নিয়ে আলোচনা হয়েছে। আলোচনায় আর যা বের হয়ে এসেছে, সেই বিষয়গুলো বিস্তারিত তুলে ধরা হলো।\nকারিকুলাম শিক্ষার গতি পথ নিয়ন্ত্রণ করে। শিক্ষাবিদ ও শিক্ষা বিশেষজ্ঞরা মনে করেন, করোনা মহামারির পর আগামী কারিকুলাম গতানুগতিক হবে না। বর্তমান সময় ও আগামীর কথা মাথা রেখেই কারিকুলাম পুনসংস্করণ করা জরুরি। তাঁরা মনে করেন, বর্তমানে প্রয়োজন কমিউনিটি বেইসড বা ক্রাউড সোর্স কারিকুলাম। যার মাধ্যমে শিক্ষা যতটুকু কমিউনিটির প্রয়োজন, ততটুকু কারিকুলামে অন্তর্ভুক্ত করা হবে। কমিউনিটি বেইসড কারিকুলামের ফলে শিক্ষা বৈষম্য কমিয়ে আনা সম্ভব। কারিকুলাম প্রস্তুতিতে অবশ্যই শিক্ষার্থী, অভিভাবক, শিক্ষক ও শিক্ষা সংশ্লিষ্ট ব্যক্তিবর্গের সমন্বয় করতে হবে। জরুরি অবস্থায় শিক্ষক, শিক্ষার্থী ও শিক্ষা সংশ্লিষ্ট ব্যক্তিদের ভূমিকা কী হবে তা সুনির্দিষ্ট করে দিতে হবে। জীবনমুখী ও প্রাকৃতিক শিক্ষার উপর গুরুত্ব দিতে হবে অনেক। দক্ষতা ভিত্তিক কারিকুলামের পাশাপাশি বাস্তবমুখী নানা কার্যক্রমও কারিকুলামে অন্তর্ভুক্ত করা প্রয়োজন।\nপ্যানেল ডিসকাশনে আলোচকরা মনে করেন, শিক্ষার্থীদের শিখনের জন্য যুগোপযোগী এডুকেশনাল রিসোর্স প্রয়োজন। শিক্ষার্থীদের পাঠ্যবইগুলো আরও যুগোপযোগী এবং বিস্তৃত করে তৈরি করতে হবে। প্রতিটি পাঠ্যবইয়ের সাথে একটা করে ওয়ার্কবুক তৈরি করে দিলে শিক্ষার্থীরা বাসায় বসে বাড়ির কাজগুলো নিজেরাই সম্পূর্ণ করতে পারবে। শিক্ষার্থীদের পড়া মূল্যায়ন পদ্ধতিতে আনতে হবে পরিবর্তন। প্রয়োজনে সামাজিক মাধ্যম যেমন হোয়াটস আপ, ইমু, ভাইভার, ফেইসবুক, ইউটিউব এবং জুম ব্যবহার করে সহজে কীভাবে শিক্ষার্থীদের পড়া মূল্যায়ণের পরিবর্তন আনা যায়, তা নিয়ে আরও চিন্তা করতে হবে। শিক্ষার্থী ও শিক্ষকদের জন্য ইন্টারনেট, কম্পিউটার, রেডিও, টেলিভিশন এবং মোবাইল ফোনের ব্যবহার আরও সহজলভ্য করে তুলতে হবে। প্রয়োজনে শিক্ষা প্রদানের জন্য ফিচার ফোন এবং বাইটস সাইজ এডুকেশন চালু করার কথা উঠে এসেছে।\n২১ শতকের দক্ষতা\nআজকের শিক্ষার্থীরাই আগামী দিনের ভবিষৎ। সময়ের সাথে যেকোনো পরিস্থিতি মোকাবিলা করার জন্য আমাদের শিক্ষার্থীদের ২১ শতকের দক্ষতায় দক্ষ করে তুলতে হবে। ২১ শতকের দক্ষতাগুলো যেমন জটিল চিন্তা ও সমস্যা সমাধান, সৃজনশীল ও উদ্ভাবনী ক্ষমতা, সহযোগিতামূলক ও দলগত দক্ষতা, নৈতিকতা ও সহমর্মিতা, সক্রিয়তা নিয়ে আরও ভাবতে হবে। বর্তমান সময়ে এই দক্ষতাগুলো খুবই গুরুত্বপূর্ণ। আগামীর সম্ভাবনাগুলো নিরুপন করে শিক্ষার্থীদের দিয়ে দক্ষতাগুলোকে কার্যকরী করে তুলতে হবে। এই সময়ে সবচেয়ে গুরুত্বপূর্ণ হলো জটিল চিন্তা করা এবং সমস্যা সমাধানের দক্ষতা। শিক্ষার্থীরা এই দক্ষতা কাজে লাগিয়ে আগামীর সময়কে খুব সহজে মোকাবিলা করতে পারবে।\nবর্তমান সময়ে শিক্ষার্থীদের মানসিকভাবে আরও সুদৃঢ় ও আত্মপ্রত্যায়ী হওয়ার জন্য মনস্তাত্বিক শিক্ষা খুব গুরুত্বপূর্ণ। যেকোনো জরুরি সময়ে যেকোনো সমস্যা সবার সহযোগিতা নিয়ে কীভাবে কাটিয়ে উঠা সম্ভব এবং মানসিক শক্তি আরও সুদৃঢ় করার উপায়গুলো অন্তর্ভুক্ত করতে হবে। শিক্ষার্থীদের পাশাপাশি শিক্ষকদেরও মানসিকভাবে যেকোনো পরিস্থিতি মোকাবিলা করার ক্ষমতা রাখতে হবে। সামাজিক দূরত্ব বজায় রেখে অনলাইন যোগাযোগের মাধ্যমেও একে অপরের পাশে এসে সহযোগীতা ও সহমর্মিতার হাত বাড়িয়ে দেওয়ার উপায়গুলো ও আমাদের নতুন করে ভাবতে হবে। শিক্ষকেরা একে অন্যের পাশে এসে দাঁড়ানোর সুযোগগুলো আরও বাড়াতে হবে।\nপ্রথায় আবদ্ধ শিক্ষা নাকি সিলেবাসের বাইরে পরিকল্পনা করা\nশিক্ষার্থীরা যেন প্রাকৃতিকভাবে শিখতে পারে সেই চেষ্টা করতে হবে। হোম স্কুলিং এর মাধ্যমে বাসায় বসে কীভাবে হাতে-কলমে কিংবা খেলাধুলার মাধ্যমে শিখতে পারে সেই পদ্ধতিগুলো ব্যবহার করতে হবে। সিলেবাসে আবদ্ধ না রেখে শিক্ষার্থীর নিজস্ব চিন্তা ভাবনা প্রকাশ করার সুযোগ তৈরি করে দিতে হবে। শিক্ষার পদ্ধতিগুলো হোক সমস্যা ভিত্তিক, প্রজেক্ট ভিত্তিক, ধারণা বা অভিজ্ঞতাভিত্তিক শিখন।\nআমাদের দেশে জিডিপির মাত্র ২.২ শতাংশ বরাদ্ধ করা হয় শিক্ষায়, যা অপ্রতুল। বর্তমান সময়ের শিক্ষার এই বৈষম্যতা দূর করার জন্য সরকারের শিক্ষা ক্ষেত্রে বাজেট আরও বাড়াতে হবে। সমস্যা ও চেলেঞ্জ মোকাবিলায় নতুন নতুন স্টার্টআপ গড়ে তুলতে হবে। স্টার্টআপ উদ্যোক্তাদের জন্য দিতে হবে নানা প্রণোদনা, যেন তারা রিসোর্স ও কনটেন্টের মান ও সংখ্যা আরও বাড়াতে পারেন। সরকারি-বেসরকারি সমন্বয়ে তৈরি করতে হবে এডুকেশন-ফান্ডিং। বাজেট তৈরির আগে শিক্ষক, শিক্ষার্থী, অভিভাবক ও শিক্ষা সংশ্লিষ্ট সবার মতামত নিতে হবে।\nএই সময়ে সবচেয়ে বেশি প্রয়োজন সরকারি ও বেসরকারি প্রতিষ্ঠানের সমন্বয়। সরকারের রয়েছে পরিকল্পনা ও শিক্ষানীতি এবং বেসরকারি প্রতিষ্ঠানগুলোর রয়েছে কাজের বাস্তবিক অভিজ্ঞতা এবং প্রচুর রিসোর্স। আগামীর সময়কে মোকাবিলা করার জন্য যৌথভাবে কাজ করতে হবে। পাবলিক-প্রাইভেট পার্টনারশিপগুলোর সুযোগ ও সমন্বয়ের উদ্যোগ রাষ্ট্রকে নিতে হবে।\nসময়ের সাথে সাথে চাকরির বাজার পরিবর্তন হচ্ছে। আগামীর বাজার আরও দ্রুত পরিবর্তন হবে। বর্তমান সমস্যাকে মোকাবিলা করে আগামী সম্ভাবনা কাজে লাগানোর জন্য প্রয়োজন নতুন নতুন রিসোর্স ও কনটেন্ট তৈরি করা এই রিসোর্স ও কনটেন্ট তৈরির জন্য দক্ষ ও অভিজ্ঞ লোকবল প্রয়োজন হবে। ফলে আগামীতে চাকরির বাজারে নতুন নতুন সুযোগ তৈরি হবে।\nআগামীতে হয়তো বিদ্যালয়ের শ্রেণি কার্যক্রমের সময়সীমা কমে যেতে পারে। শিক্ষার্থীরা বাসায়ই অধিকাংশ সময় অতিবাহিত করবে। নতুনভাবে তৈরি হবে ‘হোম স্কুলিং আইডিয়া’। হোম স্কুলিং এর জন্য পেরেন্টিং এডুকেশন খুবই গুরুত্বপূর্ণ। একজন অভিভাবক একজন ভালো শিক্ষক কীভাবে হয়ে উঠতে পারে তার উপর গুরুত্ব বাড়বে। ফলে একজন অভিভাবকের দায়িত্ব ও বেড়ে যাবে। সন্তান লালন-পালনের পাশাপাশি সন্তানের সুশিক্ষা অর্জনের জন্য বিদ্যালয়ের সাথে সম্পর্ক আরও বাড়াতে হবে। শিক্ষার্থীর পড়া তৈরিতে সহযোগিতা, বাসায় বসে মূল্যায়ন ও ফিডব্যাক দেওয়ার জন্য পেরেন্টিং এডুকেশনের প্রয়োজন হবে। তাই পেরেন্টিং এডুকেশনের উপর আমাদের গুরুত্ব খুব তাড়াতাড়ি বাড়াতে হবে।\nসময়ের সাথে সাথে শিক্ষক-শিক্ষার্থীর ভূমিকাও পরিবর্তন হচ্ছে। শুধু জ্ঞান বিতরণই নয়, জ্ঞান বিতরণের পাশাপাশি বিদ্যালয়গুলো নিজ নিজ কমিউনিটিতে রাখতে পারে গুরুত্বপূর্ণ ভূমিকা। জিপিএ ভিত্তিক শিক্ষার্থী তৈরি না করে মেধাবী ও দক্ষ শিক্ষার্থী তৈরি করতে হবে। বিদ্যালয়গুলোকে সমাজের যেকোনো জরুরি পরিসেবা দেওয়ার জন্য প্রস্তুত রাখতে হবে।\nশিক্ষক হলো শিক্ষাব্যবস্থা পরিচালনা করার প্রাণ। সময়ের সাথে সাথে শিক্ষকদের কাজের পরিধি অনেক বেড়েছে। বেড়েছে অনেক চ্যালেঞ্জও। বর্তমান সমস্যা মোকাবিলা করে আগামীর সম্ভাবনাকে কাজে লাগানোর জন্য দক্ষ, আধুনিক ও সময়োপযোগী শিক্ষক তৈরি করতে হবে। ডিজিটাল রিসোর্স তৈরি করার জন্য এবং এডুকেশন টুলস ব্যবহার করার জন্য প্রশিক্ষিত শিক্ষকের বিকল্প নেই। তাই শিক্ষক প্রশিক্ষণের সব ব্যবস্থা নিতে হবে। গতানুগতিক চিন্তা থেকে বের করে বিশ্বায়নের সব সুযোগ যেন আমাদের শিক্ষকেরা গ্রহণ করতে পারে, তার জন্য নানা কর্মশালার আয়োজন করতে হবে। প্রশিক্ষিত শিক্ষক একটি শিক্ষাপ্রতিষ্ঠান তথা সমাজের সম্পদ।\nযেকোনো মহামারি রাষ্ট্রকে যেমন সমস্যায় ফেলে দেয়, তেমন সমস্যা উত্তোরণের জন্য অনেক সুযোগও তৈরি করে দেয়। শিক্ষাব্যবস্থাকে পুনঃসংস্করণ করার মাধ্যমে বর্তমান সমস্যাগুলো সমাধান করে সম্ভাবনাগুলো কাজে লাগাতে হবে। সেজন্য সবার সমন্বিত উদ্যোগ ও প্রচেষ্টা খুবই জরুরি। সরকারের পাশাপাশি ব্যক্তি উদ্যোগে শিক্ষক, শিক্ষার্থী, অভিভাবক ও শিক্ষা সংশ্লিষ্ট সবাইকে এগিয়ে আসতে হবে। তবেই এই সময় কেটে যাবে এবং শিক্ষা বৈষম্য অনেকটাই কমিয়ে আনা সম্ভব হবে।


মুক্তমনা বাংলা ব্লগ - প্রয়োজন আজ গণতান্ত্রিক ও সেক্যুলার উদারনৈতিক শক্তির ঐক্য…\nপ্রয়োজন আজ গণতান্ত্রিক ও সেক্যুলার উদারনৈতিক শক্তির ঐক্য…\nনীড়পাতা/ব্লগাড্ডা/প্রয়োজন আজ গণতান্ত্রিক ও সেক্যুলার উদারনৈতিক শক্তির ঐক্য…\nহুমায়ুন আজাদ অত্যন্ত প্রাসঙ্গিক ভাবে বলতেন, সততার সাথে লিখেছিলেনও যে,\n“১৯৭১- এ দেশে এতো রাজাকার, এতো স্বাধীনতাবিরোধী ছিলনা, এখন পথে পথে রাজাকার, গাড়িতে গাড়িতে স্বাধীনতাবিরোধী।\nঠিক মৌলবাদকে পরাজিত করে আমরা স্বাধীন হইনি, পাকিস্তানী স্বৈরাচারকে পরাজিত করে স্বাধীন হয়েছিলাম। তখন মৌলবাদ শব্দটির জন্মই হয়নি , যদিও ইংরেজিতে ফান্ডামেন্টালিজম শব্দটি অনেক আগে থেকে ছিল। তখন জামাত ছিলো, কিন্তু জামাতের কোন স্থান ছিলোনা দেশে ও সমাজে, এখন বেশ স্থান আছে।\nইসলামি মৌলবাদ এখন একটি বড় ব্যাধি, এটা ছড়িয়ে পড়েছে দেশে দেশে , ইউরোপ-আমেরিকায়ও কাজ করছে ইসলামী মৌলবাদীরা , আমাদের দেশে তো প্রবলভাবে কাজ করছে ।\nধার্মিক মুসলমান মাত্রই খানিকটা মৌলবাদী , কেননা তারা মধ্যযুগ থেকে উঠে আসেনি; আর এ সুযোগটা নিচ্ছে জামাত। আওয়ামীলীগ নামাজ পড়বে, কিন্তু সওয়াবটা জমা হবে জামাতের খাতে; তাই হচ্ছে এখন দেশে । দেশে যতো দুর্নীতি বাড়বে , ঘুষ বাড়বে, যতো ধর্ষণ বাড়বে, যতো মাদ্রাসা মসজিদ বাড়বে,অশিক্ষা বাড়বে, বিজ্ঞান বিরোধিতা বাড়বে, মৌলবাদ ততো তীব্র হবে। এখন তাই হচ্ছে। বাংলাদেশের অধিকাংশ মানুষই এখন আংশিকভাবে মৌলবাদী।”\nবড় সত্য কথা; কিন্তু সত্যেরও পেছনের সত্য থাকে, থাকে রুট-কজ। ইসলামিস্ট-মৌলবাদের এই যে উত্থান, তার পেছনের রুট-কজও হচ্ছে বড় রাজনৈতিক দলগুলোর ধর্মের রাজনৈতিক ব্যবহারের আকাঙ্ক্ষা; তারা সেটা করে অর্থের প্রলোভনে, ক্ষমতালিপ্সায়। তারা সেটা করে মৌলবাদ তোষণের মধ্য দিয়ে, মরুসাংস্কৃতিক সাম্রাজ্যবাদকে প্রশ্রয় দিয়ে, দর্শনাশ্রয়ী আধ্যাত্মিক ধার্মিকদের গৌণ করে তুলে, অসহিষ্ণু ধর্ম-অহং এবং আজ্ঞাধীন প্রাত্যহিক আচারকে গুরুত্বপূর্ণ করে তুলবার মধ্য দিয়ে; সর্বোপরি রাজনৈতিক ইসলামকে প্রতিষ্ঠিত হবার অবারিত সুযোগ সৃষ্টি করে।\n৫২, ৬৯, ৭১ এর মত ইতিহাস সৃষ্টিকরা গণতান্ত্রিক আন্দোলনগুলো যেখানে ধর্মাদর্শকে পিছু ঠেলে জাতীয়তাবাদী চেতনাকে স্থান দিয়েছিল মূল প্রেরনা হিসেবে, গণতান্ত্রিক চেতনা ও কর্মসূচীই ছিল জনতার ঐক্যের ভিত, সেখানে স্বাধীন বাংলাদেশে ধর্মের রাজনৈতিক ব্যবহার থাকবেনা, সেটাই ছিল প্রত্যাশিত।\nকিন্তু বাস্তবে সেটা হয়নি। সংবিধানের উল্লেখিত ধর্মনিরপেক্ষতা হয়ে গেছে কাজীর গোয়ালের গরু; আবারো হুমায়ুন আজাদের ভাষাতেই বলি,\n“অনেকের কাছেই এ নীতিটিই ছিলো ভীতিকর; সংবিধানপ্রণেতারাও অনেকে ধর্মনিরপেক্ষ ছিলেন না, সংবিধানে এটি রাখার সময় তাঁরা অনেকেই হয়তো দোজখের ভয়ে কাঁপছিলেন, তাই অবিলম্বেই ভয় পেয়ে তাঁরা বলতে শুরু করেছিলেন, ‘ধর্মনিরপেক্ষতা মানে ধর্মহীনতা নয়’, এবং নানা ধর্মীয় অনুষ্ঠানে তাঁরা উৎসাহের সঙ্গে যোগ দিতে শুরু করেছিলেন।”\n“যেখানে কথা ছিল শিক্ষা ব্যবস্থায় মাদ্রাসা শিক্ষা তুলে দেওয়ার, সেখানে সরকারী পৃষ্ঠপোষকতায় তাকে পুনরুজ্জীবিত করা হল। আর সরকারী মহলে আনুষ্ঠানিক ভাবে মিলাদ মাহফিল তো ছিল নিত্যকার ঘটনা। এবং ধর্মের এই রাজনৈতিক ব্যবহার আওয়ামী লীগ প্রতিষ্ঠিত করেছে ধর্মনিরপেক্ষতার আবরণেই।”\nসেক্যুলার বলে পরিচিত হওয়ার আপ্রান চেষ্টা করলেও এটা ভোলার কোনই অবকাশ নেই যে, আওয়ামী লীগ, এমনকি মুজিবের চিন্তা ও আচরণে সাম্প্রদায়িকতার বীজ চিরকালই ছিল সুস্পষ্ট। তাঁর অসমাপ্ত আত্মজীবনীতে তিনি নিজেই বলেছেন তিনি পাকিস্তান কায়েমের জন্য সক্রিয় ভাবে কাজ করেছেন, এমনকি কলকাতা দাঙ্গার সময়টিতেও তিনি অংশ নিয়েছিলেন সাম্প্রদায়িক শক্তির পক্ষেই।\nস্বাধীন বাংলাদেশেও তিনি কুখ্যাত শত্রু সম্পত্তি আইন পরিবর্তন করেননি, তাঁর সময়েও দেননি আদিবাসীদের স্বীকৃতি; বরং তাদের আত্মপরিচয় মুছে ফেলতে চেয়েছেন, তাদেরও করে তুলতে চেয়েছেন বাঙালি।\nইসলামী ফাউন্ডেশন প্রতিষ্ঠা, অপরাপর ইসলামী দেশগুলোর মতই তীব্র ইহুদী বিরোধিতা থেকেই ইসরাইলকে স্বীকৃতি না দেওয়া, ইসলামি সম্মেলন সংস্থায় যোগ দেওয়া, মাদ্রাসা শিক্ষাকে প্রভূত সরকারী সাহায্য দেওয়া, ধর্মনিরপেক্ষতার নামে সর্বধর্ম সমন্বয়ের দুষ্টচক্রকে প্রতিষ্ঠিত করার মধ্য দিয়ে তিনি বেছে নিয়েছিলেন মৌলবাদ তোষণের পথ।\nবাংলাদেশের মত একটি দেশ, যার রয়েছে সাম্প্রদায়িকতা ও মৌলবাদের বিরুদ্ধে আন্দোলনের সুপ্রাচীন ঐতিহ্য, সে দেশটিতেই ধর্মের রাজনৈতিক ব্যবহারকে হাতিয়ার করে আওয়ামী লীগ প্রশস্ত করেছে মৌলবাদের বিকাশকে।\nধর্মনিরপেক্ষতা নিয়ে যে দোদুল্যমানতা ছিল মুজিবের, জিয়া ছিলেন সে দ্বিধা থেকে মুক্ত। ক্ষমতায় বসেই ধর্মনিরপেক্ষতার বিধান সংবলিত অনুচ্ছেদটি সংবিধান থেকে মুছে দেন তিনি, প্রকারান্তরে যা মুক্তিযুদ্ধের চেতনা বিধ্বংস করা এক আঘাত। জামায়াতে ইসলামীর মত ধর্মীয় ফ্যাসিবাদী দলকে প্রকাশ্য রাজনীতির অনুমতি দেওয়া, মাদ্রাসা শিক্ষার আধুনিকায়নের নামে সকল কলেজ-বিশ্ববিদ্যালয়ে ইসলামী ছাত্র শিবিরকে অনুপ্রবেশ করতে দেওয়া এবং প্রতিষ্ঠিত করা, রাজাকারদের বিচারে গঠিত ট্রাইবুনালগুলো বন্ধ করে দেওয়া, যুদ্ধাপরাধীদের গুরুত্বপূর্ণ সরকারী পদে, এমনকি প্রধানমন্ত্রী পদে বসিয়ে পুরস্কৃত করার অন্যায়টিও তার।\nমোদ্দা কথা, ধর্মীয় লেবাসটিকে চিরকালই শাসক শ্রেণী নিজ স্বার্থে ব্যবহার করতে চেয়েছে; এই যে আজ কথিত সেক্যুলার, নব্য আওয়ামী লীগের হাতে বাঙালী মুজিব আরব বংশদ্ভুত বনে যাচ্ছেন, তাতেও আর আশ্চর্য হওয়ার কি আছে? তাঁরই সুযোগ্য কন্যা যে আজ ৭২ এর অনিন্দ্যসুন্দর সংবিধানটি ভুলে মদিনা সনদপন্থী হচ্ছেন, তাতেই বা আর অবাক হওয়ার কি আছে? আর রাজনৈতিক শিক্ষায় গণ্ডমূর্খ পৌত্রটি যে ইনিয়ে বিনিয়ে নানান ধান্ধায় “ইসলামী সেক্যুলারিজম” এর ধারনাকে গিলাতে চাইছে সেও মোটেই আশ্চর্যের নয়। কারণ জামাত বলি বা আওয়ামী লীগ বা বিএনপি বা জাতীয় পার্টি, তাদের সকলের স্বার্থের জড় সেই একই জায়গায়।\n[66 বার পঠিত]\nলিখেছেন চার্বাক কাজী|2015-11-29T19:57:21+00:00মে 25, 2015|বিষয়: ব্লগাড্ডা|৯ মন্তব্য\n[title size="2" content_align="left" style_type="default"]লেখক সম্পর্কে: চার্বাক কাজী[/title]\n9 Comments on "প্রয়োজন আজ গণতান্ত্রিক ও সেক্যুলার উদারনৈতিক শক্তির ঐক্য…"\nরাষ্ট্র মৌলবাদকে ব্যবহার করছে, এটা বাস্তব সত্য।\nমৌলবাদের বিরুদ্ধে গনতান্ত্রিক ঐক্য ছাড়া কোন সমাধান সহজে আসবে না।\n”জামাত বলি বা আওয়ামী লীগ বা বিএনপি বা জাতীয় পার্টি, তাদের সকলের স্বার্থের জড় সেই একই জায়গায়” – সত্যিই তাই।\nসুতরাং “গণতান্ত্রিক ও প্রগতিশীল শক্তির ঐক্য ছাড়া, সম্মিলিত প্রতিরোধ ছাড়া এই অচলায়তন চূর্ণ করবার আর কোন পন্থা নেই”।\nসরকার, প্রশাসন, রাষ্ট্র ব্যবস্থা ভর্তি যেখানে মৌলবাদী লোকজন সেখানে আসলে কোন ভাবেই কোন পথ নেই\nশাসক শোষকদের যা কাজ ওরা তা’ই করে। এসব নতুন কিছু নয়। প্রকাশ্যে মানুষ কুপিয়ে মারলেও বীর নাগরিক তা দুরে দাঁড়িয়ে অবলোকন করে মাত্র। খুনিদের ধরে তৃতীয় লিঙ্গের নাগরিক বীর হিজড়ারা। বেশিরভাগ বীর বাঙালি যে আসলে ভ্যান্দা বাঙালি এইটা আগে বুঝতে হবে তাদের; তারপর নাগরিক অধিকারের প্রশ্ন আসবে। এবং তারপর প্রশ্ন আসতে পারে নাগরিক অধিকার আদায়ের। বহুদূরের পথ। অনুকরণপ্রিয়, অলস, হুকুম শোনায় অভ্যস্ত আরামপ্রিয় বেশিরভাগ বাঙালি যদ্দিন না জেগে উঠে নাগরিক অধিকার আদায় করে নেবে; তদ্দিন ঐসব আবুল মাল তাদের বলতে থাকবে স্টুপিড, ইতর; গেটলস্ট এবং তারা তা নির্লিপ্ত নির্বিকারে মেনে নেবে।\nঅসম্ভব সুন্দর বিশ্লেষন! তবে চোর তো কখনো ধর্মের কাহিনী শোনেনা, শোনাতে হয়। আমাদের সেই পথটাই এখন বার করতে হবে, যে পথে চোরেরা ধর্মের কাহিনী শুনবে এবং চৌর্যবৃত্তি ছেড়ে আধুনিক কল্যাণবৃত্তি গুলোকেই অগ্রাধিকার দেবে। যাতে আগামী শতাব্দীর অগ্রগামী স্রোতে যোগ্যতার নিরীখে সামীল হতে পারি আমরা।\nচূড়ান্ত ধান্দাবাজি, দলবাজি, স্বার্থপরতা, ধার্মিকতার আড়ালে ধর্মান্ধতা, কর্পোরেট নির্ভরতার সাথে সেকুলার ভেকধারী দলকানাদের নির্লজ্জ পদচারণার কালে এই স্বপ্ন দেখা দিবাস্বপ্নের মতই মনে হয়।\nমোঃ জানে আলম\nনা বন্ধু, আপনার এ হতাশা আবার বর্তমান অপরাজনীতির সুবিধাভোগীদেরই পক্ষান্তরে উৎসাহী করবে। লড়াই আমাদের চালাতেই হবে।\nউদার গণতান্ত্রিক, প্রগতিশীল রাজনৈতিক শক্তির ঐক্যের মাধ্যমে একটি বিকল্প রাজনৈতিক শক্তি গড়ে তুলতে হবে। এ ছাড়া মুক্তিযুদ্ধের চেতনার ভিত্তিতে একটি সেকুলার আধুনিক সমাজ বিনির্মাণ সম্ভব নয়।\nসেক্যুলার উদারনৈতিক শক্তিটি প্রতিনিয়ত দুর্বল থেকে দুর্বলতর হচ্ছে বলেই আজ শক্তিশালী হচ্ছে ধর্মীয় ফ্যাসিস্ট রাজনৈতিক শক্তি\nবাংলা নামের দেশটিও কি হয়ে উঠছে বাংলাস্তান?\nমানবতার গুন অর্জনের পূর্বশর্তই হচ্ছে মননে অসাম্প্রদায়িক হতে পারা।\nবাংলাদেশে ধর্ম ও রাষ্ট্রের পৃথকীকরণে সোচ্চার হওয়া আজ নাগরিক দায়িত্বেরই অংশ।\nবিজ্ঞানমনস্কতা, বিজ্ঞানচর্চা, কুসংস্কার ও বাংলাদেশ রাষ্ট্রের ভুমিকা\n40 guests, 67 bots,0members


কমেছে যক্ষ্মার মতো সংক্রামক ব্যাধি! - সময় নিউজ বিডি\nকমেছে যক্ষ্মার মতো সংক্রামক ব্যাধি!\nপ্রকাশ: ৩১ জানুয়ারি, ২০২১, ৯:২২ পূর্বাহ্ণ |\nকরোনাভাইরাস কেড়ে নিয়েছে অনেক কিছু। আবার ফিরিয়ে দিয়েছে মাস্ক পরার মতো কিছু অভ্যাসও। আর তাতেই নাকি কমেছে যক্ষ্মার মতো সংক্রামক ব্যাধির প্রকোপ। দাবি কলকাতা পৌরসভার। বায়ুবাহিত রোগ যক্ষ্মা (টিবি) হাঁচি-কাশির মতো ড্রপলেট পেলেই ছড়িয়ে পড়ে। অনেকটা করোনার মতো। বিশেষজ্ঞরা বলেন, কোনো যক্ষ্মারোগী সঠিক চিকিৎসা না করালে তার থেকে বছরে ১৫ জনের মধ্যে এই রোগ ছড়িয়ে পড়ে। এই রোগ সংক্রামক ও এতে মৃত্যুহার বেশি। খবর ডয়চে ভেলের।\nবিশিষ্ট বক্ষরোগ বিশেষজ্ঞ পার্থপ্রতিম ভট্টাচার্য বলেন, ‘মাস্ক পরলে সংক্রমণ কমতে পারে। তবে কলকাতা পৌরসভা এই তথ্য কীভাবে সংগ্রহ করেছে, সেটাও দেখতে হবে। কাশির সঙ্গে যাদের টিবির জীবাণু বেরোচ্ছে, তেমন কতজন মাস্ক পরেছেন, বাড়িতে পরেছেন কি না, বাড়ির লোকদের সংক্রমণ হয়েছে কি না, এসব ভাবার ব্যাপার আছে। লকডাউনের জন্য অনেক জায়গায় ভিড় কম হয়েছে। ভিড়ে টিবি রোগীরা যাননি, সেজন্যও টিবি কম ছড়াতে পারে।\nঅথচ গত জুন মাসে লন্ডন স্কুল অব হাইজিন এবং ট্রপিক্যাল মেডিসিনের গবেষকরা যে ভবিষ্যদ্বাণী করেছেন, তা উদ্বেগের। আগে ভারতে যক্ষ্মায় প্রতিদিন চার হাজার রোগী মারা যেতেন। গবেষকদের দাবি, সেই সংখ্যা আগামী পাঁচ বছরে ৯৫ হাজার হয়ে যাবে। কারণ, মহামারি মোকাবিলাতেই চিকিৎসকরা ব্যস্ত। অন্যান্য রোগের তেমন চিকিৎসা হয়নি। এর প্রভাব পড়বে আগামী পাঁচ বছরে। ফলে যক্ষ্মা আরও মারাত্মক হবে। ডাব্লিউএইচও-এর প্রাক্তন পরামর্শদাতা ও সিনিয়র ভাইরোলজিস্ট ডা. অমিতাভ নন্দী বলেন, ‘‘প্রত্যক্ষ সমীক্ষা, অর্থাৎ ঘরে ঘরে গিয়ে টিবি রোগী শনাক্ত করা এবং পরোক্ষ সমীক্ষা, অর্থাৎ চিকিৎসকের কাছে আসা যক্ষ্মারোগীর হিসেব, এই দুটিই লকডাউনে ব্যাহত হয়েছে। টিবি একটা ক্রনিক রোগ। এর সম্পূর্ণ প্রকাশ পেতে কয়েক মাস, এমনকি কয়েক বছর সময় লাগে। মার্চ-এপ্রিল থেকে মাস্ক পরলাম আর তৎক্ষণাৎ সুফল পেয়ে যাব, এটা হয় না।\nস্বাস্থ্য দফতর প্রতি বছর ১ লাখ ৪০ হাজার যক্ষ্মারোগী চিহ্নিতকরণের লক্ষ্য নিয়ে এগোয়। এবার তার অর্ধেকের বেশি চিহ্নিত করা গিয়েছে। লকডাউনের মধ্যে শহরের ১৮০টি জায়গায় যক্ষ্মার চিকিৎসাকেন্দ্র খোলা ছিল। রোগীদের বাড়িতে ওষুধ পৌঁছানো হয়েছে। এখানেই লুকিয়ে আছে সমস্যা। যক্ষ্মা নির্ণয়ের জেনএক্সপার্ট মেশিন ব্যবহার করা হয়েছে করোনা (আরটিপিসিআর) পরীক্ষার জন্য। ফলে চিহ্নিতকরণ থমকে গেছে। তার ওপর লকডাউনের জেরে মানুষের আর্থিক অবস্থা খারাপ হয়েছে, এ জন্য অপুষ্টি বাড়বে। ২০২৫ সালের মধ্যে ‘ন্যাশনাল টিউবারকিউলোসিস এলিমিনেশন প্রোগ্রাম’ (এনটিইপি) প্রকল্পে ভারতকে যক্ষ্মামুক্ত করার পরিকল্পনা ছিল।\nতার বক্তব্য, যত্রতত্র থুতু ফেলা বা বাইরে খাওয়াদাওয়া কমেছে কি না, সেটাও দেখতে হবে। বাড়িতেও রোগীরা মাস্ক পরে থাকেন না। আবার রোগীদের একাংশ দূরে যাতায়াত করছেন না। ফলে আগামী পাঁচ বছরে টিবি এক এলাকা থেকে অন্য এলাকায় ছড়িয়ে না-ও পড়তে পারে, রোগটা স্থানীয় স্তরে সীমাবদ্ধ হয়ে যাবে।\nভাটপাড়া স্টেট জেনারেল হাসপাতালের যক্ষ্মা বিশেষজ্ঞ গোবিন্দচন্দ্র মল্লিক বলেন, ‘মাস্ক পরলে টিবি হয়তো ছড়াবে না। তবে অনেক রোগী বুঝে ওঠার আগেই বাড়ির সদস্যদের মধ্যে রোগ ছড়িয়ে দেন। গ্রামীণ এলাকায় অনেক রোগী ছ-মাস ধরে নিয়মিত চিকিৎসাও করান না। পরিযায়ী শ্রমিকেরা কতটা রোগনির্ণয় করিয়েছেন বা ওষুধ খাচ্ছেন, সেটাও দেখতে হবে।


Home Home প্রথমবার ১৯৭৩ সালে ব্যবহার হয়েছিল মোবাইল ফোন, ওজন ছিল ১ কেজি\nদৈনন্দিন জীবনে মানুষের সবচেয়ে দরকারি জিনিসগুলোর একটি হলো মোবাইল ফোন। কিন্তু আপনি কি জানেন মোবাইলের ব্যবহার সর্বপ্রথম কবে হয়েছিল? এটি দেখতে কেমন ছিল এবং এর ওজন কত ছিল? আজ থেকে প্রায় ৪০ বছর আগে ৩ এপ্রিল ১৯৭৩ সালে প্রথম মোবাইল ব্যবহার করেছিলেন মটোরোলার প্রাক্তন ভাইস-প্রেসিডেন্ট এবং ডিভিশন ম্যানেজার মার্টিন কুপার।\nওই সময় নিউ ইয়র্কের হিলটন হোটেলে বিশ্বের প্রথম মোবাইল ফোনে কথা বলে কুপার সবাইকে অবাক করে দিয়েছিলেন। এই ফোনের নাম ছিল মটোরোলা ‘ডায়ানা টিএসি’। কুপার ডায়ানা টিএসি এর মাধ্যমে প্রথবার বেল ল্যাবসের গবেষণার প্রধানকে কল করেছিলেন এবং তখন থেকেই যোগাযোগ ব্যবস্থার বিপ্লব শুরু হয়েছিল।\nমটোরোলা ডায়ানা টিএসি লম্বায় ছিল ১০ ইঞ্চি এবং ওজন এক কেজি। ফোনের ব্যাটারিটি কেবল ২০ মিনিটের জন্য স্থায়ী হয়েছিল। প্রাক্তন নৌসৈনিক ও ইঞ্জিনিয়ার কুপার ১৯৫২ সালে মটোরোলা সংস্থায় যোগদান করেছিলেন। আজকের দিনে মোবাইল ফোন এতো উন্নতি করেছে যে েকে মিনি কম্পিউটার হিসাবে ব্যবহার হয়।\nPrevious articleফেসবুক, হোয়াটসঅ্যাপ ব্যবহারের জন্য KYC বাধ্যতামূলক ? আসছে বিল\nNext articleসুখবর! লিমিট তুলে দিয়ে সমস্ত নেটওয়ার্কে আনলিমিটেড কলের ঘোষণা এয়ারটেলের\nএকাধিক প্রিমিয়াম ফিচারের সাথে Redmi K20 এবং Redmi K20 Pro ভারতে লঞ্চ হলো


হাদীস নং : ২১৮১\nوَحَدَّثَنِي يُونُسُ بْنُ عَبْدِ الأَعْلَى الصَّدَفِيُّ، أَخْبَرَنَا عَبْدُ اللَّهِ بْنُ وَهْبٍ، حَدَّثَنِي هِشَامُ، بْنُ سَعْدٍ عَنْ زَيْدِ بْنِ أَسْلَمَ، فِي هَذَا الإِسْنَادِ بِمَعْنَى حَدِيثِ حَفْصِ بْنِ مَيْسَرَةَ إِلَى آخِرِهِ غَيْرَ أَنَّهُ قَالَ " مَا مِنْ صَاحِبِ إِبِلٍ لاَ يُؤَدِّي حَقَّهَا " . وَلَمْ يَقُلْ " مِنْهَا حَقَّهَا " . وَذَكَرَ فِيهِ " لاَ يَفْقِدُ مِنْهَا فَصِيلاً وَاحِدًا " . وَقَالَ " يُكْوَى بِهَا جَنْبَاهُ وَجَبْهَتُهُ وَظَهْرُهُ " .\nযায়দ ইবনু আসলাম (রাঃ) থেকে বর্ণিতঃ\nতিনি এ সূত্রে হাফস্ ইবনু মায়সারাহ্ কর্তৃক বর্ণিত (উপরের) হাদীসের অনুরূপ হাদীস বর্ণনা করেছেন। মায়সারার হাদীসের সর্বশেষ মর্মানুযায়ী তিনি বলেছেন, (আরবী) কিন্তু তিনি (আরবী) বলেননি এবং এ হাদীসে (আরবী) উল্লেখ করেছেন এবং (আরবী) বলেছেন। এতে আরো উল্লেখ আছে "উটের একটি দুধের বাচ্চাও যাকাতের হিসাব থেকে বাদ যাবে না।" এ সূত্রে আরো আছে, সঞ্চিত সোনা-রূপা গরম করে তা দিয়ে তার উভয় পার্শ্বদেশ, কপাল ও পিঠে দাগ দেয়া হবে। (ই.ফা. ২১৬০, ই.সে. ২১৬২)


ধারাবাহিকে আগ্রহ নেই তিশার\nএফএনএস বিনোদন: ছোটপর্দার এই সময়ের জনপ্রিয় মডেল-অভিনেত্রী তানজিন তিশা। খ- নাটক ও টেলিছবিতে বেশ ব্যস্ত সময় পার করছেন তিনি। এই সময়ে তার হাতে সব খ- নাটকের কাজ বলে জানান। ধারাবাহিকের প্রতি নেই আগ্রহ। কেন তিশার ধারাবাহিক নাটকে এই অনীহা? এই প্রশ্নের উত্তরে তিনি বলেন, আমি ক্যারিয়ারের শুরু থেকে খ- নাটকে স্বাচ্ছন্দ্যবোধ করছি। দর্শকরা আমাকে একক নাটক-টেলিছবিতেই বেশি দেখতে চায় বলে মনে করি। এ ছাড়া গেল কয়েক বছর দু’একটি ধারাবাহিক ছাড়া আমাদের টিভি ধারাবাহিকের মান তেমন ভালো যাচ্ছে না। তাই এটির প্রতি এখন তেমন একটা আগ্রহ নেই।\nযদি ভালো কোনো গল্প ও চরিত্রের ধারাবাহিক পাই তাহলে ভেবে দেখবো। তিশার এই সময়ে ব্যস্ততা? তার ভাষ্য, এখন ঈদের জন্য কাজ করছি। সম্প্রতি অস্ট্রেলিয়া থেকে পাঁচটি খ- নাটকের শুটিং শেষ করে দেশে ফিরেছি। নাটকগুলো হলো- ‘ব্রেকআপ’, ‘ফ্রেন্ডস ভার্সেস টিচার, ‘ফিরে আসি বারবার’, ‘দেখা হবে আবারও’ ও ‘মাকে দেওয়া কথাটা’। নাটকগুলো পরিচালনা করেছেন মাবরুর রশীদ বান্না। প্রত্যেকটি নাটকে দর্শকরা আমাকে ভিন্ন ভিন্ন চরিত্রে দেখতে পাবেন। এখন আমি দর্শকদের মনে দাগ কাটার মতো চরিত্র না হলে সেটিতে কাজ করছি না।


প্রেম করছেন ক্যাটরিনা কাইফ ও ভিকি কৌশল - Tarokaloy\nপ্রেম করছেন ক্যাটরিনা কাইফ ও ভিকি কৌশল\nচুটিয়ে প্রেম করছেন ক্যাটরিনা কাইফ ও ভিকি কৌশল, জানালেন হর্ষবর্ধন কাপুর!\nএক বছর ধরে বলিউডের সব নিউজ পোর্টালের কান পাতলেই ফিসফাস শোনা যাচ্ছে ক্যাটরিনা কাইফ এবং ভিকি কৌশলকে ঘিরে। সম্প্রতি, এক সাক্ষাৎকারে কথা মাঝে হর্ষবর্ধন কাপুর মুখ ফুষকে বলে ফেলেছেন যে সম্পর্কে রয়েছেন ভিকি এবং ক্যাট!\nগত এক বছর যাবৎ বলিউডের অলিতে গলিতে কান পাতলেই জোর ফিসফাস শোনা যাচ্ছে ক্যাটরিনা কাইফ এবং ভিকি কৌশলকে ঘিরে প্রেমের রাসলীলা। তাঁরা যে সম্পর্কে রয়েছেন একথা বাতাসে প্রায় পুরো বলিউড মেনে নিলেও এই দু’জনের মুখ থেকে পরস্পরের সম্পর্ক নিয়ে টুঁ শব্দটুকু শোনা যায়নি। তবে এবার ঝুলি থেকে সত্যি বেরিয়েই পড়লো। সম্প্রতি, এক সাক্ষাৎকারে কথার ফাঁকে হর্ষবর্ধন কাপুর স্বীকার করে নিলেন যে সম্পর্কে রয়েছেন ভিকি এবং ক্যাট!\nসম্প্রতি ছোটপর্দার একটি সেলিব্রেটি চ্যাট শো ‘বাই ইনভাইটস অনলি’-তে অতিথি হয়েছিলেন ‘অনিল-পুত্র’. সেখানে প্রশ্নোত্তর পর্বের ফাঁকে হর্ষবর্ধনকে জিজ্ঞেস করা হয় সাম্প্রতিক সময়ে টিনসেল টাউনের অন্তত এমন একটি জুটির নাম বলতে যাঁরা পরস্পরের সঙ্গে সত্যিকার’-এর সম্পর্কে রয়েছেন অথচ তা স্বীকার করেন না। একমুহূর্ত চিন্তা না করে হর্ষবর্ধন উত্তর দেন’ ভিকি এবং ক্যাটরিনা!’ তারপরেই হাসতে হাসতে প্রশ্নকর্তাকে তাঁর পাল্টা প্রশ্ন, ‘ আচ্ছা, এই যে ব্যাপারটা আমি ফাঁস করে দিলাম তার জন্য বিপদে পড়ে যাবো না তো?’\nঅবশ্য নিজেই এরপর এ প্রশ্নের জবাব দিয়েছেন, ‘ অবশ্য এটা তো এখন বেশ খুললাম খুল্লা ব্যাপার। সবাই বুঝতে পারছে ওঁদের মধ্যে কি চলছে।’ তবে জানিয়ে রাখা ভালো, এখনও পর্যন্ত নিজেদের সম্পর্কের কথা প্রকাশ্যে একটিবারের জন্যও স্বীকার করেননি ক্যাট অথবা ভিকি। গত বছর দেওয়া এক সাক্ষাৎকারে ভিকিকে এ বিষয়ে প্রশ্ন করা হলে তাঁর উত্তর ছিল তিনি নিজের ব্যক্তিগত জীবনকে একটা পর্যায় পর্যন্ত আড়ালে রাখতে চান। কারণ একবার এ বিষয়ে মুখ খুললেই শুরু হয়ে যাবে নানান রসালো আলোচনা।\nতাঁর বলা কথা থেকে হয়তো নিত্যনতুন মানেও বের করতে পারে অনেকে। তাই সেসবের মধ্যে তিনি যেতে চান না, সাফ জানিয়েছিলেন ভিকি।\nকিছুদিন আগে প্রায় একই সময়ে করোনা থেকে সেরে উঠেছেন ভিকি এবং ক্যাটরিনা। গত ৫ এপ্রিল নিজের করোনা আক্রান্ত হওয়ার খবর নেটমাধ্যমে জানিয়েছিলেন ‘উরি’ অভিনেতা।\nঠিক তার একদিন পরেই ৬ এপ্রিল নেটমাধ্যমে নিজের করোনা আক্রান্তের খবর কানিয়েছিলেন ক্যাটরিনাও। আবার ওই মাসের ১৬ তারিখে করোনা নেগেটিভ হয়েছিলেন এই তারকা অচিনেতা। অন্যদিকে, ১৭ তারিখ করোনা মুক্ত হয়েছিলেন ক্যাটরিনাও।\nPrevious Articleখুশির খবর দিলেন অনির্বাণ ভট্টাচার্যNext Articleসত্যই আমার লড়াই আজ সফলতা পেয়েছে – সোনালী বেন্দ্রে


আলেক্সজান্ডার দ্য গ্রেটের মৃতদেহ: রাজনীতির ঘুঁটি থেকে হারিয়ে যাওয়ার ইতিহাস\n64K বার পড়া হয়েছে\nজুন ১১, খ্রিস্টপূর্ব ৩২৩ সাল। ব্যাবিলনে মারা যান আলেক্সজান্ডার দ্য গ্রেট। মৃতদেহ কোথায় সমাহিত করা হবে সেটা ঠিক করতে না পারায় প্রায় দুই বছর ব্যাবিলনেই রাখা হয় তার মৃতদেহ। প্রধান সেনাপতি পারডিকাসের নির্দেশে মেসোডোনিয়ার অ্যাগাইতে সমাহিত করার সিদ্ধান্ত নেওয়া হয়। কিন্তু শেষপর্যন্ত আলেক্সজান্ডারের মৃতদেহ সেখানে পৌঁছায়নি কখনোই, বরং একপর্যায়ে তার মৃতদেহ হারিয়ে যায় ইতিহাস থেকেই। আলেক্সজান্ডারের মৃত্যুর পর তার মৃতদেহ নিয়ে চলা রাজনীতি আর তার ফলে সেটি হারিয়ে যাওয়ার গল্প নিয়ে আজকের আয়োজন।\nআলেক্সজান্ডারের মৃত্যুর কারণ নিয়ে বিতর্ক আছে। তিনি মারা যাবার আগে কাউকে তার বিশাল সাম্রাজ্যের উত্তরাধিকার হিসেবে ঘোষণা দিয়ে যাননি। ঘোষণা যে দিয়ে যাননি এ বিষয়ে কোনো বিতর্ক বা সন্দেহ নেই। ফলে মারা যাবার সাথে সাথেই তার সেনাপতিদের মাঝে লেগে যায় দ্বন্দ্ব, চারদিকে ছড়িয়ে পড়ে বিদ্রোহ। যার সম্পদ নিয়ে নিজেদের বিরোধ, তার মৃতদেহের কথাই ভুলে যায় সবাই! যখন মৃতদেহের কথা মনে পড়ে তারা গিয়ে হতবাক হয়ে দেখে ব্যাবিলনের গরমেও আলেক্সজান্ডারের মৃতদেহের কোনো ক্ষতি হয়নি। এমনিতেই বিশাল সাম্রাজ্য জয়ের কারণে আলেক্সজান্ডার নিজেকে ঈশ্বর বলে দাবি করতো, সেই সাথে তার মৃতদেহের এরকম অস্বাভাবিক ঘটনা দেখে সবাই পুরো ব্যাপারটিকে একপ্রকার অলৌকিক ঘটনা হিসেবে মনে করতে শুরু করে।\nএরপর পারডিকাসের নির্দেশে আলেক্সজান্ডারের মৃতদেহ মমি করা হয় এবং সোনার তৈরি সারকোফেগাসে (মমি রাখার কফিন) রাখা হয়। পারডিকাস ও তার অধীনস্থদের নির্দেশে ব্যাবিলনে আলেক্সজান্ডারের মৃতদেহ নিয়ে যাবার জন্য তৈরি করা হয় এক বিশেষ বাহন। বিশাল এই বাহনটি ছিল একটি মন্দিরের মতো, যাতে ছিল আলেক্সজান্ডার আর সেনাবাহিনীর বিভিন্ন ছবি আর ভাস্কর্যযুক্ত কলাম। তবে সবচেয়ে বড় ব্যাপার হচ্ছে, পুরো বাহনটি ছিল সোনা দিয়ে তৈরি করা! এই বিশাল বাহনটি টানার জন্য দরকার হতো ৬৪টি গাধা, যেগুলোর প্রত্যেকটির মাথায় ছিল সোনার মুকুট আর গলায় ঝোলানো সোনার ঘন্টা। এককথায়, চাকচিক্যের কোনো অভাব রাখেননি পারডিকাস। নির্মাণ শেষে পারডিকাসের নির্দেশে আলেক্সজান্ডারের মৃতদেহ রওনা হয় মেসোডোনিয়ার উদ্দেশ্যে।\nDiodorus Siculus এর কল্পনায় আঁকা আলেক্সজান্ডারের মৃতদেহ বহনকারী বাহন; Image Source: Wikimedia Commons\nঠিক সেসময়েই মিশরে থাকা টলেমি আলেক্সজান্ডারের মৃতদেহকে দেখেন নিজের জন্য এক আশীর্বাদ হিসেবে। টলেমি ছিলেন আলেক্সজান্ডার আরেকজন সেনাপতি, যিনি শুরু থেকেই আলেক্সজান্ডারের অভিযানের সঙ্গী ছিলেন। আলেক্সজান্ডারের মৃত্যুর পর তিনি মিশরের শাসনভার নেন। আলেক্সজান্ডার মৃত্যুর পর তার মৃতদেহের অস্বাভাবিক ঘটনাটির কারণে সবাই ভাবতে শুরু করেছিল, যার অধীনে এই মৃতদেহ থাকবে সেই সব ক্ষমতার অধিকারী হবে। আর এ কারণেই পারডিকাস এতদিন ক্ষমতা ভোগ করেছেন। সব কিছু বিবেচনা করে টলেমি সিদ্ধান্ত নেন, মৃতদেহটিকে তিনি নিজের কব্জায় নেবেন আর পারডিকাসকে সরিয়ে দিয়ে মেসোডোনিয়ানদের একচ্ছত্র শাসক হিসেবে ক্ষমতা ভোগ করবেন।\nতবে পুরো ব্যাপারটি মোটেও সহজ ছিল না। মেসোডোনিয়া যাবার পথে হামলা হতে পারে ভেবে পারডিকাস যথেষ্ট সচেতন ছিলেন। যথেষ্ট নিরাপত্তা দিয়েছিলেন রাজকীয় মৃতদেহ বহনকারী বাহনটিকে। কিন্তু সিরিয়া পৌঁছতেই টলেমি মৃতদেহের নিরাপত্তায় থাকা সেনাদের ঘুষ দিয়ে নিজের পক্ষে করে নেন! সেই সাথে মৃতদেহটি মেসোডোনিয়ার পরিবর্তে নিয়ে আসেন মিশরের তখনকার রাজধানী মেমফিসে! মৃতদেহ নিয়ে আসার পরিকল্পনার সাথে টলেমির ক্ষমতার পরিকল্পনাও সফল হতে থাকে। কারণ মেসোডোনিয়ার সেনাবাহিনীর সেনাপতিরা একে একে টলেমির অধীনে যোগদান করতে থাকে।\nব্রিটিশ মিউজিয়ামে রাখা প্রথম টলেমির মূর্তি; Source: Wikimedia Commons\nঅন্যদিকে পরিস্থিতি পুরো উল্টে যায় পারডিকাসের। টলেমির মৃতদেহ চুরির ঘটনা শুনে পারডিকাস রেগে যান। আলেক্সজান্ডারের মৃতদেহ আর নিজের কর্তৃত্ব ফিরিয়ে নেবার জন্য ব্যাবিলন থেকে রওনা দেন মিশরের উদ্দেশ্যে। কিন্তু টলেমির সাথে যুদ্ধে পারডিকাস পেরে উঠেননি। যুদ্ধে পারডিকাস শুধু পরাজিতই হননি, সেখানেই হত্যা করা হয় তাকে। এর ফলে টলেমিকে চ্যালেঞ্জ জানানোর আর কেউ থাকলো না। আর এরপরেই শুরু হলো আলেক্সজান্ডারকে নিয়ে নতুন এক রাজনীতির খেলা।\nপারডিকাসের সাথে বিজয়ের পর থেকেই টলেমি নিজেকে আলেক্সজান্ডারের সাথে নানাভাবে যুক্ত করার মিশন শুরু করেন। টলেমি পরিষ্কার বুঝতে পেরেছিলেন, সরাসরি নিজের নামে ক্ষমতা দখলের চেয়ে নিজেকে আলেক্সজান্ডারের সাথে যুক্ত করতে পারলে সবদিক থেকে সমর্থন পাওয়া যাবে। আর সেই অনুযায়ী নিজের চাল দেয়া শুরু করেন টলেমি। নিজেদের মাঝে বিবাদে জড়িয়ে থাকা আলেক্সজান্ডারের সেনাপতিদের মধ্যে টলেমি প্রথম আলেক্সজান্ডারের ছবিযুক্ত মুদ্রা চালু করেন। সেই সাথে প্রচার করতে থাকেন, আলেক্সজান্ডারের এশিয়া আর ভারত অভিযানে টলেমি ছিলেন আলেক্সজান্ডারের সবচেয়ে প্রিয় সেনাপতি।\nতবে টলেমির সব থেকে বড় চাল ছিল আলেক্সজান্ডারের জন্ম নিয়ে গুজব রটিয়ে। টলেমি গুজব রটিয়ে দেন, আলেক্সজান্ডার আসলে দ্বিতীয় ফিলিপের ছেলে না, বরং মিশরের তৎকালীন শেষ ফারাও দ্বিতীয় নেক্টানিবোর ছেলে! খ্রিস্টপূর্ব ৩৪৩ সালে পার্সিয়ানদের হাতে নেক্টানিবো পরাজিত হন আর পার্সিয়ানরা তাকে পাঠায় নির্বাসনে আর সেখানেই মৃত্যু হয় তার। মেমফিসে তার জন্য তৈরি করে রাখা রাজকীয় সারকোফেগাসে সমাহিত হবার ভাগ্য হয়নি আর। ধারণা করা হয়, নেক্টানিবোর সেই ফাঁকা সারকোফেগাসেই টলেমি আলেক্সজান্ডারের মৃতদেহ রাখেন। এতে টলেমির দুটি স্বার্থ ছিল।\nরোমান টাইলসে আলেক্সজান্ডারের ছবি; Image Source: Wikimedia Commons\nপ্রথমত, মিশরের বৈধ ফারাও হতে হলে তাকে পূর্বের কোনো ফারাওয়ের সাথে রক্তের সম্পর্ক থাকতে হবে। টলেমির গুজব ছড়িয়ে পড়ার কারণে সবাই আলেক্সজান্ডারকে নেক্টানিবোর ছেলে হিসেবেই ধরে নিয়েছিল। ফলে ফারাও হিসেবে আলেক্সজান্ডারকে সহজেই প্রতিষ্ঠা করা যায়। আর দ্বিতীয় স্বার্থটি ছিল নিজেকে আলেক্সজান্ডারের উত্তরাধিকার হিসেবে প্রতিষ্ঠা করা। আর সেই কারণে এবার নিজের জন্ম নিয়েই গুজব রটিয়ে দেন টলেমি। নিজেকে দ্বিতীয় ফিলিপের অবৈধ ছেলে হিসেবে দাবী করেন, সেই সাথে প্রতিষ্ঠা করতে চান আলেক্সজান্ডারকে নিজের সৎভাই হিসেবে। গুজবগুলো খুব দ্রুত ছড়িয়ে পড়ায় টলেমি হয়ে ওঠেন বিশ্বাসযোগ্য। ফলে খুব দ্রুতই মিশরের ক্ষমতা নিজের করেন নেন টলেমি।\n৩০১ সালে ইপসাসে (বর্তমান তুরস্কে) যুদ্ধ বাঁধে আলেক্সজান্ডারের কয়েকজন সাবেক সেনাপতির। কিন্তু ততদিনে মিশরের ক্ষমতা নিজের কুক্ষিগত করে ফেলেছেন টলেমি। আর পুরোটাই আলেক্সজান্ডারের মৃতদেহকে ব্যবহার করে। ইপসাসের যুদ্ধে অন্যান্য সেনাপতিদের লড়তে দেখে নিজের ক্ষমতা আরো গ্রহণযোগ্য করার জন্য এবার টলেমি তার রাজধানী নিয়ে যান আলেক্সজান্দ্রিয়াতে। সেই সাথে আলেক্সজান্ডারের মৃতদেহ নিতে ভোলেননি। বরং সেই মৃতদেহকেই আবার ব্যবহার করবেন নিজের ক্ষমতা আরো সুদৃঢ় করতে। প্রথমেই আলেক্সজান্ডারের মৃতদেহের জন্য তৈরি করা হয় এক সুন্দর কবরের। ৩৩১ সালে আলেক্সজান্দ্রিয়া শহরের নির্মাণ শুরু করেছিলেন আলেক্সজান্ডার। আর সে কারণে আলেক্সজান্ডারকে শহরের নির্মাতা হিসেবে ঘোষণা দেন টলেমি।\nঅ্যাসাসিন ক্রিড অরিজিন গেমসে আলেক্সজান্দ্রিয়া; Image Source: Self Sceenshot\nশুধু ঘোষণা দিয়েই থেমে যাননি টলেমি, বরং রাষ্ট্রীয় খরচে আলেক্সজান্ডারের স্ট্যাচু ছড়িয়ে দেয়া হয় মিশরের প্রতিটি কোণায়। চালু করা হয় আলেক্সজান্ডারের নামে বিভিন্ন উৎসব। আলেক্সজান্ডারকে প্রমোট করার বিন্দুমাত্র সুযোগ হাতছাড়া করেননি টলেমি। ফলে মিশরে তার শাসনের গ্রহণযোগ্যতা নিয়ে কেউ প্রশ্ন তুলতে পারেনি। খ্রিস্টপূর্ব ২৮৩ সালে টলেমি মারা গেলে ক্ষমতায় আসে তার ছেলে দ্বিতীয় টলেমি ফিলাডালফাস। ফিলাডালফাস বাবার থেকেও একধাপ উপরে উঠে যান, আলেক্সজান্ডারের সাথে তার বাবাকেও বানিয়ে দেন ঈশ্বরতুল্য এক চরিত্র। বাবার নামে চালু করেন নতুন এক ধর্মীয় উৎসবের- টলেমিয়া। চার বছর পর পর অনুষ্ঠিত এই উৎসব ছিল নিজেদের শক্তি আর সামর্থ্য প্রদর্শনের এক উৎসব। এই উৎসবের খ্যাতি মিশর ছাড়িয়ে গ্রিসেও ছড়িয়ে পড়ে। আলেক্সজান্ডার আর টলেমি বংশের মাঝে বন্ধন দেখানোর সুযোগও ছিল এই উৎসব। ফলে টলেমি বংশের শাসন নিয়ে কেউই প্রশ্ন ওঠাতে সাহস করেনি।\nচতুর্থ টলেমি খ্রিস্টপূর্ব ২১৫ সালে আলেক্সজান্ডার আর তার পূর্ব পুরুষদের মৃতদেহ রাখার জন্য নির্মাণ করেন আরেকটি রাজকীয় কবরস্থানের। মিশরসহ আশেপাশের মানুষদের জন্য এক দর্শনীয় স্থান হিসেবে খ্যাতি পায় ‘দ্য সোমা’। আলেক্সজান্ডার আর পূর্ব পুরুষদের মৃতদেহ রাখা হয় মাটির নিচে এক কক্ষে। এটিও ছিল আলেক্সজান্ডারের সাথে টলেমি বংশের বন্ধন দেখানোর এক সুযোগ। এই রাজকীয় কবরস্থানটির নাম হয়ে উঠে ‘দ্য সোমা’। সেই সাথে প্যাগান ধর্মের একটি তীর্থযাত্রার স্থান হিসেবেও প্রতিষ্ঠা পায় ‘দ্য সোমা’।\nঅ্যাসাসিন ক্রিড অরিজিন গেমসে 'দ্য সোমা'; Image Source: Self Sceenshot\nকিন্তু রাজার ধনও একদিন ফুরিয়ে যায়। খ্রিস্টপূর্ব ৮৯ সালে দশম টলেমি অর্থের অভাবে আলেক্সজান্ডারের সোনার সারকোফেগাস গলিয়ে ফেলেন। সোনার পরিবর্তে নতুন একটি কাঁচের সারকোফেগাস জোটে আলেক্সজান্ডারের মৃতদেহের জন্য। পরবর্তী ৭০ বছরে টলেমি রাজবংশে দেখা দেয় অন্তর্দ্বন্দ্ব। ফলে একসময়ের প্রশ্নাতীত ক্ষমতার অধিকারী টলেমিদের ক্ষমতা কমতে থাকে। আর একপর্যায়ে টলেমিদের শাসনেরও পতন ঘটে এমন এক সাম্রাজ্যের হাতে যাদেরও আগ্রহ ছিল আলেক্সজান্ডারের মৃতদেহ নিয়ে, তবে সম্পূর্ণ ভিন্ন কারণে। সেই সাম্রাজ্য সে সময়কার প্রবল প্রতাপশালী রোমান সাম্রাজ্য।\nগৃহযুদ্ধে জড়িয়ে যাওয়া টলেমি রাজবংশের পতন ঘটে রোমান সম্রাট জুলিয়াস সিজারের হাতে। সৌন্দর্যের জন্য বিখ্যাত ক্লিওপেট্রা ছিলেন টলেমি বংশের শেষ স্বাধীন শাসক। টলেমি রাজবংশের পতনের কাহিনীর সাথে এ লেখার সম্পর্ক না থাকায় সেদিকে আর আলোচনা করা হচ্ছে না। সম্রাট জুলিয়াস সিজার আর তার পরবর্তী সম্রাট অগাস্টাস সিজার দুজনই আলেক্সজান্ডারের ভক্ত ছিলেন। বাস্তবে রোমানরা বেশ আগে থেকেই আলেক্সজান্ডারকে সম্মান করতো, তবে গ্রিক বা মিশরীয়দের মতো ঈশ্বর হিসেবে নয়। বরং একজন বহু রাজ্যবিজয়ী রাজা হিসেবে। তবে টলেমি রাজবংশের প্রতি রোমানদের বিন্দুমাত্র আগ্রহ ছিল না। ধারণা করা হয়, অগাস্টাস সিজারের আমলে ‘দ্য সোমা’ থেকে টলেমি রাজাদের মৃতদেহ সরিয়ে ফেলে শুধুমাত্র আলেক্সজান্ডারের মৃতদেহ রাখা হয়।\nপরবর্তী রোমান সম্রাটরাও নিজেদের আলেক্সজান্ডারের ভক্ত হিসেবে প্রচার করতেন, একেকজন একেকভাবে। তবে সবাইকে ছাড়িয়ে গিয়েছিলেন সম্রাট ক্যারাকেলা। তিনি দাবী করতেন, আলেক্সজান্ডারের পুনর্জন্ম হয়েছে এবং তিনি সেই নতুন রূপ! তিনি এই ব্যাপারটি নিয়ে এতটাই মগ্ন ছিলেন যে নিজেকে আলেক্সজান্ডার গ্রেট হিসেবে প্রচার করতেন। আলেক্সজান্ডারের মেসোডোনিয়ান সেনাবাহিনীর মতো করে নিজের রোমান সেনাবাহিনী সাজিয়িছিলেন। কিন্তু অল্প দিন পরেই আততায়ীর হাতে মারা যেতে হয় তাকে।\nসম্রাট ক্যারাকেলার মূর্তি; Image Source: Wikimedia Commons\nতৃতীয় শতাব্দীতে আলেক্সজান্দ্রিয়া শিকার হয় একের পর এক যুদ্ধের। স্থানীয় শাসকদের নিজেদের যুদ্ধ, রোমান সম্রাটদের সাথে যুদ্ধ, কিন্তু সব কিছুর পরেও টিকে ছিল ‘দ্য সোমা’। তবে সেসময়ের ইতিহাসে ধীর ধীরে আলেক্সজান্ডারের কবরস্থান ‘দ্য সোমার’ স্থান কমতে থাকে। তবে ৩৯০ খ্রিস্টাব্দে ঐতিহাসিক লিবানিয়াসের লেখায় পাওয়া যায় আলেক্সজান্দ্রিয়ায় আলেক্সজান্ডারের মৃতদেহ প্রদর্শনের। কিন্তু তিনি তখনো জানতেন না যে তিনিই শেষ ব্যক্তি যিনি আলেক্সজান্ডারের মৃতদেহ নিয়ে শেষবারের মতো লিখে যাচ্ছেন। মাত্র দশ বছরের মধ্যে ইতিহাস থেকে হারিয়ে যায় আলেক্সজান্ডারের মৃতদেহের সব চিহ্ন! প্রায় ছয়শো বছর ধরে রাজনীতির কেন্দ্র হয়ে থাকা মৃতদেহটি হারিয়ে যায়, যেন এর কোনো অস্তিত্বই ছিল না! ৪০০ খ্রিস্টাব্দের আলেক্সজান্দ্রিয়াতে খ্রিস্টান পাদ্রী জন ক্রিসোসটম বিদ্রুপ করে বলেন, “আমাকে দেখাও, কোথায় সেই আলেক্সজান্ডারের কবর?”\nকিন্তু কী হলো আলেক্সজান্ডারের কবরের? এর উত্তর খুব সম্ভবত রয়েছে চতুর্থ শতাব্দীর শুরুতে রোমে উত্থান হওয়া এক নতুন ধর্মে: খ্রিস্টধর্ম। ৩৩০ খ্রিস্টাব্দের পর রোমসহ রোমান সাম্রাজ্যে খ্রিস্টধর্মের অনুসারী বাড়তে থাকে বহুগুণে। আলেক্সজান্দ্রিয়াতে ইহুদী ও খ্রিস্টানরা আগে থেকেই বাস করত, তবে প্যাগানদের তুলনায় একেবারেই অল্প। কিন্তু খ্রিস্ট ধর্ম রোমের রাষ্ট্রধর্মে পরিণত হলে খ্রিস্টানদের সংখ্যা ও ক্ষমতা বাড়তে থাকে। প্যাগানদের বিভিন্ন উপাসনালয় কিংবা প্রতীকে হামলা চালানো খ্রিস্টানদের নিত্যদিনের কর্মে পরিণত হয়। পরিস্থিতি ভয়াবহ আকার ধারণ করে ৩৯১ খ্রিস্টাব্দে, যখন রোমান সম্রাট থিওডিসিয়াস রোমে প্যাগান ধর্ম ও প্রতীক নিষিদ্ধ ঘোষণা করেন।\n৩৯১ খ্রিস্টাব্দে খ্রিস্টানদের হাতে ধ্বংস হওয়া সেরাপিসের মন্দির; Image Source: Wikimedia Commons, Photographer: Daniel Mayer\nঅতি উৎসাহী জনতা একের পর এক হামলা চালাতে থাকে প্যাগান মন্দির ও তীর্থযাত্রার স্থানগুলোতে। রোমান সাম্রাজ্যের অন্যান্য স্থানের মতো আলেক্সজান্দ্রিয়াতেও ছোঁয়া লাগে এই ধর্মীয় উন্মাদনার। বিভিন্ন প্যাগান ধর্মীয় স্থাপনা আগুনে পুড়িয়ে দেয় জনতা। ধারণা করা হয়, ৩৯১ সালের ধর্মীয় উন্মাদনার সময় ইতিহাস থেকে হারিয়ে যায় ‘দ্য সোমা’। আলেক্সজান্ডারের কবরস্থানটি কয়েক শতাব্দী ধরে ধর্মীয় উপাসনালয় হিসেবে ব্যবহার করত প্যাগানরা। সেই সাথে আলেক্সজান্ডারকে ঈশ্বর হিসেবেও মানতো তারা। ফলে খ্রিস্টানদের হাতে ধ্বংস হবার সম্ভাবনা থেকেই যায়। কিন্তু আলেক্সজান্ডারের মৃতদেহের কী হলো, সেটা আজ পর্যন্ত অজানাই রয়ে গেছে।\nবেশ কয়েকটি সম্ভাবনা রয়েছে, কিন্তু কোনোটিই সুনিশ্চিত নয়। প্রথমত, যদি ‘দ্য সোমা’ ধ্বংস করা হয়ে থাকে, তাহলে হয়তো এখনো এর মাটির নিচের কক্ষে রয়ে গিয়েছে আলেক্সজান্ডারের মৃতদেহ। আবার কেউ মৃতদেহটিকে ধ্বংস করে থাকতে পারে, কিংবা ‘দ্য সোমা’ ধ্বংস হবার আগেই কেউ নিরাপদ জায়গায় সরিয়ে ফেলতে পারে আলেক্সজান্ডারের মৃতদেহ। কিন্তু কোনটি ঘটেছে কেউই বলতে পারবে না। এখানেও কিন্তু থেকে যায়, কারণ খ্রিস্টানরা সব প্যাগান স্থাপনা ধ্বংস করত না। কিছু স্থাপনাকে তারা চার্চে রূপান্তর করে ফেলত। ঐতিহাসিক অ্যান্ড্রু চাগের ধারণা অনুযায়ী খ্রিস্টানরা ‘দ্য সোমা’ ধ্বংস করেনি, বরং আলেক্সজান্দ্রিয়ার প্রথম চার্চ ‘সেইন্ট মার্ক চার্চ’ হচ্ছে ‘দ্য সোমার’ রূপান্তরিত রূপ। এই চার্চটির কথা প্রথম জানা যায় ৩৯০ খ্রিস্টাব্দে, ঠিক যে বছরে শেষ জানা গিয়েছিল আলেক্সজান্ডারের মৃতদেহের কথা।\nGentile Bellini ও Giovanni Bellini এর কল্পনায় আলেক্সজান্দ্রিয়ায় সেইন্ট মার্কের ধর্ম প্রচার; Image Source: pinacotecabrera.org\nসেইন্ট মার্ক চার্চ আলেক্সজান্দ্রিয়ার একেবারে কেন্দ্রে অবস্থিত, ঠিক যেমনটা ছিল দ্য সোমা। গুজব প্রচলিত আছে, সেইন্ট মার্ক মারা যাবার পর তার মৃতদেহ মমি করে চার্চের নিচে সমাহিত করা হয়। ৮২৮ সালে একদল ভেনিসিয়ান নাবিক চার্চ থেকে একটি মৃতদেহ চুরি করে নিয়ে যায়, যেটি সেইন্ট মার্কের বলে দাবী করা হয়। সেই মৃতদেহটি এখনো ভেনিসের প্রাণকেন্দ্রে অবস্থিত ব্যাসিলিকা অব সেইন্ট মার্কে রয়েছে। এমন তো হতে পারে, মৃতদেহটি বাস্তবে আলেক্সজান্ডারেরই? ড্যান ব্রাউনের গল্পের মতো শোনালেও এ তত্ত্বে অসংখ্য ফাঁক-ফোঁকর রয়েছে। ফলে খুব একটি বিশ্বাসযোগ্য থিওরি হয়ে উঠতে পারেনি।\nএরপর দীর্ঘদিন আলেক্সজান্ডারের কথা সবাই ভুলে যায়। মুসলিমদের মিশর বিজয়ের পর নতুন করে শুরু হয় আলেক্সজান্ডারের মৃতদেহের খোঁজ। বেশ কিছু সারকোফেগাস পাওয়া গেলেও কোনোটাই নিশ্চিতভাবে আলেক্সজান্ডারের বলা যায় না। তবে গত কয়েকশ বছরে বেশ কয়েকটি চমকপ্রদ আবিষ্কার হয়েছে, যদিও সেগুলো থেকেও কিছুই নিশ্চিত হওয়া যায় না।\n১৭৯৮ সালে নেপোলিয়ান মিশর অভিযান শুরু করেন আলেক্সজান্দ্রিয়া থেকে। সেখানে এক মসজিদের ভূগর্ভস্থ কক্ষ থেকে নেপোলিয়ানের সেনারা একটি ফাঁকা সারকোফেগাস উদ্ধার করে। পরবর্তীতে ব্রিটিশরা ১৮০১ সালে মিশর দখল করলে সারকোফেগাসটি চলে যায় তাদের দখলে। উভয় পক্ষই ভেবেছিল এটি আলেক্সজান্ডারের সারকোফেগাস। ব্রিটিশরা সারকোফেগাসটি নিয়ে যায় ব্রিটিশ মিউজিয়ামের জন্য। কিন্তু কয়েক বছর পরেই হায়ারোগ্লিফ পড়ার পদ্ধতি আবিষ্কার হলে দেখা যায় সারকোফেগাসটি ছিল দ্বিতীয় নেক্টোনিবোর, যার কফিনে আলেক্সজান্ডারের মৃতদেহ টলেমি স্থানান্তর করেছিল বলে প্রথম দিকে বলা হয়েছিল। ফাঁকা সারকোফেগাসের অর্থ এই না যে আলেক্সজান্ডারের মৃতদেহ সেখানে কখনোই ছিল না। টলেমি যেভাবে ক্ষমতা দখল করেছিল তাতে ধারণা করা হয় কিছু সময়ের জন্য হলেও আলেক্সজান্ডারের মৃতদেহ সেই সারকোফেগাসে ছিল, অন্তত টলেমির নিজের ক্ষমতা পুরোপুরি শক্ত করা পর্যন্ত।\nদ্বিতীয় নেক্টোনিবের সারকোফেগাস; Image Source: alexanderstomb.com\nশেষপর্যন্ত আলেক্সজান্ডারের মৃতদেহের কী হলো সেটা আজও অজানাই রয়ে গেছে। ঐতিহাসিক আর আর্কিওলজিস্টরা এখনো বিভিন্ন থিওরি দিচ্ছেন আবার কেউবা খুঁজে বেড়াচ্ছেন আলেক্সজান্ডারের মৃতদেহ। হতে পারে আলেক্সজান্ডারের মৃতদেহ একদিন আবিষ্কার হবে, কিংবা অসংখ্য অজানা উত্তরের মতো আলেক্সজান্ডারের মৃতদেহও অজানাই থেকে যাবে।\nWebtitle: Tomb of Alexander: A pawn of politics to lost in the history\nReference: Alexander's Tomb: The Two-Thousand Year Obsession to Find the Lost Conqueror by Nicholas Saunders.\nFeatured Image: Alexanderstomb.com


বিয়ের ভিডিও বিক্রির জন্য ১০০ কোটির অফার পেলেন ভিকি-ক্যাটরিনা! বিয়ের ভিডিও বিক্রির জন্য ১০০ কোটির অফার পেলেন ভিকি-ক্যাটরিনা!\nবিনোদন | 7th December, 2021 3:36 pm\nভিকি কৌশল ও ক্যাটরিনা কাইফের বিয়ের ভিডিওর সত্ত্ব বিক্রির জন্য ১০০ কোটি রুপি অফার করেছে একটি ওটিটি চ্যানেল। খবর এই সময়ের।\nখবর বলা হয়, ক্যাট-ভিকির বিয়ের কোনো ছবি বা ভিডিও যাতে বাইরে না যায়, তার জন্য অতিথিদের মোবাইল ফোন ব্যবহারের উপরেও রয়েছে কড়া নজরদারি। এরই মধ্যে জানা গেলো একটি ওটিটি চ্যানেলের পক্ষ থেকে বিরাট অঙ্কের টাকা অফার করা হয়েছে ক্যাটরিনা ও ভিকিকে। উদ্দেশ্য একটাই। তাদের মেহেন্দি ও বিয়ের এক্সক্লুসিভ ফুটেজের স্ট্রিমিং রাইটস পাওয়া।\nখবরে আরও বলা হয়েছে, পশ্চিমা দেশে এমনটা প্রায়ই হয়ে থাকে। সেলেব্রিটিরা তাদের বিয়ের ফুটেজ ও ছবি ম্যাগাজিন বা চ্যানেলকে বিক্রি করে থাকেন। যাতে ভক্তরা এই বিশেষ মুহূর্তের সাক্ষী থাকতে পারেন। এই একই ট্রেন্ড ভারতে নিয়ে আসার প্ল্যান করছে ওই ওটিটি চ্যানেলটি। আর এই প্ল্যান সফল করতে ভিকি কৌশল ও ক্যাটরিনা কাইফকে ১০০ কোটি টাকার অফার করা হয়েছে। এই অফার ভিকি-ক্যাটরিনা অ্যাকসেপ্ট করবেন নাকি ফিরিয়ে দেবেন, তা নিয়ে এখনও কিছু জানা যায়নি। এর আগে নাকি দীপিকা এবং রণবীর সিংকেও একই প্রস্তাব দিয়েছিল এই ওটিটি প্ল্যাটফর্ম। তবে তাতে রাজি হননি এই দম্পতি।\nআরও পড়ুন: অজান্তেই প্রাপ্তবয়স্ক ছবিতে অভিনয় করে ফেলেন মডেলরা, স্মৃতি ভোলাতে দেয়া হয় মাদক!


কয়েকজন ধর্ম ব্যবসায়ীর কাছে ইসলাম লিজ দেইনি | Sheersha Sangbad\nBrowse: Home / কয়েকজন ধর্ম ব্যবসায়ীর কাছে ইসলাম লিজ দেইনি\nকয়েকজন ধর্ম ব্যবসায়ীর কাছে ইসলাম লিজ দেইনি\nPublished: 14 December 2020 ,\nঢাকা: তথ্যমন্ত্রী হাছান মাহমুদ ভাস্কর্য ইস্যুতে বিরোধিতাকারীদের ধর্মব্যবসায়ী হিসেবে আখ্যায়িত করে বলেছেন, আমরা কয়েকজন ধর্ম ব্যবসায়ীর কাছে ইসলাম ধর্মকে লিজ দেইনি।\nরোববার (১৩ ডিসেম্বর) দুপুরে জাতীয় প্রেসক্লাবের তোফাজ্জল হোসেন মানিক মিয়া হলে আয়োজিত এক আলোচনা সভায় প্রধান অতিথির বক্তব্যে তিনি একথা বলেন। বঙ্গবন্ধু শেখ মুজিবুর রহমানের ভাস্কর্য ভাঙার প্রতিবাদে এ আলোচনা সভার আয়োজন করে বঙ্গবন্ধু সাংস্কৃতিক জোট।\nতিনি বলেন, আমাদের এই ভূখণ্ডে শত শত বছর ধরে ভাস্কর্য রয়েছে। বলা যায় সেই মুঘল আমল থেকে। স্বাধীনতার পরে বহু রাজনৈতিক নেতার ভাস্কর্য স্থাপন করা হয়েছে। কিন্তু হঠাৎ করে কেন বঙ্গবন্ধুর ভাস্কর্যের বিরোধিতা করা হচ্ছে? আমরা কয়েকজন ধর্ম ব্যবসায়ীর কাছে ইসলাম ধর্মকে লিজ দেইনি।\nতথ্যমন্ত্রী বলেন, সৌদি আরবে ভাস্কর্য জাদুঘর রয়েছে। সে দেশের সড়কে সড়কে অনেক ভাস্কর্য। সেই দেশের মক্কা-মদিনার গ্রান্ড মুফতিরা কখনো ভাস্কর্য নিয়ে কিছু বলেননি। আমাদের দেশের কয়েকজন কি গ্রান্ড মুফতিদের চেয়েও বেশি বোঝেন। আসলে তারা ধর্ম ব্যবসায়ী।\nতিনি আরও বলেন, ২০১৩ সালে মানুষ পুড়িয়ে মারা হয়েছে। শাপলা চত্বরে মাদরাসা ছাত্রদের এনে তাণ্ডব চালানো হয়েছে, বায়তুল মোকাররমে কোরআন শরিফে আগুন দেওয়া হয়েছে। যাদের নেতৃত্বে মাদরাসা ছাত্রদের এনে এই তাণ্ডব চালানো হয়েছে, তারা এর দায় এড়াতে পারেন না। তারাই এখন নতুন করে ষড়যন্ত্র শুরু করেছে।\nহাছান মাহমুদ বলেন, দেশটি হিন্দু-মুসলমান-বৌদ্ধ-খ্রিস্টান সবার। এখানে ধর্মীয় বিষবাস্প ছড়ানো সম্পূর্ণ সংবিধানের লঙ্ঘন। এদের বিরুদ্ধে সম্মিলিত প্রতিবাদ অব্যাহত রাখতে হবে। আমি সবাইকে দেশজুড়ে সাংস্কৃতিক কর্মকাণ্ড বাড়ানোর অনুরোধ করছি।\nএদিকে শত প্রতিকূলতা, প্রতিবন্ধকতা ও ষড়যন্ত্র সত্ত্বেও প্রধানমন্ত্রী দেশকে এগিয়ে নিয়ে যাচ্ছে মন্তব্য করে তিনি বলেন, দেশি-বিদেশি ষড়যন্ত্র উপেক্ষা করে নিজস্ব অর্থায়নে পদ্মাসেতু করা হয়েছে। দেশীয় কিছু সংগঠন সে সময় যেভাবে লাফালাফি করেছে, তারা এখন কোথায়? তারা এখন চুপসে গেছেন কেন? যারা কিছু হলেই লাফ দেয়, সংবাদ সম্মেলন করে রিপোর্ট প্রকাশ করেন। সেই সিপিডি-টিআইবি এখন কোথায়? তারা কি পদ্মাসেতু হওয়ায় খুশি হননি? আসলে তারা দেশের ভালো চায় না। তারা সবসময় আন্তর্জাতিক কুচক্রী মহলের দেশের দোসর হয়ে কাজ করেন।


তত্ত্বাবধায়কের দাবি ভুল প্রমাণিত হয়েছে : ড. মিজান\nMonday, 17th June , 2013, 03:42 pm,BDST\nতত্ত্বাবধায়কের দাবি ভুল প্রমাণিত হয়েছে : ড. মিজান\nঢাকা, ১৭ জুন (লাস্ট নিউজ) : জাতীয় মানবাধিবার কমিশনের চেয়ারম্যান অধ্যাপক ড. মিজানুর রহমান বলেছেন, “চার সিটি করপোরেশন নির্বাচনের মাধ্যমে বিরোধী দলের তত্ত্বাবধায়ক সরকারের দাবি ভুল প্রমাণিত হয়েছে।\nজাতীয় মানবাধিবার কমিশনের চেয়ারম্যান অধ্যাপক ড. মিজানুর রহমান বলেন, ‘বিরোধী দলের উচিত যে এখন আর তত্ত্বাবধাক সরকারের কথা চিন্তা না করা। তাদের উচিত হবে কি ভাবে নির্বাচন কমিশনকে আরও শক্তিশালী করা যায়। সিটি নির্বাচনে যারা জয়ী হয়েছেন সেটা জনগণের জয়, সেটা গণতন্ত্রের জয়।’\nতিনি আরও বলেন, ‘চার সিটি করপোরেশন নির্বাচনের মাধ্যমে বিরোধী দলের তত্ত্বাবধায়ক সরকারের দাবি ভুল প্রমাণিত হয়েছে।\nসোমবার দুপুরে ঢাকা বিশ্ববিদ্যালয়ের নবাব নওয়াব আলী চৌধুরী ভবনে ‘বঙ্গবন্ধুর মানবাধিকার-দর্শন’ শীর্ষক বইয়ের প্রকাশনা-উন্মোচন অনুষ্ঠানে সভাপতির বক্তৃতায় তিনি এসব কথা বলেন। জাতীয় মানবাধিকার কমিশনের উদ্যোগে এই বইটি প্রকাশিত হয়েছে।\nপ্রকাশনা-উন্মোচন অনুষ্ঠানে বিশেষ অতিথি ছিলেন ঢাকা বিশ্ববিদ্যালয়ের এমরিটাস অধ্যাপক আনিসুজ্জামান, বিশ্ববিদ্যালয়ের ভিসি অধ্যাপক ড. আ আ ম স আরেফিন সিদ্দিক, আইন কমিশনের চেয়ারম্যান অধ্যাপক ড.এম শাহ আলম।\nএছাড়াও ‘বঙ্গবন্ধুর মানবাধিকার-দর্শন’ শীর্ষক বইয়ের সম্পাদক অধ্যাপক ড. আবু মো. দেলোয়ার হোসেন ও অধ্যাপক ড. মো. রহমত উল্লাহ এ সময় উপস্থিত ছিলেন।\nবঙ্গবন্ধুর মানবাধিকার দর্শন তুলে ধরে ড. মিজান বলেন, এই বইটি বঙ্গবন্ধুকে রাজনৈতিক ব্যক্তি হিসেবে নয় মানুষ হিসেবে পাঠকের কাছে উপস্থাপন করবে। উদার-নৈতিক মানসিকতা বঙ্গবন্ধুকে মানুষের কাছে একজন অসাম্প্রদায়িক মানুষ পরিচিত করবে।’\nমানবাধিকার কমিশন চেয়ারম্যান বলেন, ‘রাষ্ট্র ও রাজনৈতিক দল এক না হলে দেশে বিপদ হতে পারে। জনগণের অধিকার রক্ষায় শাসকরা যেন শোষক না হন। আর এ ক্ষেত্রে বঙ্গবন্ধুর মানবাধিকার দর্শন আমাদের প্রেরণা যোগাবে।’\nতিনি বলেন, ‘দেশে অস্থিরতা বিরাজ করছে। একাত্তরের স্বাধীনতাবিরোধীরা সাম্প্রদায়িকতার ফণা তুলছে।’\nএই নির্বাচনের মাধ্যমে বিরোধী দল তাদের অবস্থানের কথা বুঝতে পেরেছেন। এখন আগামী নির্বাচনের কথা ভেবে বিরোধী দলকে সামনের দিকে অগ্রসর হতে হবে।


ফি ১৬৫ কোটি টাকা, রিলিজ ক্লজ ২ হাজার ৭৫০ কোটি টাকা!\nলেগানেস থেকে ১৮ মিলিয়ন ইউরোয় ডেনিশ ফরোয়ার্ড মার্টিন ব্র্যাথওয়েটকে কিনল বার্সেলোনা। লেগানেসকে রিলিজ ক্লজের অর্থ পরিশোধ করে এ স্ট্রাইকারকে দলভুক্ত করল কাতালানরা।\nখেলোয়াড়টির সঙ্গে সাড়ে চার বছরের চুক্তি করেছে লা লিগা চ্যাম্পিয়নরা। চুক্তির মেয়াদ পূর্ণ করলে তিনি ন্যু ক্যাম্পে থাকবেন ২০২৪ সালের ৩০ জুন পর্যন্ত।\nরিলিজ ক্লজের অর্থ পরিশোধ করে ব্র্যাথওয়েটকে লেগানেসের কাছ থেকে এক রকম ছিনিয়েই নিল বার্সেলোনা, যেমনটি ২০১৭ সালে নেইমারকে নিয়ে তাদের সঙ্গে করেছিল প্যারিস সেন্ট জার্মেই কিংবা গত বছর আতোয়াঁ গ্রিজম্যানকে দলভুক্ত করে তারা করেছিল অ্যাতলেটিকো মাদ্রিদের সঙ্গে। বিস্ময়কর হলেও সত্য, অখ্যাত ব্র্যাথওয়েটের চুক্তিতে রিলিজ ক্লজ রাখা হয়েছে ৩০০ মিলিয়ন ইউরো! আসলে নেইমার ‘ছিনতাই’ হওয়ার পর থেকে বার্সেলোনার ক্রয় করা খেলোয়াড়দের উচ্চ অংকের রিলিজ ক্লজ রাখা এখন যেন স্বাভাবিক নিয়মে পরিণত হয়েছে। তাই বলে ব্র্যাথওয়েটের রিলিজ ক্লজ ২ হাজার ৭৫০ কোটি টাকা, যেখানে তাকে কিনতে খরচ মাত্র ১৬৫ কোটি টাকা!\nউরুগুইয়ান ফরোয়ার্ড লুইস সুয়ারেজের চোট ও স্প্যানিশ ফরোয়ার্ড কার্লস পেরেজের ধার চুক্তিতে এএস রোমায় নাম লেখানোর পরও শীতকালীন দলবদলে কাউকে কিনতে আগ্রহ দেখায়নি বার্সেলোনা। লিগামেন্টের গুরুতর চোটে পড়া সুয়ারেজের তো চলতি মৌসুমে আর মাঠেই ফেরা হবে না। আর পেরেজ রোমায় থাকবেন ৩০ জুন পর্যন্ত। পরে তাকে স্থায়ীভাবে কিনে নেয়ার সুযোগ আছে রোমার। এমন পরিস্থিতিতে চোটের কারণে ছয় মাসের জন্য ছিটকে যান ফরাসি ফরোয়ার্ড ওসমান ডেম্বেলেও। এতেই বিপাকে পড়ে যায় বার্সেলোনা। কেননা বাকিদের নিয়েই মৌসুমের শেষার্ধ পাড়ি দিতে হবে নতুন কোচ কুইক সেতিয়েনকে। বাধ্য হয়েই স্ট্রাইকার কিনতে হলো স্প্যানিশ চ্যাম্পিয়নদের।\nডেম্বেলে আগামী ছয় মাস মাঠের বাইরে থাকবেন বলেই বার্সেলোনাকে দলবদল শেষেও খেলোয়াড় কেনার অনুমতি দিল লা লিগা কর্তৃপক্ষ। ডেম্বেলের চোটের পর মাত্র তিনজন স্ট্রাইকার হাতে রয়েছে কুইক সেতিয়েনের, যার মধ্যে একজনের বয়স মাত্র ১৭ বছর। লা লিগার নিয়মে আছে, কোনো খেলোয়াড় পাঁচ মাসের বেশি সময়ের জন্য চোটে পড়লে তার জায়গায় কাউকে কিনতে পারবে ক্লাবটি।\nঅবশ্য বার্সেলোনার রাডারে ছিলেন উইলিয়ান হোসে, যদিও তার ব্যাপারে রিয়াল সোসিয়েদাদের সঙ্গে কোনো চুক্তিতে পৌঁছতে ব্যর্থ হয় লিওনেল মেসিদের দল। অ্যাঞ্জেল রদ্রিগেজের ব্যাপারেও গেটাফের সঙ্গে প্রাক-চুক্তি হয়েই ছিল বার্সেলোনা। কিন্তু খেলোয়াড়টির বয়স (৩২) নিয়ে ন্যু ক্যাম্পে অসন্তোষ থাকায় শেষ পর্যন্ত তাকেও কেনেনি কাতালান জায়ান্টরা। অবশেষে ন্যু ক্যাম্পের টিকিট পেলেন ২৮ বছর বয়সী ব্র্যাথওয়েট, যিনি বার্সেলোনার পছন্দের তালিকায় ‘এ’ কিংবা ‘বি’ কোনো ক্যাটাগরিতেই ছিলেন না!\nচলতি মৌসুমে লেগানেসের হয়ে লা লিগা ও কোপা ডেল রে টুর্নামেন্টে মোট ২৭ ম্যাচ খেলে আট গোল করেছেন ব্র্যাথওয়েট। এর মধ্যে লা লিগায় ২৪ ম্যাচে ছয় গোল করেছেন, করিয়েছেন আরো এক গোল। ২০১৩ সালে ডেনমার্কের এজবার্গ থেকে ২০ লাখ ইউরোয় তিনি যোগ দেন ফ্রান্সের তুলুজে। ফ্রেঞ্চ লিগ ওয়ানের ক্লাবটি ছেড়ে ২০১৭ সালে তিনি পাড়ি জমান ইংল্যান্ডের মিডলসব্রোতে। তার জন্য ১ কোটি ১০ লাখ ইউরো খরচ করে মিডলসব্রো। এ ক্লাবটির হয়ে দুই বছরের অধ্যায়ে ৪০ ম্যাচে মাত্র ৯ গোল করতে সমর্থ হন তিনি। এরপর পাড়ি জমান লেগানেসে। গত গ্রীষ্মে ৫০ লাখ ইউরোয় তাকে স্থায়ীভাবে কিনে নেয় লেগানেস। এরপর প্রায় চার গুণ ফি দিয়ে তাকে কিনল বার্সেলোনা। এখন দেখার বিষয়, বার্সেলোনার এ বিনিয়োগ সফলতার মুখ দেখে কিনা।\nব্র্যাথওয়েট একজন বৈচিত্র্যময় খেলোয়াড়, যিনি বিভিন্ন ভূমিকা পালন করতে পারঙ্গম। একজন সেন্ট্রাল স্ট্রাইকার, অ্যাটাকিং মিডফিল্ডার ও লেফট উইঙ্গার হিসেবে খেলতে পারেন বলেই তাকে মনে ধরেছে সেতিয়েনের। এছাড়া ডেনমার্ক, ফ্রান্স ও ইংল্যান্ডের খেলার কারণে ব্র্যাথওয়েটের ঝুলিতে এখন অভিজ্ঞতাও বেশ।\nআজ স্থানীয় সময় সন্ধ্যা সোয়া ৭টায় নতুন খেলোয়াড়কে বার্সেলোনা সমর্থকদের সামনে পরিচয় করিয়ে দেয়া হবে।\nবার্সেলোনা একজন স্ট্রাইকার পেলেও বিপাকে পড়ে গেল লেগানেস। লা লিগার অদ্ভুতুড়ে নিয়মের শিকার লেগানেস, যারা লা লিগায় টিকে থাকার লড়াই করছে। এ মুহূর্তে টেবিলের ১৯ নম্বরে রয়েছে লেগানেস। ব্র্যাথওয়েট অবশ্য টিকে থাকার জন্য নয়, লিগ শিরোপা জয়ের স্বপ্নপূরণে পাড়ি দিলেন বার্সেলোনায়। লিগ শেষ হতে যখন মাত্র ১৪ ম্যাচ বাকি, তখন ব্র্যাথওয়েটের জায়গায় কাউকে কেনার সুযোগও পাবে না লেগানেস। এ নিয়ে ক্ষুব্ধ লেগানেসের জেনারেল ডিরেক্টর মার্টিন ওর্তেগা বলেন, ‘আমরা মনে করি, এ নিয়মটি আসলে অন্যায্য; যা থেকে বার্সেলোনা লাভবান হয়েছে। এ চুক্তিতে ক্ষতিগ্রস্ত দলটির নাম লেগানেস।’\nলেগানেসের অসন্তোষ নিয়ে ভাবার সময় অবশ্য বার্সেলোনার হাতে নেই। লা লিগায় আগামীকাল ন্যু ক্যাম্পে এইবারের বিপক্ষেই অভিষেক হতে পারে ডেনিশ তারকার। মার্কা ও ডেইলি মেইল\nনিম্নআয়ের মানুষের পাশে টি-টুয়েন্টি অধিনায়ক সালমা


কবে যে নামবে এ দেশে দ্রাবিড়-সভ্যতা? - kobey j nambey edeshey dravidiyo sobbhoyota - rework | EiSamay Gold\nকবে যে নামবে এ দেশে দ্রাবিড়-সভ্যতা?\n18 Jun 2020, 01:06:38 PM IST\nশর্ট কাট নয়। অহেতুক আগ্রাসন নয়। আদিখ্যেতা নয়। তিনি অন্য রকম। রাহুল দ্রাবিড়ের কথাঅনির্বাণ ভট্টাচার্য\nএই যে নিউজিল্যান্ডে টেস্ট আর ওয়ান ডে-তে কচুকাটা হল ভারত, তারপর\nনয়। হারলে আকাশ ভেঙে পড়া নয়।তিনি অন্য রকম। তাই একা, তবু অবিচল।ক্রিজে যেমন থাকতেন। গড় আগলে...\nএই যে নিউজিল্যান্ডে টেস্ট আর ওয়ান ডে-তে কচুকাটা হল ভারত, তারপর নিশ্চয়ই কারও কারও তাঁর কথা মনে পড়েছে। এই যে চ্যাপেল হুঁশিয়ারি দিয়ে বললেন, মুক্তকচ্ছ হয়ে আগ্রাসন দেখাতে যাওয়া অর্থহীন, তখনও নিশ্চয়ই কারও কারও মনে ভেসেছে তাঁর মুখ।\nব্যাট হাতে অতন্দ্র প্রহরীর মতো ক্রিজে দাঁড়িয়ে তিনি৷ রাহুল দ্রাবিড়।\nদাঁড়িয়ে কী করেছেন? নিখুঁত টেকনিক দিয়ে উইকেট সামলেছেন৷ বিদেশের মাটিতে, বারংবার। আবার, ওই উইকেট সামলানোর সঙ্গেই প্রবল ভাবেই দাঁড়িয়ে থেকে প্রতি-আক্রমণও করেছেন তিনি। আশ্চর্য, তথাকথিত ক্রিকেট-পাগল এই দেশে সেই পাল্টা মারটুকুর কথা উহ্যই থেকে গিয়েছে৷\nনিশ্চিত ভাবেই তাঁর স্বভাবই এর জন্যে দায়ী, কারণ আমরা তো আগ্রাসনের মাত্র একটিই আদল চিনেছি৷ দাঁত-মুখ খিঁচিয়ে চিৎকার করে প্রতিপক্ষের পিলে চমকে দেওয়া৷ দ্রাবিড়ের আক্রমণের ভঙ্গি ছিল আলাদা, ফলে জনমানসে বরাবর তিনি ডিফেন্সিভ চরিত্র হয়েই রয়ে গিয়েছেন৷\nতাঁর ক্রিকেটীয় ভাবনা-প্রবাহ নিয়েও মানুষ কেনই বা মাথা ঘামাবে? মাথা ঘামায়ওনি৷\nঅথচ, ঘামালে ভাল করত। কারণ, রাহুল দ্রাবিড় নিছক একটি ব্যক্তিমাত্র নন। রাহুল দ্রাবিড় একটি জীবনদর্শন।\nবিশ্বাস করুন, এই কথার মধ্যে একটুও বাড়িয়ে-বলা নেই, কারণ দ্রাবিড় সেটি হাতেকলমে করে দেখিয়েছেন।\nদেখিয়েছেন যে, তিনি কোনও শর্টকাটে নেই। যেন তেন প্রকারেণ আমাকে অমুকটা পেতেই হবে, তমুকটা করতেই হবে, তেমন কোনও মাথা ফাটাফাটি আগ্রাসনে নেই। হ্যাঁ, লক্ষ্যভেদের দৌড়ে তিনি আছেন, অবশ্যই আছেন। কিন্তু, মারি আরি পারি যে কৌশলে, তার মধ্যে নেই৷ তিনি নিজস্ব পথ এবং মতে অবিচল।\nধরা যাক, এই যে তিনি ভাবছেন, একেবারে জুনিয়র ছেলেরা, ধরা যাক কোনও একটি ন’বছরের বাচ্চা, প্রথমেই ২২ গজে বল করবে না। কারণ, দ্রাবিড় জানেন, সেটি চূড়ান্ত অবৈজ্ঞানিক পদ্ধতি, কারণ তার শরীর তো সেই ধকল নেওয়ার জন্য তৈরিই নয় তখনও।\nকিংবা, তিনি আতঙ্কিত, প্রত্যাশার চাপ নিতে না পেরে শিশুটি হয়তো কোনও শর্ট-কাটের সাহায্য নিয়ে ফেলবে। তাতে যদি চটজলদি কোনও সাফল্য আসেও, দ্রাবিড় হেলায় তাকে উড়িয়ে দেবেন। বরং বলবেন, অত জেতার কী আছে? মাঝেমধ্যে বেশ জম্পেশ করে হেরে যাও তো বাপু। পরাস্ত হও! অকৃতকার্য হও! এ বার ভাবুন, কোনও কোচিং সেন্টারে গিয়ে যদি শোনেন, বৎস বেশ ভালো ভাবে হও দেখি ফেল!\nআজকাল তো বিরাট-আস্ফালনে অভ্যস্ত এবং মুগ্ধ প্রত্যেকে, এই হেরে যাওয়ার পরামর্শ শান্ত মনে সকলে নিতে পারবেন তো? বর্তমান সাফল্য-সর্বস্ব সভ্যতায় দ্রাবিড় এখানেই সম্ভবত অচল, বেমানান৷\nকারণ তিনি বলছেন, শুধু ফেল করা নয়, ভালো করে ফেল করাটা জরুরি৷ টায়ে টায়ে হেরে গেলে আমরা হয়তো পরাজয়ের কারণগুলি নিয়ে বেশি ভাবব না, তাদের কার্পেটের তলায় ঠেলে দিয়ে এগিয়ে যাব। কিন্তু, যাকে বলে গোহারান পর্যুদস্ত হলে, তখন সম্ভবত কেটে-ছিঁড়ে ময়না তদন্ত করব, কেন এমন অবস্থা৷\nদ্রাবিড় ঠিক এটাই চান।\nএ তো গেল হারের কথা, যখন জয় আসে, তখন কী বলেন তিনি?\nঅনূর্ধ্ব-১৯ বিশ্বজয় প্রসঙ্গেই দু’কথা বলি৷ প্রথমেই তিনি বলে দিয়েছিলেন, গতবার যাঁরা এই টুর্নামেন্ট খেলেছিলেন, তাঁরা এ বার বয়স থাকা সত্ত্বেও দলে সুযোগ পাবেন না৷ কেন পাবেন না? কারণ, তাঁদের তো ফার্স্ট ক্লাস ক্রিকেট খেলতে হবে৷\nক্রমে নেমে পড়তেই হবে ‘বড়ো’দের মাঠে৷ ঠিক যেমন আমি ক্লাস এইটে দুর্দান্ত রেজাল্ট করে ফেলার পর আবার ওই ক্লাসেই না থেকে পরবর্তী ধাপে উঠি, এখানেও তো ঠিক তাই৷\nতারপরের ঘটনাটা ঠিক বিশ্বকাপ জেতার পরের মুহূর্তে৷ জয়ী কোচ হয়ে ধারাভাষ্যকার সাইমন ডুলকে দেওয়া সাক্ষাৎকারে তিনি স্পষ্ট বলেন, অত্যন্ত আনন্দের দিন এটি ওদের (প্লেয়ারদের) জন্যে, তবে আমি চাইব, এই দিনের স্মৃতি যেন ওদের কেরিয়ারে শ্রেষ্ঠতম মুহূর্ত হয়ে না-থাকে৷\nআরও বড়ো, আরও অভূতপূর্ব স্মৃতি যেন এই দিনকে ছাপিয়ে যায়…\nএই যে জীবনের প্রথম উল্লেখযোগ্য সাফল্যকেই হেলায় ভুলে যাওয়ার পরামর্শ, তাও আবার বিশ্বজয়ের ঠিক পরমুহূর্তেই, এই কারণেই তো দ্রাবিড় আমাদের হদ্দচেনা এই ভারতীয় ল্যান্ডস্কেপে নিতান্ত ভিনদেশি।\nযে সংস্কৃতির রন্ধ্রে রয়েছে যে কোনও সাফল্য তারিয়ে তারিয়ে উপভোগ করা, বলতে গেলে গত জন্মের চোঁয়া ঢেকুর তোলাই প্রায়, সেখানে বিদেশের মাটিতে অনূর্ধ্ব দলের এই জয়কে স্রেফ ‘আ জব ওয়েল ডান’ গোত্রে নামিয়ে আনার মধ্যে আর যাই হোক, ছাপ-মারা ভারতীয়ত্ব নেই৷\nএটাই রাহুল দ্রাবিড়।\nশর্ট কাট নয়। অহেতুক আগ্রাসন নয়। জিতলে আদিখ্যেতা নয়। হারলে আকাশ ভেঙে পড়া নয়।\nতিনি অন্য রকম। তাই একা, তবু অবিচল।\nক্রিজে যেমন থাকতেন। গড় আগলে...


Maa Flyover Controversy: Dilip Ghosh backs Left front government on this issue dgtld - Anandabazar\nMaa Flyover Controversy: Dilip Ghosh backs Left front government on this issue dgtld\nDilip Ghosh: বাম আমলে কাজ শুরু উড়ালপুলের, শেষ দিদিমণির সময়ে, মা- বিতর্কে বললেন দিলীপ\nখড়গপুর ১৪ সেপ্টেম্বর ২০২১ ১৫:৫৭\nমা উড়ালপুল বিতর্কে বামেদের কৃতিত্ব দিলেন দিলীপ ঘোষ।\nমা উড়ালপুল বিতর্কে বাম আমলের কথা স্মরণ বিজেপি-র রাজ্য সভাপতি দিলীপ ঘোষের। ওই উড়ালপুল নির্মাণের কৃতিত্ব বামেদেরই দিচ্ছেন তিনি। দিলীপের মতে, ওই উড়ালপুলটির নির্মাণ কাজ শুরু হয়েছিল বাম আমলে। তা শেষ হয়েছে তৃণমূল সরকারের সময়ে। মুখ্যমন্ত্রী মমতা বন্দ্যোপাধ্যায় মা উড়ালপুল নির্মাণের কৃতিত্ব ছিনিয়ে নিয়েছেন বলেও ইঙ্গিত করেছেন দিলীপ।\nউত্তরপ্রদেশের যোগী সরকারের বিজ্ঞাপনে কলকাতার ‘মা’ উড়ালপুলের ছবি ব্যবহার নিয়ে বিতর্ক দানা বেঁধেছে। এ নিয়ে ইতিমধ্যেই তথ্যের অধিকার আইনের (আরটিআই) সাহায্য নিয়েছে তৃণমূল। এই প্রসঙ্গেই মঙ্গলবার খড়্গপুরে দিলীপ বলেন, ‘‘আরটিআই করার কী আছে? সবাই জানে ওটা। কে অস্বীকার করেছে? যে সংস্থা বিজ্ঞাপন দিয়েছে এবং যে পত্রিকা তারা ভুল স্বীকার করে নিয়েছে। ব্যস ঝামেলা মিটে গেল। কেউ বলেনি আমি বানিয়েছি এটা। তৃণমূলও এটা বানায়নি। বামপন্থীদের আমলেই শুরু হয়েছিল। দিদিমণির সময় শেষ হয়েছে। উনি নিজের ছবি তুলে নিয়েছেন। উনি ছবি তোলেন, ছবি লাগান। উনি কেন্দ্রীয় প্রকল্পের নাম বদল করে নিজে নাম করেন। নতুন কিছু করেন না। সেই জন্য ওদের অত কষ্ট পাওয়ার কোনও কারণ নেই।’’\nদিলীপকে নিশানা করে তৃণমূলের পশ্চিম মেদিনীপুর জেলার সভাপতি সুজয় হাজরা পাল্টা বলেন, ‘‘পরিকাঠামোগত উন্নয়ন নিয়ে ওঁর ধ্যানধারণা নেই। ওঁর উচিত আরটিআই করে জেনে নেওয়া কার আমলে কতটা কাজ হয়েছে মা উড়ালপুলের। মমতা বন্দ্যোপাধ্যায়ের কৃতিত্ব মেনে নিতে পারছেন না বলেই বামফ্রন্টকে কৃতিত্ব দেওয়ার চেষ্টা করছেন। ওই ছবি ব্যবহার করেই প্রমাণ করেছে এ রাজ্যের প্রকৃত উন্নয়নের ধারা।’’\nজ্বর নিয়ে ভর্তি হওয়ার পর জলপাইগুড়ি হাসপাতালে মৃত্যু এক শিশুর\nDilip Ghosh Maa Flyover


চামড়ার দিন শেষ, ফল ও সবজি দিয়েই তৈরি হচ্ছে লেদার ব্যাগ! – আওয়ার নিউজ\nচামড়ার দিন শেষ, ফল ও সবজি দিয়েই তৈরি হচ্ছে লেদার ব্যাগ!\nস্নাতক পড়ুয়া ছাত্রদের একটি দল তাদের প্রজেক্ট করার সময় একটি নতুন উপায় আবিষ্কার করেন। তারা ব্যবহৃত ফল ও সবজির অবশিষ্ট অংশ নিয়ে লেদার ব্যাগ তৈরি করেন। তাদের বিশ্ববিদ্যালয়ের একটি প্রজেক্ট বৃহদায়তন নকশা প্রকল্পে পরিণত হয়েছে। তারা বাজার থেকে অবশিষ্ট খাবার সংগ্রহ করেন। তারপর তা দিয়ে নমনীয় ও চামড়ার ন্যায় ফ্যাব্রিক তৈরি করা শুরু করে।\nতারা বলেন, তাদের এসকল খাবার থেকে কিছু তৈরি করার চিন্তা তখন আসে যখন তারা দেখেন তাদের আশেপাশে ও বাসায় কত খাবার নষ্ট করা হচ্ছে। তারা সারাদিন অতিবাহিত হবার পর যত খাবার নষ্ট করা হয়, তা একত্রিত করেন।\nবাজারের বিক্রেতাদের প্রতি কেজি আবর্জনা ফেলার জন্য ১২ সেন্ট প্রদান করতে হয়। তাই তারা প্রায়ই অবৈধভাবে এ সকল আবর্জনা ডাম্প করেন। তারা এ সকল সমস্যা সমাধানের জন্য চিন্তা করতে থাকেন। তারা চিন্তা করেন, খাবার কখনও নষ্ট হতে পারে না। তারা একজন ডিজাইনার এর দৃষ্টিকোণ থেকে এসকল সমস্যা সমাধানের জন্য চিন্তা করেছেন।\nতারা কীভাবে এই লেদার ব্যাগ তৈরি করেছেন এর সঠিক প্রক্রিয়া কারও সাথে শেয়ার করেন নি। তবে তারা ব্যাগ তৈরির ক্ষেত্রে সবচেয়ে বেশী কমলার খোসা ব্যবহার করেন।\nতারা সংক্ষেপে এর বর্ণনা করতে যেয়ে বলেন, তারা মার্কেট থেকে বিভিন্ন ধরণের খাবার সংগ্রহ করেন। এরপর এদের ম্যাশ আপ করে শুকিয়ে নেন, এদের সিদ্ধ করেন যেন কোন ব্যাকটেরিয়া না থাকে। এরপর এদের একটি ফ্লাট চামড়ায় রূপান্তরিত করেন।\nতারা এখন তাদের তৈরিকৃত ব্যাগের শক্তি ও স্থায়িত্ব পরীক্ষা করছেন। তারা ভবিষ্যতে বিভিন্ন কোম্পানির সাথে এরকম পণ্য তৈরির জন্য আগ্রহ প্রকাশ করেন।\nতারা খাবার নষ্টের ব্যাপারে সমাজে সচেতনতা বৃদ্ধির জন্য এরকম কাজ করছেন। তারা এসকল কাজের একটি ভাল সমাধান খুঁজে বের করার চেষ্টা করছেন।\nঅন্যরকম সংবাদ, তারুণ্যের জয়গান Comments Off on চামড়ার দিন শেষ, ফল ও সবজি দিয়েই তৈরি হচ্ছে লেদার ব্যাগ! সংবাদটি প্রিন্ট করুন\n« ৫৪ যাত্রী নিয়ে ইন্দোনেশিয়ান বিমান নিখোঁজ (পূর্বের সংবাদ)\n(পরের সংবাদ) কলারোয়ার কেঁড়াগাছি ও চন্দনপুরে জাতীয় শোক দিবস পালিত »